SLUŽBENI GLASNIK OPĆINE DUBRAVICA

Broj 07/2024 GODINA XXVII 13. studeni 2024.

**SADRŽAJ**

**AKTI RADNIH TIJELA OPĆINSKOG VIJEĆA OPĆINE DUBRAVICA**

1. **Komisija za Statut, Poslovnik i normativnu djelatnost - Prostorni plan uređenja Općine Dubravica – pročišćeni tekst**

1

 **Općinsko vijeće**

 **Komisija za Statut, Poslovnik i normativnu djelatnost**

Na temelju članka 113. stavka 4. Zakona o prostornom uređenju (Narodne novine br. 153/13, 65/17, 114/18, 39/19, 98/19 i 67/23) i članka 34. Statuta Općine Dubravica (Službeni glasnik Općine Dubravica br. 01/21, 03/24), Komisija za Statut, Poslovnik i normativnu djelatnost kao radno tijelo Općinskog vijeća Općine Dubravica na 02. sjednici održanoj dana 07. 10. 2024. godine utvrdilo je pročišćeni tekst Odredbi za provođenje i Grafičkog dijela Prostornog plana uređenja Općine Dubravica.

Prošišćeni tekst odredbi za provođenje obuhvaća Odluku o donošenju Prostornog plana uređenja Općine Dubravica (Službeni glasnik Općine Dubravica br. 01/06), Odluku o I. Izmjenama i dopunama Odluke o donošenju Prostornog plana uređenja Općine Dubravica (Službeni glasnik Općine Dubravica br. 02/09), Odluku o II. Izmjenama i dopunama Odluke o donošenju Prostornog plana uređenja Općine Dubravica (Službeni glasnik Općine Dubravica br. 02/13), Odluku o III. Izmjenama i dopunama Odluke o donošenju Prostornog plana uređenja Općine Dubravica (Službeni glasnik Općine Dubravica br. 04/15), Odluku o donošenju IV. Izmjena i dopuna Prostornog plana uređenja Općine Dubravica (Službeni glasnik Općine Dubravica br. 02/19) i Odluku o donošenju V. Izmjena i dopuna Prostornog plana uređenja Općine Dubravica (Službeni glasnik Općine Dubravica br. 06/24).

Pročišćeni tekst odredbi za provođenje sadržan je u „Elaboratu pročišćenog teksta odredbi za provođenje i grafičkog dijela Plana“ kojeg je izradio Arhitektonski atelier deset d.o.o. za arhitekturu i urbanizam iz Zagreba.

Pročišćeni tekst odredbi za provođenje Prostornog plana uređenja Općine Dubravica objavit će se u Službenom glasniku Općine Dubravica i na web stranicama Općine Dubravica.

**Prostorni plan uređenja Općine Dubravica**

(Službeni glasnik Općine Dubravica br. 01/06, 02/09, 02/13, 04/15, 01/16-pročišćeni tekst, 02/19, 06/24)

# II. ODREDBE ZA PROVOĐENJE (PROČIŠĆENI TEKST)

## 1. Uvjeti za određivanje namjena površina na području općine

Članak 5.

(1) Namjene površina na području općine određene su na kartografskom prikazu 1. KORIŠTENJE I NAMJENA PROSTORA u mjerilu 1:25000. U obuhvatu plana omogućuje se uređivanje prostora i izgradnja objekata prema lokacijskim uvjetima određenim za tu vrstu površina.

(2) Površine u obuhvatu plana razgraničena su na sljedeće namjene:

* građevinska područja – površine za razvoj i uređenje naselja
* poljoprivredno i šumsko zemljište
* vodne površine

(3) Građevinska područja razgraničena su na:

* građevinska područja naselja, koja se sastoje od:
* izgrađenog dijela
* neizgrađenog – uređenog dijela
* neizgrađenog – neuređenog dijela
* građevinska područja izdvojene namjene izvan naselja, koja se sastoje od izgrađenog i neizgrađenog – neuređenog dijela

(4) Poljoprivredno i šumsko zemljište razgraničeno je na:

* + - osobito vrijedno obradivo tlo s oznakom P1
		- vrijedno obradivo tlo s oznakom P2
		- ostalo obradivo tlo s oznakom P3
		- ostale poljoprivredne i šumske površine s oznakom PŠ
		- šume gospodarske namjene s oznakom Š1

(5) Vodne površine označene su oznakom V.

## 2. Uvjeti za uređenje prostora

### 2.1. Građevine od važnosti za Državu i županiju

Članak 6.

Planom su utvrđene slijedeće građevine i područja od važnosti za državu:

1. Stalni granični prijelaz za pogranični promet

* Gornji Čemehovec

**2. Vodne građevine**

* nasipi za obranu od poplava na rijeci Sutli

**3. Telekomunikacijske građevine**

* radijski koridor

**4. Istraživanje i eksploatacija mineralnih sirovina**

* predloženi istražni prostor ugljikovodika „SZH-05“

te slijedeće građevine i područja od važnosti za županiju:

**1. Cestovne građevine s pripadajućim koridorima i instalacijama**

* županijska cesta Ž-2186
* županijska cesta Ž-3005
* lokalna cesta L-31011
* lokalna cesta L-31010

**2. Željezničke građevine**

* željeznička pruga za lokalni promet L102 Savski Marof – Kumrovec – Državna granica – (Imeno)

**3. Elektoenergetske građevine**

* planirani dalekovod 110 kV TS Samobor – TS Stružec/TS Tuhelj

### 2.2. Građevinska područja naselja

Članak 7.

(1) Naseljem se smatra strukturalni oblik stanovanja u izgrađenom ili planiranom obujmu. Građevinska područja naselja su površine planirane za gradnju i razvoj naselja. Sastoje se od izgrađenog dijela i dijela predviđenog za novu izgradnju.

(2) U površinama naselja uz stanovanje se smještaju i ovim planom razgraničuju i druge funkcije: javna namjena, športska namjena, gospodarska i poslovna namjena, te obiteljska poljoprivredna gospodarstva.

Građevinska područja naselja prikazana su na kartografskom prikazu KORIŠTENJE I NAMJENA PROSTORA u mjerilu 1:25000, te na kartografskim prikazima GRAĐEVINSKA PODRUČJA NASELJA u mjerilu 1:5000.

(3) Unutar građevinskih područja naselja predviđene su površine slijedećih namjena:

* stambene i mješovite namjene koja uključuje stanovanje, javnu i poslovnu namjenu, i obiteljska poljoprivredna gospodarstva bez posebne oznake
* mješovite i javne namjene sa oznakom M koja uključuje stanovanje veće gustoće, javnu i poslovnu namjenu
* športske i rekreacijske namjene sa oznakom R
* gospodarska namjena s oznakom I

#### 2.2.1. Namjena građevina

Članak 8.

##### 2.2.1.1. Građevinsko područje stambene i mješovite namjene bez posebne oznake

Unutar građevinskih područja stambene i mješovite namjene, koja u planu nisu označavana posebnom oznakom, omogućuje se gradnja i uređivanje građevina i površina slijedećih namjena:

* stambenih građevina sa pomoćnim građevinama;
* višestambenih zgrada
* poslovnih građevina koje ne stvaraju onečišćenje zraka i buku, te druge štetne utjecaje na okoliš
* stambeno-poslovnih građevina
* gospodarske građevine (namijenjenih poljoprivrednoj i drugoj proizvodnji i uzgoju životinja)
* građevina i uređaja prometne, komunalne i telekomunikacijske infrastrukture bez štetnih utjecaja na okoliš;
* parkova, zaštitnog zelenila, športskih igrališta na otvorenom i dječja igrališta
* građevina javne namjene
* hoteli i druge turističke, ugostiteljske i športsko rekreacijske građevine, a navedene građevine mogu se graditi na slobodnostojeći, poluugrađeni ili ugrađeni način, a u skladu sa lokalnim uvjetima.

Na parcelama u građevinskom području stambene i mješovite namjene mogu se graditi slijedeće građevine:

*Stambene građevine sa pomoćnim građevinama*

Stambene zgrade su zgrade za stanovanje. Pomoćne građevine su građevine za smještaj vozila, alata, ogrjeva i slično, te manje poslovne (zanatske radionice: postolarske, krojačke, fotografske i slično), uredi, manje trgovine, prodavaonice mješovitom robom, ugostiteljski sadržaji i manje gospodarske građevine bez izvora zagađenja, koje se grade na parceli uz stambenu zgradu. Pomoćne građevine mogu imati samo jednu etažu, i visinu vijenca od 4,50 m.

*Višestambene zgrade*

Višestambene zgrade sa 5 ili više stambenih jedinica grade se prema sljedećim uvjetima:

* minimalna površina građevne čestice iznosi 1000 m2
* širina građevne čestice mora biti najmanje 20 m2
* katnost građevine najviše P+3+Pk
* koeficijent izgrađenosti (kig) čestice može biti najviše 0.6

*Poslovne građevine*

Poslovnim građevinama smatraju se zanatske radionice (postolarske, krojačke, fotografske, frizerske i slične radionice), uredi, trgovine, prodavaonice mješovitom robom, ugostiteljski sadržaji (caffei, buffeti i slično).

*Stambeno poslovne građevine*

To su građevine za stanovanje, u kojima se dio prostora može urediti za poslovnu namjenu.

*Gospodarske građevine*

Unutar građevinskih područja stambene i mješovite namjene bez posebne oznake mogu se graditi manje građevine gospodarske namjene, za obrte, usluge, servise, komunalne servise, trgovinu, uredsko poslovanje, manje pogone i dorade (klaonice, mlinovi, pilane i sl.), zatim zgrade za uzgoj životinja te zgrade za spremanje poljoprivrednih proizvoda i strojeva (manji silosi, sušare, mješaone stočne hrane, hladnjače i slično). Namjene koje se odvijaju u ovakvim gospodarskim građevinama ne smiju umanjivati kvalitetu stanovanja svojom bukom, emisijom prašine, plinova, neugodnih mirisa i drugim neprihvatljivim utjecajima. Ukupna površina gospodarskih građevina na jednoj parceli u ovom području može biti najviše 500 m2, a zgrade za uzgoj životinja mogu imati kapacitet do 20 uvjetnih grla. Iznimno, na parcelama koje sa stambenom i gospodarskim građevinama i njihovim parcelama čine prostornu i vlasničku cjelinu ukupne površine najmanje 5.000 m2, moguća je gradnja zgrada za uzgoj životinja kapaciteta do 75 uvjetnih grla, veličine primjerene broju uvjetnih grla, uz uvjet da je ista udaljena od stambenih građevina na susjednim parcelama 10 m. Iznimno, za zatečene građevine, udaljenost od stambenih građevina na susjednim parcelama može biti i manja.

Gospodarske građevine koje se grade u ovom području moraju biti udaljene od granice parcele javne namjene (crkva, škola, ambulanta, općinsko sjedište i slično) najmanje 100 m.

Obračun broja uvjetnih grla vrši se prema tablici utvrđenoj u poglavlju 2.5. ovih odredbi.

Gospodarske građevine za uzgoj životinja ne mogu se graditi unutar obuhvata detaljnih planova za koje je obaveza izrade utvrđena ovim planom.

Unutar stambene i mješovite namjene omogućava s gradnja montažnih čeličnih objekata, bez čvrstih betonskih temelja (skladišni šator od čeličnih cijevi presvučen ceradom) za poljoprivrednu i gospodarsku namjenu maksimalne površine do 500m2.

*Građevine i uređaji prometne, komunalne i telekomunikacijske infrastrukture*

Obuhvaćaju ceste, nogostupe, biciklističke staze, uređaje za prijenos i distribuciju električne energije, dalekovode, objekte i uređaje sustava telekomunikacija, objekte u sustavu plinovodne, vodovodne i mreže odvodnje otpadnih voda. Lokacijski uvjeti za izgradnju ovih građevina i uređaja utvrđeni su u poglavlju 5. ovih odredbi.

*Parkovi, zaštitno zelenilo, dječja igrališta i otvorena športska igrališta*

Obuhvaćaju neizgrađene ozelenjene površine u sklopu kojih se mogu graditi otvoreni paviljoni, nadstrešnice, pješačke i biciklističke staze, otvorena nogometna, rukometna, košarkaška, teniska i druga sportska igrališta i slično.

*Građevine javne namjene*

Obuhvaćaju građevine javnih i društvenih službi i institucija: uprave, odgoja i obrazovanja, športa i rekreacije, zdravstva i sakralne namjene.

##### 2.2.1.2.Građevinsko područje mješovite, poslovne i javne namjene sa oznakom M

Unutar ovih površina mogu se graditi zgrade i uređivati površine slijedećih namjena:

* stambene zgrade sa pomoćnim građevinama;
* višestambene zgrade
* poslovne zgrade
* zgrade za javne potrebe
* škole, sportske dvorane, sportska igrališta i dječje ustanove
* građevine i uređaji prometne, komunalne i telekomunikacijske infrastrukture bez štetnih utjecaja na okoliš;
* parkovi, zaštitno zelenilo, športska igrališta na otvorenom i dječja igrališta
* hoteli i druge turističke, ugostiteljske i športsko rekreacijske građevine;
* u području mješovite, poslovne i javne namjene sve navedene građevine mogu se graditi na slobodnostojeći, poluugrađeni ili ugrađeni način, a u skladu sa lokalnim uvjetima.

Tipologije koje se mogu graditi u ovom području navedene su u stavku 2.2.1.1., uz slijedeće iznimke:

*Zgrade za javne potrebe*

Zgrade za javne potrebe su zgrade uprave, školstva, zdravstva, športa i rekreacije, te sakralne građevine, vatrogasni domovi i sl. Lokacijski uvjeti za izgradnju ovih zgrada utvrđeni su u poglavlju 4. ovih odredbi.

##### 2.2.1.3.Građevinsko područje športske i rekreacijske namjene sa oznakom R

unutar ovih površina mogu se graditi zgrade i uređivati površine slijedećih namjena:

* sve vrste otvorenih i zatvorenih športskih igrališta, športske dvorane i zgrade za smještaj pratećih sadržaja
* lokacijski uvjeti za gradnju na ovim površinama utvrđeni su u poglavlju 4. ovih odredbi

#### 2.2.2. Oblici i veličine građevnih parcela

Članak 9.

*Građevna parcela*

Građevna parcela mora imati površinu i oblik koji omogućuje njeno racionalno korištenje te izgradnju zgrada u skladu s odredbama ovog plana.

Za nepravilne (izlomljene) granice čestica pri formiranju građevinske čestice preporučuje se provedba postupka izravnanja međa ako to dopušta konfiguracija terena.

Iznimno se u izgrađenom dijelu građevinskog područja naselja, u kojem zbog stanja vlasništva i izgrađenosti nije moguća promjena granica čestice, dozvoljava gradnja na česticama nepravilnog oblika

*Veličina građevinske parcele*

Planom se određuju najmanje površine građevinske čestice koje su u nastavku ovih odredbi označene kraticom Pmin = najmanja površina građevinske čestice u m2

Planom se određuju najmanje širine građevinske čestice na regulacijskom pravcu (granici čestice prema prometnoj površini) ili građevinskom pravcu koje su u nastavku ovih odredbi označene kraticom Šmin = najmanja širina građevinske čestice u m.

Minimalne veličine građevinskih parcela za izgradnju stambenih, poslovnih, stambeno poslovnih i gospodarskih građevina su slijedeće:

* za prizemne stambene građevine (P) minimalna širina parcele je Šmin =12 m, a minimalna površina P min = 300 m2 .
* za katne stambene građevine (P+1) širina parcele je Šmin = 12 m, a minimalna površina P min = 600m2
* za katne stambene građevine (P+1+pot) sa potkrovljem minimalna širina parcele iznosi Šmin = 12 m, a minimalna površina P min = 800m2
* za katne stambene građevine (P+2) širina parcele je Šmin = 12 m, a minimalna površina P min = 800m2
* za katne stambene građevine (P+2+pot) sa potkrovljem minimalna širina parcele iznosi Šmin = 12 m, a minimalna površina P min = 800m2
* za izgradnju poslovnih i gospodarskih građevina na zasebnim parcelama minimalna širina parcele je Šmin = 20m, a minimalna površina 800 m2

Iznimno kod gradnje u postojećim, pretežito izgrađenim dijelovima naselja, nova se građevina može graditi i na građevnoj parceli čija je širina i površina manja od vrijednosti navedenih u prethodnom stavku. Koeficijent izgrađenosti i iskorištenosti na takvoj parceli ne mogu biti veći od onih navedenih u sljedećem članku. U tom slučaju udaljenost od bočnih međa može biti i manja ali ne manja od 1,0m.

#### 2.2.3. Veličina i površina građevina

Članak 10.

Unutar građevinskog područja stambene i mješovite namjene planom su utvrđene najveće dopuštene veličine i površine građevina.

Veličina građevine

Veličina građevine određuje se prema najvećim dopuštenim koeficijentima izgrađenosti i iskorištenosti i najvećem dopuštenom broju katova.

##### Koeficijent izgrađenosti parcele

Najveći dopušteni koeficijent izgrađenosti kig je vertikalna projekcija svih zatvorenih, otvorenih i natkrivenih konstruktivnih dijelova građevine osim balkona, na građevnu česticu, podijeljen sa površinom čestice.

* U planom utvrđeni najveći dopušteni koeficijent izgrađenosti ne uračunava se vertikalna projekcija podzemnih garaža koje su potpuno ukopane u zemlji čime se omogućuje njihova kvalitetnija iskorištenost
* Vertikalna projekcija potpuno ukopane podzemne garaže na građevnu česticu može biti jednaka površini čestice (kig = 1,00)

Koeficijent izgrađenosti Kig max može biti:

|  |  |
| --- | --- |
| za stambenu i mješovitu namjenu bez posebne oznake | 0,40 |
| za mješovitu namjenu sa oznakom M | 0,60 |

##### Građevinska brutto površina

Građevinska brutto površina određuje se prema koeficijentu iskorištenosti koji je ovim planom utvrđen za pojedine namjene površina.

* najveći dopušteni koeficijent iskorištenosti Kis tije zbroj vertikalnih projekcija svih katova zgrade na građevnu česticu podijeljen sa površinom čestice.
* u planom utvrđeni najveći dopušteni koeficijent iskorištenosti ne uračunava se GBP podzemnih garaža koje su ukopane u zemlji

Koeficijent iskorištenosti Kis max može biti:

|  |  |
| --- | --- |
| za stambenu i mješovitu namjenu bez posebne oznake | 0,80 |
| za mješovitu namjenu sa oznakom M | 1,20 |

##### Broj katova

Najveći dopušteni broj nadzemnih katova određuje se u nastavku ovih odredbi oznakom Kmax te se označava kao P (prizemlje) + nK (broj katova iznad prizemlja)

* gradnja podruma (Po) se omogućuje ispod svih građevina
* gradnja suterena (S) (poluukopana etaža) se omogućuje ispod svih građevina
* poluukopana etaža je dio građevine čiji se prostor nalazi ispod poda prizemlja i ukopan je više od 50% svoga volumena u konačno uređeni i zaravnani teren uz pročelje građevine, odnosno najmanje je jednim svojim pročeljem izvan terena
* gradnja potkrovlja (Pk) se omogućuje na svim građevinama. Ako se želi izvesti ravni krov moguća je jedna etaža više od propisane, uz uvjet da površina te etaže bude 60% od etaže ispod. Ovaj uvjet vrijedi samo za stambene objekte
* visina prizemlja za stambene, stambeno – poslovne i poslovne građevine može biti najviše 5 m
* visina prizemlja za građevine gospodarske (proizvodne, poslovne (trgovačke) i turističke) i javne namjene može biti i veća od 5m, ovisno o namjeni građevine

#### 2.2.4. Smještaj građevina na čestici

Članak 11.

(1) Smještaj građevina na čestici određuje se

* + najmanjim dopuštenim udaljenostima od regulacijskog pravca (regulacijski pravac je granica čestice prema javnoj, zelenoj ili drugoj površini koja nije gradiva (npr. inundacijski pojas vodotoka) – na zidovima koji se grade na regulacijskom pravcu mogu se izvoditi sve vrste i veličine otvora)
	+ najmanjim dopuštenim udaljenostima od ostalih granica čestice (bočne granice čestice i dvorišna granica čestice)
	+ ako građevna čestica graniči s vodotokom udaljenost regulacijske linije parcele od granice ruba korita vodotoka ne može biti manja od 6 m, a građevna parcela ne može se osnivati na način koji bi onemogućavao uređenje korita i pristup vodotoku.

(2) Građevine se mogu graditi kao slobodnostojeće.

(3) Slobodnostojeće građevine se mogu graditi u svim građevnim područjima naselja mješovite, pretežito stambene namjene.

(4) Slobodnostojeće građevine moraju biti udaljene najmanje 5m od regulacijskog pravca i najmanje 3m od bočnih i dvorišne granice čestice, ali iznimno u postojećim dijelovima naselja i manja udaljenost od 3m jedne bočne strane, ali ne manja od 1m.U slučaju da se gradi na udaljenosti do 1m od bočne strane, ne smiju se stavljati otvori na toj strani građevine.

(5) Za građevine koje su izgrađene po ranijim legalnim propisima,uz izdavanje rješenja o izvedenom stanju dozvoljava se udaljenost od bočnih granica čestice ako su i bliže od 1m od bočne strane, te treba dozvoliti rekonstrukciju i dogradnju građevine.

(6) Prilazne otvorene stepenice, terase u razini terena ili do maksimalno 60 cm iznad razine terena moraju se graditi tako da se osigura nesmetan prilaz na stražnji dio građevinske parcele minimalne širine 3 m. Ove površine ne uračunavaju se u izgrađenost parcele.

Članak 12.

(1) Udaljenost gospodarskih građevina s izvorom zagađenja od stambenih građevina na susjednim parcelama ne može biti manja od 10 m, ali za zatečene građevine može biti i manja.

(2) Udaljenost gnojišta od stambenih i poslovnih građevina ne može biti manja od 15 m, od zdenaca i ulične ograde ne manja od 20 m. Gnojišta se moraju izvesti vodonepropusno.

(3) Izgradnja gospodarskih građevina s izvorom zagađenja nije dozvoljena na udaljenosti manjoj od 100m od građevina javne namjene.

(4) Udaljenost gnojišta i gospodarskih građevina u kojima se sprema sijeno i slama ili su izrađeni od drveta mora iznositi od susjedne međe najmanje 5 m.

(5) Udaljenost gnojišta od susjedne međe mora biti najmanje 3m. Izuzetno udaljenost gnojišta od susjedne međe može biti manja, ali ne manja od 1 m pod uvjetom da se na toj dubini susjedne građevne parcele utvrđuju uvjeti ili već postoji gnojište odnosno građevina s izvorima zagađenja.

#### 2.2.5. Oblikovanje građevina

Članak 13.

(1) Uvjeti za oblikovanje građevine planom su određeni u skladu sa namjenom građevine.

(2) Oblikovanje novih građevina mora biti usklađeno sa morfološkim osobinama područja i vrstom građevine. Krovišta se izvode kao jednostrešna, dvostrešna, četverostreša ili složena kosa krovišta, a moguća je primjena bačvastih i ravnih krovova na građevinama. Nagib kosih krovišta izvoditi do maksimalno 45 stupnjeva.

(3) Pročelje građevine može se izvoditi u žbuci, opeci ili oblozi drvom, kamenom te drugim suvremenim materijalima (aluminij i slično) kada je to primjereno namjeni građevine.

#### 2.2.6. Način i uvjeti priključenja građevne parcele na javnu prometnu površinu i komunalnu infrastrukturu

Članak 14.

Slijedeći su načini i uvjeti priključenja građevne parcele na prometnu površinu i komunalnu infrastrukturu:

* + Svaka građevna čestica mora imati neposredan pristup na kolnu prometnu površinu (površinu javne namjene ili površinu u vlasništvu vlasnika građevne čestice ili površinu na kojoj je osnovano pravo služnosti prolaza a kojom se osigurava pristup do građevne čestice) kojim se omogućuje prilaz vozila na česticu.
	+ U izgrađenim dijelovima naselja kolnim prometnim površinama smatraju se sve postojeće lokalne i nerazvrstane ceste i putevi bez obzira na širinu kolnika i zemljišnog pojasa.
	+ Ako se parcela nalazi uz ceste različitog značaja priključak parcele ostvaruje se na cestu nižeg značaja.
	+ Građevne čestice se priključuju na infrastrukturu koja se u pravilu izvodi u prometnim površinama ili zračnim vodovima (elektrika, telekomunikacije). Posebni uvjeti i/ili uvjeti priključenja na komunalnu infrastrukturu građevinske čestice odredit će se u postupku izdavanja lokacijske dozvole i/ili građevinske dozvole.
	+ Sve građevine moraju se obvezno priključiti na komunalnu mrežu vodovoda i odvodnje otpadnih voda.
	+ Ukoliko javni vodoopskrbni sustav nije izveden, opskrba vodom može se riješiti putem spremnika vode (cisterne) ili bunara (zdenaca).
	+ Ukoliko javni sustav odvodnje otpadnih voda nije izgrađen, otpadne vode se upuštaju u sabirnu jamu (odvoz sadržaja septika na UPOV Zajarki obavlja javni isporučitelj vodnih usluga) ili biološki uređaj prema posebnim uvjetima nadležnih tijela (Hrvatske vode).

#### 2.2.7. Uvjeti za nesmetani pristup, kretanje, boravak i rad osoba smanjene pokretljivosti

Članak 15.

Slijedeći su uvjeti za nesmetani pristup, kretanje, boravak i rad osoba smanjene pokretljivosti:

* + sve javne površine moraju biti uređene na način koji omogućuje pristup i kretanje osobama smanjene pokretljivosti, sukladno posebnim propisima (Pravilnik o osiguranju pristupačnosti građevina osobama s invaliditetom i smanjene pokretljivosti NN 78/23)
	+ sve građevine moraju biti planirane, projektirane i izgrađene na način koji omogućuje pristup, kretanje, boravak i rad osobama smanjene pokretljivosti, sukladno posebnim propisima (Pravilnik naveden u prethodnoj točki)

#### 2.2.8. Uvjeti za uređenje građevne čestice, zelenih i parkirališnih površina

Članak 16.

Slijedeći su uvjeti za uređenje građevne čestice, zelene i parkirališne površine:

* + Oko građevne čestice mogu se izvoditi ograde visine do 1,2 m. Ograde se mogu izvoditi kao zidovi (kamen, kombinacija kamena i zelenila, odnosno kamena, betona i zelenila), ograde od metala (kovano željezo i slično) ili kao zelene ograde
	+ Ulične ograde podižu se iza regulacijske linije prema ulici, na način da najmanje 50% vertikalne površine ograde bude transparentno.
	+ Prostor između regulacijskog i građevnog pravca u pravilu se uređuje kao zelena površina sa kolnim ulazom širine minimalno 3 m. U prostoru između građevnog i regulacijskog pravca mogu se uređivati parkirališta.
	+ Potporni zidovi mogu se graditi na strmim terenima, a moraju u cijelosti biti izvedeni na građevnoj čestici. Visina potpornih zidova može biti najviše 3 m. Potporni zidovi viši od 3 m moraju se izvoditi terasasto, a svaka terasa mora imati najmanju širinu 1 m. Iznimno, potporni zidovi koji se grade u usjecima uz prometnice mogu biti viši od 3 m.
	+ Na neizgrađenom dijelu čestice mora se očuvati prirodna konfiguracija terena. Iskopi se mogu izvoditi samo radi gradnje temelja, podruma i suterena a neizgrađeni dijelovi kosog terena moraju se urediti kaskadno ili zadržati u prirodnom (zatečenom) nagibu.
	+ Planom su određene najmanje dopuštene površine ozelenjenog dijela građevne čestice označene oznakom Zmin
	+ Planom utvrđene obavezne zelene površine na čestici mogu se uređivati nad podzemnim garažama ako iste zauzimaju cijelu površinu čestice.
	+ Potreban broj parkirališnih mora se osigurati u skladu sa namjenom građevine, prema slijedećim kriterijima:
		- za individualnu stambenu namjenu 1.5 PM / jedinici
		- za višestambenu namjenu 1PM / 50 m2
		- za poslovnu namjenu (uredi, servisi, usluge) 1 PM na 30 m2 GBP
		- za zdravstvenu namjenu 1 PM / 20 m2 GBP
		- za trgovine 1 PM na 30 m2 GBP
		- za sportske dvorane i igrališta 1 PM na 10 sjedala
		- za ugostiteljske objekte 1 PM na 4 sjedeća mjesta
		- za dječje ustanove 1 PM / 50 m2
		- za škole 2 PM / učionici
		- za vjerske građevine 1 PM na 10 sjedala
		- za ugostiteljsko – turističke smještajne sadržaje u skladu s propisima o vrsti i kategoriji građevine
	+ Parkirališne površine za stambenu namjenu moraju se osigurati na vlastitoj građevnoj čestici, a za javne, poslovne i gospodarske namjene parkirališna mjesta mogu biti osigurana i na parkiralištu udaljenom najviše 100m od građevine, uz odgovarajući ugovor o služnosti.
	+ Parkirališna mjesta uređena na terenu mogu se natkrivati montažnim nadstrešnicama izvedenim od metala ili drva (pergole i slično).

#### 2.2.9. Mjere zaštite okoliša i načun sprečavanja nepovoljnog utjecaja na okoliš

Članak 17.

Obvezno je za svaku postojeću ili planiranu građevinu osigurati rješenje odvodnje otpadnih voda. Do izgradnje sustava odvodnje otpadnih voda, iznimno se u izgrađenim dijelovima građevinskih područja naselja, dozvoljava izgradnja sabirnih jama za građevine kapaciteta do 10 ES. Nakon izgradnje planiranog javnog sustava odvodnje obavezno je priključenje tih građevina na cjeloviti javni sustav odvodnje i pročišćavanja otpadnih voda. Pojedinačne sabirne jame mogu se prazniti isključivo odvoženjem na izgrađene sustave za pročišćavanje.

#### 2.2.10. Uvjeti za provedbu zahvata u prostoru

Članak 18.

Za gradnju na terenima nagiba većeg od 20% obavezno je izvršiti geomehanička ispitivanja kojima će se utvrditi karakteristike tla i njegova stabilnost, u skladu sa posebnim propisima.

### 2.3. Površine izdvojene namjene izvan naselja

Članak 19.

Izvan naselja planirane su površine za gospodarsku namjenu te športsku i rekreacijsku namjenu.

#### Gospodarska namjena sa oznakom I

unutar ovih površina mogu se graditi zgrade i uređivati površine slijedećih namjena:

* zgrade za zanatsku i industrijsku proizvodnju, trgovine, ugostiteljski objekti, skladišta, servisi te drugi objekti za namjene koje se zbog nepovoljnih utjecaja na neposredni okoliš ne mogu locirati unutar građevinskog područja stambene, mješovite i javne namjenene
* lokacijski uvjeti za gradnju na površinama gospodarske namjene utvrđeni su u poglavlju 3. ovih odredbi

#### Turistička namjena sa oznakom T3

unutar ovih površina mogu se graditi zgrade i uređivati površine slijedećih namjena:

* kamp do 20 ležajeva sa pratećim sadržajima
* sve vrste otvorenih i zatvorenih športskih igrališta, športske dvorane i zgrade za smještaj pratećih sadržaja
* ostale površine hortikulturno riješiti kao parkovne površine.

#### Športska i rekreacijska namjena s oznakom R

Planom je predviđena površina izdvojene športske i rekreacijske namjene izvan naselja s oznakom R na k.č.br. 1488 k.o. Prosinec za potrebe uređenja kupališta uz rijeku Sutlu. Površina kupališta s oznakom R predviđena je za gradnju i uređenje sljedećih sadržaja:

* plaže s pratećom opremom (svlačionice, sanitarni čvorovi, čuvanje i iznajmljivanje rekreacijskih rekvizita i sl.)
* manji ugostiteljski objekti (restoran, caffe bar i sl.).

Planom se utvrđuju sljedeći uvjeti gradnje na površinama kupališta s oznakom R:

* koeficijent izgrađenosti čestice može biti najviše 0.2
* katnost građevine najviše Po+P
* visina građevine najviše 4,0 m
* ukupna visina građevine najviše 6,0
* najmanje 60% površine čestice mora biti ozelenjeno.

### 2.4. Poljoprivredne, šumske i druge negradive površine

Članak 20.

Površine koje nisu u obuhvatu građevinskih područja naselja i dijele se na:

* poljoprivredno tlo isključivo osnovne namjene
	+ osobito vrijedno obradivo tlo s oznakom P1
	+ vrijedno obradivo tlo s oznakom P2
	+ ostalo obradivo tlo soznakom P3
* šume gospodarske namjene s oznakom Š1
* ostale poljoprivredne i šumske površine s oznakom PŠ
* vodene površine s oznakom V

#### 2.4.1. Poljoprivredno tlo isključivo osnovne namjene

Poljoprivredno tlo isključivo osnovne namjene koristit će se u svrhu poljoprivredne proizvodnje. Na poljoprivrednom tlu osnovne namjene mogu se graditi objekti u funkciji poljoprivredne proizvodnje, prema uvjetima i navedenim u poglavlju 2.4. ovih provedbenih odredbi.

#### 2.4.2. Šumske površine

U Planu su određene kao šumsko zemljište sve postojeće šume s oznakom Š i PŠ. Šume se ne mogu krčiti radi gradnji stambenih, poslovnih ili gospodarskih građevina. Zbog njihovog ekološkog značenja određuju se slijedeće mjere čuvanja i zaštite šuma i šumskog zemljišta:

* šumske površine definirati sukladno njihovoj rasprostranjenosti, te poštivati odgovarajuću udaljenost od njihovog ruba pri planiranju drugih sadržaja
* očuvati šume s posebnom namjenom, a naročito šume posebnih rijetkosti ili ljepota, te šume posebnog znanstvenog ili povijesnog značenja
* čuvati i zaštititi izvorna obilježja krajobraza uključujući livade i proplanke, te omogućiti gradnju samo onih građevina što po svojoj namjeni spadaju u šumske prostore (planinarski domovi, izletišta, lovački domovi i sl.)

Gospodarenje šumama potrebno je provoditi u skladu sa Zakonom o šumama (NN 68/18 i 115/18).

#### 2.4.3. Vodne površine

Vodne površine na području općine obuhvaćaju vodotok rijeke Sutle te potoke Ravnice, Sutliše i Skoritna.

Za ove vodotoke planom se utvrđuje inundacijski pojas potreban za njihovo održavanje. Inundacijski pojas je širine 6m od obale vodotoka, odnosno 20 m od nožice izvedenog nasipa.

Unutar inundacijskog pojasa zabranjuje se sva izgradnja, sadnja stabala ili bilo kakvi drugi radovi koji bi mogli onemogućiti pristup do vodotoka. Površine unutar inundacijskih pojasa mogu se koristiti u poljoprivredne svrhe.

### 2.5. Gradnja izvan građevinskih područja

Članak 21.

Izvan građevinskih područja naselja mogu se uređivati površine i graditi građevine koje po svojoj namjeni zahtjevaju izgradnju izvan građevinskog područja, a na način da ne ometaju korištenje poljoprivrednih i šumskih površina te da ne ugrožavaju vrijednost okoliša i krajolika.

Građevine koje se mogu graditi izvan građevinskih područja su:

* građevine za intenzivnu stočarsku i peradarsku proizvodnju
* građevine za obavljanje poljoprivrednih djelatnosti
* klijeti i spremišta voća u voćnjacima i vinogradima
* građevine za intenzivni uzgoj voća, povrća i cvijeća – staklenici
* šumske, lovačke i lugarske građevine
* infrastrukturne građevine (prometne, energetske, komunalne itd.)
* građevine za istraživanje i iskorištavanje mineralnih sirovina
* vojne građevine i građevine za zaštitu od elementarnih nepogoda
* građevine i montažni objekti za proizvodnju meda
* iznimno se izvan građevinskog područja može odobriti sanacija i nužna rekonstrukcija (bez povećanja tlocrtne površine) postojećih stambenih građevina koje su legalno izgrađene i tretiraju se kao postojeća izgradnja izvan građevinskog područja.

Navedene građevine ne mogu se graditi na vrlo vrijednom poljoprivrednom zemljištu označenom sa P1, izuzev klijeti koje se u vinogradima mogu graditi bez obzira na klasu zemljišta. U zonama ovim planom zaštićenog krajolika izvan građevinskog područja mogu se graditi samo klijeti i spremišta voća.

#### 2.5.1. Građevine za intenzivnu stočarsku i peradarsku proizvodnju

Članak 22.

(1) Izvan građevinskog područja može se odobriti gradnja objekata za intenzvnu stočarsku i peradarsku proizvodnju sa pratećim objektima (manji silosi, sušare, mješaone stočne hrane i slično).

(2) Minimalni broj uvjetnih grla temeljem kojeg se može dozvoliti izgradnja ovakvog objekta iznosi 15 uvjetnih grla.

(3) Uvjetnim grlom, podrazumijeva se životinja težine 500 kg, (krava, steona junica), koja se obilježava koeficijentom 1. Sve ostale vrste životinja svode se na uvjetna grla primjenom koeficijenta iz tablice koja slijedi:

(4) Prikaz najmanjeg broja uvjetnih grla sa koeficijentom za pojedine vrste životinja:

|  |  |  |
| --- | --- | --- |
| vrsta stoke | koeficijent | minimalni broj grla  |
| krava, steona junica | 1,00 | 15 |
| bik | 1,50 | 10 |
| vol | 1,20 | 13 |
| junad 1-2 god. | 0,70 | 22 |
| junad 6-12 mjeseci | 0,50 | 30 |
| telad | 0,25 | 60 |
| krmača + prasad | 0,55 | 27 |
| tovne svinje do 6 mjeseci | 0,25 | 60 |
| mlade svinje 2-6 mjeseci | 0,13 | 115 |
| teški konji | 1,20 | 13 |
| srednji teški konji | 1,00 | 15 |
| laki konji | 0,80 | 19 |
| ždrebad | 0,75 | 20 |
| ovce, ovnovi, koze i jarci | 0,10 | 150 |
| janjad i jarad | 0,05 | 300 |
| tovna perad pr. tež. 1,5 kg | 0,003 | 5000 |
| ostala tovna perad pr. tež. veće od 1,5 kg | 0,006 | 2500 |
| kokoši nesilice konzum.jaja pr.tež.2,0kg | 0,004 | 3750 |
| ostale kokoši nesilice pr.tež. veće od 2,0kg | 0,008 | 1875 |
| nojevi | 0,25 | 60 |

(5) Objekti za intenzivnu stočarsku i peradarsku proizvodnju izvan građevinskog područja moraju biti odgovarajuće udaljeni od građevinskih područja naselja da se spriječe negativni utjecaji. Najmanje udaljenosti od građevinskih područja naselja utvrđuju se prema broju uvjetnih grla te su definirane u sljedećoj tablici:

|  |  |
| --- | --- |
| broj uvjetnih grla | minimalne udaljenosti |
| od građ. područja (m) | od županijske ceste (m) | od lokalne ceste (m) |
| 15-50 | 30 | 30 | 10 |
| 51-80 | 60 | 40 | 15 |
| 81-100 | 90 | 50 | 20 |
| 101-150 | 120 | 50 | 30 |
| 151-300 | 150 | 60 | 40 |
| 301 i više | 400 | 100 | 50 |

(6) Navedene udaljenosti se ne primjenjuju na gradnju zgrada za uzgoj životinja kapaciteta do 75 uvjetnih grla unutar građevinskog područja stambene i mješovite namjene, za koju su uvjeti određeni u poglavlju 2.2.1. ovih odredbi.

(7) Za gradnju građevina za intenzivnu stočarsku i peradarsku proizvodnju primjenjuju se slijedeći lokacijski uvjeti:

|  |  |
| --- | --- |
| površina parcele | min 1000 m2 |
| koeficijent izgrađenosti parcele kiz | max 0.3 |
| koeficijent iskorištenosti parcele kis | max 0.3  |
| najveća katnost | Prizemlje + potkrovlje za skladištenje |
| najmanja udaljenost od granica parcele | 6 m |
| najmanji ozelenjeni dio parcele | 30 %  |

(8) Osim intenzivne, planom se omogućuje i ekstenzivna (ekološka) stočarska i peradarska proizvodnja u skladu s Pravilnikom o ekološkoj proizvodnji (NN 130/10).

#### 2.5.2. Građevine za obavljanje poljoprivrednih djelatnosti

Članak 23.

(1) Izvan građevinskih područja na posjedu primjerene veličine mogu se graditi građevine za obavljanje poljoprivrednih djelatnosti. Pod pojmom “posjed” podrazumijeva se jedna ili više zemljišnih katastarskih čestica koje međusobno čine jednu prostornu cjelinu.

(2) Veličina posjeda na kojem je moguća izgradnja objekata izvan građevinskog područja u funkciji obavljanja poljoprivrednih djelatnosti, ovisno o vrsti i intenzitetu poljoprivredne djelatnosti, treba biti:

* za intenzivnu ratarsku djelatnost na posjedu minimalne veličine od 10 ha,
* za uzgoj voća i (ili) povrća na posjedu minimalne veličine od 5 ha,
* za uzgoj vinove loze i proizvodnju vina na posjedu minimalne veličine od 3 ha,
* za uzgoj sadnica za voće, povrće, vinovu lozu i ukrasno bilje na posjedu minimalne veličine od 1 ha.

(3) Zgrade koje se mogu graditi na ovakvim posjedima su:

* stambena građevina za potrebe stanovanja vlasnika brutto razvijene površine do 250 m2
* poslovni sadržaji u funkciji agroturizma
* gospodarske građevine za potrebe biljne proizvodnje

(4) Za izgradnju na ovakvim posjedima primjenjuju se slijedeći lokacijski uvjeti:

* ukupna površina objekata izgrađenih na jednom posjedu može biti
* za intenzivnu ratarsku djelatnost najviše 2% površine posjeda
* za uzgoj voća i povrća najviše 5% površine posjeda
* za uzgoj vinove loze i proizvodnju vina najviše 10% površine posjeda
* za uzgoj sadnica za voće, vinove loze i ukrasnog bilja najviše 10% površine posjeda
* katnost građevina najviše P+1
* oko građevine mora biti izveden požarni put širine najmanje 3m

#### 2.5.3. Klijeti i spremišta voća

Članak 24.

(1) U vinogradima i voćnjacima izvan građevinskih područja mogu se graditi klijeti ili spremišta voća, ako vinograd ili voćnjak ima najmanje 250m2 površine, a voćnjak najmanje 250m2 površine.

(2) Klijet ili spremište voća može se graditi kao prizemnica s podrumom tako da bruto površina prizemlja iznosi najviše 60 m2.

(3) Terase oko klijeti ili spremišta voća do visine 60 cm iznad konačno zaravnatog terena koje nisu natkrivene ne ulaze u ovu površinu.

(4) Klijet ili spremišta voća mogu se graditi i unutar građevinskih područja naselja ako se nalaze uz vinograd ili voćnjak odgovarajuće veličine.

(5) Klijet ili spremište voća mora biti građeno u skladu s lokalnim običajima i to:

* kota gornjeg ruba stropne konstrukcije podruma ne smije biti viša od 100cm od kote konačno zaravnatog terena na njegovom najvišem dijelu
* kota konačno zaravnatog terena ne smije biti niža od 15 cm od kote temelja podruma na njegovom najnižem dijelu
* svijetla visina prizemlja ne može biti viša od 2,6 m
* krov mora biti dvostrešan, nagiba između 33 i 45 stupnjeva;
* krovište se na stropnu konstrukciju postavlja izravno bez nadozida
* prostor za boravak ljudi ne može biti veći od 25 m2
* minimalna udaljenost od međe prema javnom putu iznosi 3 m,
* minimalna udaljenost od bočnih međa iznosi 1 m
* pokrov obavezno izvoditi od crijepa

#### 2.5.4. Građevine za intenzivni uzgoj voća, povrća i cvijeća - staklenici

Članak 25.

Staklenici za intenzivni uzgoj voća, povrća i cvijeća mogu se graditi izvan građevinskih područja naselja, na svim bonitetnim klasama tla, a prema uvjetima iz članka 23. Za ove se građevine ne postavljaju posebni uvjeti udaljenosti od građevinskih područja naselja, te se isti mogu graditi kraj obiteljskog gospodarstva u naselju.

#### 2.5.5. Šumarske, lugarske i lovačke građevine

Članak 26.

U šumskom području mogu se graditi šumarske, lugarske i lovačke građevine prema slijedećim uvjetima.

* tlocrtna površina građevina može biti najviše 200 m2
* visina građevine najviše Po+P+1
* izvoditi dvostrešna krovišta nagiba 40 stupnjeva
* pročelje građevine izvoditi u zidovima od cigle, žbuke i/ili oblozi drvetom
* pokrivanje krovišta crijepom ili šindrom
* oko građevine mora biti izveden požarni put širine najmanje 5 m

#### 2.5.6. Groblja

Članak 27.

Na području općine uređeno je jedno groblje, u naselju Rozga. Prema veličini ovo se groblje svrstava u mala groblja (površine do 5 ha).

Uz postojeće groblje osigurane su površine za njihovo širenje. Širenje groblja vršit će se u etapama. Dinamika širenja groblja odredit će Programom mjera za unaprijeđenje stanja u prostoru.

#### 2.5.6. Građevine i montažni objekti za proizvodnju meda

Članak 28.

Izvan građevinskih područja mogu se graditi fiksni ili montažni objekti za držanje pčela i proizvodnju meda. Za ove se objekte ne postavljaju posebni lokacijski uvjeti u pogledu udaljenosti od građevinskih područja naselja.

*2.5.7. Montažni objekti – u funkciji poljoprivrede i gospodarstva*

Članak 28.a

Izvan građevinskog područja mogu se graditi montažni čelični objekti bez čvrstih betonskih temelja (skladišni šator od čeličnih cijevi presvučen ceradom) za poljoprivrednu i gospodarsku namjenu, maksimalne površine do 500m2, ali u skladu sa člankom 23. stavak 2., i na posjedima primjerene veličine.

#### 2.5.8. Istraživanje i eksploatacija mineralnih sirovina

Članak 28.b

Područje Općine Dubravica djelomično se nalazi unutar predloženog istražnog prostora ugljikovodika "SZH-05".

Nije dozvoljeno planiranje novih lokacija za istraživanje i eksploataciju neenergetskih mineralnih sirovina te izrada novih bušotina i rudarskih objekata i postrojenja za istraživanje i eksploataciju ugljikovodika i geotermalnih voda u energetske svrhe na sljedećim prostorima:

* unutar građevinskog područja naselja i izdvojenih građevinskih područja groblja, ugostiteljsko-turističke namjene i športsko-rekreacijske namjene izvan naselja,
* na području osobito vrijednog obradivog tla (P1), osim iznimno, uz suglasnost nadležnog javnopravnog tijela,
* na područjima zaštićenih i evidentiranih prirodnih vrijednosti, osim iznimno, uz odobrenje nadležnih upravnih tijela i pravnih osoba s javnim ovlastima nadležnih za poslove zaštite prirode,
* te na svim drugim prostorima na kojima eksploatacija nije dozvoljena prema posebnim propisima.

## 3. Uvjeti smještaja gospodarskih djelatnosti

Članak 29.

(1) Gradnja građevina gospodarske namjene moguća je unutar građevinskog područja stambene i mješovite namjene bez posebne oznake, unutar građevinskog područja gospodarske namjene unutar naselja s oznakom I te na površinama gospodarske izdvojene namjene izvan naselja označenim oznakom I.

(2) Unutar građevinskih područja stambene i mješovite namjene bez posebne oznake mogu se graditi manje građevine gospodarske namjene, za obrte, usluge, servise, komunalne servise, trgovinu, uredsko poslovanje, manje pogone i dorade, zatim zgrade za uzgoj životinja te zgrade za spremanje poljoprivrednih proizvoda i strojeva (manji silosi, sušare, mješaone stočne hrane, hladnjače i slično). Namjene koje se odvijaju u ovakvim gospodarskim građevinama ne smiju umanjivati kvalitetu stanovanja svojom bukom, emisijom prašine, plinova, neugodnih mirisa i drugim neprihvatljivim utjecajima. Ukupna građevinska brutto površina gospodarskih građevina na jednoj parceli u ovom području može biti najviše 500 m2. a može biti i veća uz suglasnost jedinice lokalne uprave i samouprave.

(3) Građevne parcele u građevinskim područjima naselja namijenjene gospodarskim

djelatnostima moraju zadovoljavati sljedeće uvjete:

* najveća izgrađenost građevne čestice iznosi 40%, a najmanja 10%,
* na parcelama koje se nalaze uz postojeću stambenu izgradnju mora se prema toj izgradnji osigurati tampon zelenila najmanje širine 5m (za gospodarske i poslovne građevine).
* parkirališne potrebe trebaju biti zadovoljene na parceli.

(4 Na površinama gospodarske namjene s oznakom I, unutar i izvan naselja, mogu se graditi industrijske, proizvodne, skladišne, poslovne i druge zgrade namijenjene industrijskoj i zanatskoj proizvodnji. U ovoj zoni mogu se smjestiti sadržaji koji bitno ne onečišćuju okoliš, odnosno oni kod kojih se mogu osigurati propisane mjere zaštite okoliša.

(5) Za pojedine gospodarske namjene koje imaju nepovoljan utjecaj na okoliš, potrebno je izraditi studiju utjecaja na okoliš, prema Pravilniku Ministarstva zaštite okoliša i prostornog uređenja, te prema odredbama Prostornog plana Zagrebačke Županije citiranim u poglavlju 8. ovih odredbi. Za sve zahvate u prostoru na površinama gospodarske namjene s oznakom I potrebno je ishoditi dodatnu suglasnost jedinice lokalne samouprave.

(6) Na površinama gospodarske namjene sa oznakom I, unutar i izvan naselja, građevine gospodarskih djelatnosti grade se prema slijedećim lokacijskim uvjetima:

* najmanja površina parcele mora biti 1000 m2
* koeficijent izgrađenosti parcele može biti najviše 0.4
* koeficijent iskorištenosti parcele može biti najviše 0.8
* visina građevine najviše prizemlje+2 kata
* dijelovi građevine mogu biti viši od 25m samo iznimno i to isključivo radi zahtjeva tehnoloških ili proizvodnih procesa
* najmanja udaljenost od granica parcele mora iznositi 3 m
* najmanje 10% površine parcele mora biti ozelenjeno, odnosno zasađeno visokim stablima
* na parcelama koje se nalaze uz postojeću stambenu izgradnju mora se prema toj izgradnji osigurati tampon zelenila najmanje širine 5,0 metara;

(7) Parkiranje vozila na površinama gospodarske namjene u građevinskim područjima izdvojene namjene izvan naselja mora se riješiti na vlastitoj građevnoj parceli prema kriteriju:

* proizvodnja 8 pm/1000 m2
* skladišta 5 pm/1000 m2

## 4. Uvjeti smještaja javnih i društvenih djelatnosti

Članak 30.

(1) Javne i društvene djelatnosti obuhvaćaju građevine javnih i društvenih službi i institucija: uprave, odgoja i obrazovanja, športa i rekreacije, zdravstva te sakralne namjene. Zgrade za javne i društvene djelatnosti lociraju se u pravilu unutar građevnih područja naselja mješovite, poslovne i javne namjene označenim oznakom M.

(2) Iznimno se zgrade javne namjene mogu graditi i u građevinskom području stambene i mješovite namjene.

(3) Građevine javne namjene su reperne točke u prostornoj strukturi te njihova urbanistička, arhitektonska, tehnička i simbolička vrijednost mora biti na najvišoj razini. U svrhu osiguravanja najviše razine kvalitete idejnih rješenja za građevine javne namjene ovim se planom traži da se odabir idejnih rješenja za iste obavezno vrši provedbom postupka javnog urbanističko – arhitektonskog natječaja ili pozivnog natječaja.

(4) Za izgradnju javnih zgrada predviđa se detaljnija elaboracija prostora te se planom utvrđuju samo osnovni lokacijski uvjeti izgradnje koji će tim elaboracijama biti dovedeni na višu stručnu razinu:

* koeficijent izgrađenosti parcele može biti najviše 0.8
* koeficijent iskorištenosti parcele može biti najviše 1.5
* visina građevine najviše prizemlje+2kata+uređeno potkrovlje
* smještaj građevine na parceli određuje se prema lokalnim uvjetima
* najmanje 15% površine parcele mora biti ozelenjeno, odnosno zasađeno visokim stablima;

(5) Naprijed navedeni lokacijski uvjeti primjenjuju se za gradnju građevina javne namjene bez obzira na lokacijske uvjete određene za namjenu površine unutar kojih se građevine javne namjene grade.

(6) Građevine javne namjene treba locirati na dominantnim pozicijama u izgrađenoj urbanoj strukturi, na način koji će naglasiti njihovu funkciju i značaj. Neposredno okruženje zgrada javne namjene mora se primjereno pejsažno urediti.

(7) Gospodarski objekti kao što su zanatske i druge obrtničke radionice, industrijski pogoni, tovilišta, silosi, mlinovi, sušare, mješaone stočne hrane i slično ne mogu se graditi u širem okruženju zgrada javne namjene, a prema ograničenjima navedenim u poglavlju 2.4. ovih provedbenih odredbi.

(8) Javna namjena obuhvaća i športsko rekreacijsku namjenu sa oznakom R za koju su u planu određene posebne površine. Na tim se površinama omogućuje gradnja i uređivanje svih vrsta otvorenih i zatvorenih igrališta sa pratećim sadržajima kao što su svlačionice, teretane, saune, ugostiteljski sadržaji i trgovački sadržaji.

(9) Ukupna površina pratećih rekreacijskih, ugostiteljskih i trgovačkih sadržaja u zatvorenim prostorima može iznositi do najviše:

* 10% površine otvorenih športskih igrališta
* 20% površine zatvorenih športskih igrališta

(10) Parkiranje vozila mora se riješiti na vlastitoj građevnoj parceli prema kriteriju:

* igrališta i dvorane 20 pm/1000 m2

(11) Otvorena športska igrališta za nogomet, rukomet, košarku i tenis mogu se graditi uz škole, mjesne domove, te na pogodnim pozicijama u i uz građevinska područja naselja i na površinama koje ovim planom nisu posebno označene kao površine športsko rekreacijske namjene. Uz takva otvorena igrališta ne mogu se graditi prateći rekreacijski, ugostiteljski i trgovački sadržaji.

## 5. Uvjeti utvrđivanja koridora ili trasa i površina prometa i drugih infrastrukturnih sustava

Članak 31.

Prometni i infrastrukturni sustavi i koridori prikazani su u grafičkim prikazima u mjerilu 1:25000, a uvjeti za njihovu izgradnju i korištenje propisani su posebnim uvjetima, suglasnostima i mišljenjima iz područja cestovnog prometa, elektroenergetike, telekomunikacija i vodoprivrede.

### 5.1. Promet

#### 5.1.1. Cestovni promet

Članak 32.

Javne prometne površine na području općine razvrstane su u četiri kategorije:

* županijske ceste:
	+ županijska cesta Ž-2186: granica Općine Pušća – Bobovec Rozganski – Dubravica – granica Općine Kraljevec na Sutli
	+ županijska cesta Ž-3005: Dubravica – Rozga – Kraj Gornji – granica Općine Marija Gorica
* lokalne ceste
	+ lokalna cesta L-31010: Dubravica – Vučilčevo – Prosinec – Donji Čemehovec – granica Općine Kraljevec na Sutli
	+ lokalna cesta L-31011: Lukavec Sutlanski – Lugarski Breg
* nerazvrstane ceste
* kolno pješački i pješački putevi
* biciklističke staze

Članak 33.

(1) Ako se izdaje lokacijska dozvola za građenje objekata ili instalacija na javnoj cesti ili unutar zaštitnog pojasa javne ceste, prethodno se moraju zatražiti posebni uvjeti i potrbne suglasnosti županijske uprave za ceste kada se radi o županijskoj i lokalnoj cesti.

(2) Zaštitni pojas za postojeće ceste mjeri se od vanjskog ruba zemljišnog pojasa ceste tako da je u pravilu širok sa svake strane:

* za županijske ceste 15 m,
* za lokalne ceste 10 m.

(3) U pojasu županijskih cesta unutar i izvan građevinskih područja mogu se graditi benzinske postaje te praonice i servisi vozila.

(4) Rekonstrukcijom postojećih županijskih i lokalnih cesta potrebno je obuhvatiti cjelovito rješenje trase sa svom infrastrukturom, javnom rasvjetom, uređenjem pješačkih nogostupa i dr. u naselju. U sklopu lokacijske dozvole obvezno je rješenje površinske odvodnje radi sprječavanja štetnih utjecaja na okoliš, kao i način prijelaza ceste preko potoka i bujica sukladno posebnim uvjetima. Zahvate na terenu, koji nastaju gradnjom ili rekonstrukcijom cesta (usjeci, nasipi), potrebno je sanirati i ozelenjavati radi očuvanja krajobraza. Usjeke je potrebno izvesti u odgovarajućoj širini i uz primjenu mjera zaštite od odronjavanja kamenja i zemlje po kolniku ceste.

Članak 34.

(1) Postojeće nerazvrstane ceste, kolno pješački i pješački putevi mogu se održavati i rekonstruirati unutar postojećeg zemljišnog pojasa. Širina kolnika za postojeće nerazvrstane ceste odredit će se projektom održavanja/rekonstrukcije prema raspoloživoj širini zemljišnog pojasa (tj. u postojećem koridoru), u skladu sa očekivanim intenzitetom prometa.

Za nove biciklističke staze potrebno je voditi se načelima za planiranje i projektiranje biciklističke infratrukture sukladno Pravilniku o biciklističkoj infratrukturi (NN 28/16).

(2) Za gradnju novih nerazvrstanih cesta planom se utvrđuju slijedeće minimalne širine kolnika i zemljišnog pojasa:

* za dvosmjerni promet:
	+ minimalna širina kolnika 4,5 m
	+ minimalna širina zemljišnog pojasa 6 m
* za jednosmjerni promet:
	+ minimalna širina kolnika 3 m
	+ minimalna širina zemljišnog pojasa 4 m

(3) Jednosmjerne nerazvrstane ceste u rijetko izgrađenim dijelovima naselja mogu se koristiti za dvosmjerni promet, ako imaju planirana ugibališta za mimoilaženje vozila na razmacima od najviše 500 m. Razmak ugibališta za mimoilaženje vozila odredit će se projektom nerazvrstane ceste ovisno o preglednosti i drugim prometno - tehničkim karakteristima ceste.

(4) Za gradnju novih kolno pješačkih puteva planom se utvrđuje minimalna širina zemljišnog pojasa od 3 m. Takav kolno pješački put se može koristiti za pristup do najviše 4 građevinske čestice. Na tim se česticama mogu graditi građevine sa najviše 2 stana, najveće građevinske brutto površine 400 m2.

(5) Za gradnju novih pješačkih puteva planom se utvrđuje minimalna širina zemljišnog pojasa od 1,5 m.

Članak 35.

(1) Za rekonstrukciju postojećih i gradnju novih nerazvrstanih cesta, kolno pješačkih i pješačkih puteva potrebno je zatražiti posebne uvjete nadaležnog tijela jedinice lokalne samouprave.

(2) Za gradnju građevina i uređivanje površina uz nerazvrstane potrebno je zatražiti posebne uvjete priključenja nadležnog tijela jedinice lokalne samouprave. Priključke građevina i površina na nerazvrstane ceste u pravilu treba projektirati i izvoditi sukladno «Pravilniku o uvjetima za projektiranje i izgradnju priključaka i prilaza na javnu cestu» (NN 119/07). Sve nerazvrstane ceste trebaju biti izvedene bez arhitektonskih barijera tako da na njima nema zapreka za kretanje niti jedne kategorije stanovništva.

(3) Parkiranje vozila mora se riješiti na vlastitoj građevnoj parceli prema kriteriju:

* škole 10 pm/1000 m2
* športske dvorane 10 pm/1000 m2
* kulturni i vjerski sadržaji 10 pm/1000 m2
* usluge, trgovina, uredi 10 pm/1000 m2
* ugostiteljski 10 pm/1000 m2

#### 5.1.2. Željeznički promet

Članak 36.

1. Područjem Općine Dubravica prolazi željeznička pruga, Savski Marof – Kumrovec – Državna granica-(Imelo) na kojoj se unutar administrativnih granica Općine Dubravica nalaze slijedeća službena mjesta; stajalište Rozga (km 11+832) i stajalište Prosinec (km 15+167), te (7) željezničko-cestovnih prijelaza:

|  |  |  |  |
| --- | --- | --- | --- |
|  | Kilometarski položaj | Postojeće osiguranje prijelaza | Konačno tehničko rješenje |
| željezničko-cestovni prijelaz | 11+105 | PZ | SV+ZV |
| željezničko-cestovni prijelaz | 11+659 | PZ | Ukid. I svođ. |
| željezničko-cestovni prijelaz | 12+452 | PZ | SV+ZV |
| željezničko-cestovni prijelaz | 12+987 | PZ | Ukid. I svođ. |
| željezničko-cestovni prijelaz | 13+620 | PZ | SV+ZV |
| željezničko-cestovni prijelaz | 14+034 | PZ | Ukid. I svođ |
| željezničko-cestovni prijelaz | 14+791 | PZ | SV+ZV |

Unutar prostora Općine nalazi se 5.0 km jednokolosiječne pruge (od km 10+600 do km 15+600). Pruga je razvrstana u želje

zničke pruge za lokalni promet s oznakom L102, a služi za mješoviti promet, putničkih i teretnih vlakova.

(2) Planom se za koridor željezničke pruge osigurava prostor širine 100 m.

(3) Željezničko-cestovni prijelazi u km 11+659, u km 12+987 i u km 14+034 predviđeni su za ukidanje i svođenje, dok prijelazi u km 11+105, u km 12+452, u km 13+620 i u km 14+791 predviđeni su za osiguranje svjetlosno-zvučnim signalima (prema Programu rješavanja željezničko cestovnih prijelaza u Republici Hrvatskoj, 26. 01. 2015.).

(4) Na području općine uređena su dva prometna mjesta: stajalište Rozga te stajalište i tovarište Prosinec (služi za prihvat tereta).

(5) U skladu s AGTC parametrima i globalnom analizom obujma prometa i broju putnika za razdoblje do 2020. godine a temeljem veličine prometa za sada ne postoji potreba za opremanje ove pruge suvremenim signalno – sigurnosnim uređajima. Temeljem veličine prometa u slijedećem razdoblju nije planirano produženje stajališta.

Strategijom prostornog uređenja Republike Hrvatske i Strategijom razvoja željezničkog prometnog sustava Republike Hrvatske ne predviđa se rekonstrukcija postojeće pruge, samo je treba osuvremeniti:

* Izgraditi solidne bočne perone na stajalištima, duljine 80 m u ovisnosti o broju putnika i opremljene komunalnom opremom.
* na stajalištima predvidjeti određen broj parkirališnih mjesta na istočnoj strani ovisno o predvidivom broju stanovnika koji gravitiraju željeznici.

(6) Koridor jednokolosiječne pruge predviđen je širine 20 m na jednu i drugu stranu pruge, a u granicama sadašnje čestice u vlasništvu Hrvatskih željeznica.

(7) Unutar zaštitnog pružnog pojasa željezničke pruge L102 u postupcima izdavanja akata za provedbu dokumenata prostornog uređenja odnosno odobravanja građenja po posebnom propisu (za izgradnju građevina, postrojenja, uređaja i svih vrsta vodova za potrebe vanjskih korisnika) potrebno je ishoditi suglasnost i posebne uvjete nadležnog javnopravnog tijela – upravitelja željezničke infrastrukture.

(8) Pri izradi plana potrebno je poštivati slijedeću zakonsku regulativu za podrzčje željezničke infrastrukture:

* Zakon o željeznici (NN 32/19, 20/21 i 114/22),
* Zakon o sigurnosti i interoperabilnosti željezničkog sustava (NN 63/20),
* Uredba o razvrstavanju željezničkih pruga (NN 84/21),
* Pravilnik o željezničkoj infrastrukturi (NN 127/05 i 16/08),
* Pravilnik o općim uvjetima za gradnju u zaštitnom pružnom i infrastrukturnom pojasu (NN 5/23),
* Pravilnik o uvjetima za određivanje križanja željezničke pruge i drugih prometnica (NN 111/15),
* Pravilnik o načinu osiguranja prometa na željezničko-cestovnim prijelazima i pješačkim prijelazima preko pruge (NN 111/15).

### 5.2. Elektroenergetska mreža

Članak 37.

(1) Trase, koridori i površine sustava elektroenergetske mreže prikazani su na kartografskom prikazu 2.1. u mjerilu 1:25000.

(2) Kod izgradnje novih ili rekonstrukcije postojećih objekata, trase, koridori i površine elektroenergetskog infrastrukturnog sustava određeni ovim planom mogu se mijenjati radi prilagodbe tehničkim rješenjima, imovinsko-pravnim odnosima i stanju na terenu. Promjene ne mogu biti takve da onemoguće izvedbu cjelovitog rješenja predviđenog ovim planom.

(3) Širine planiranih infrastrukturnih koridora izvan građevinskih područja naselja i unutar neizgrađenih dijelova građevinskih područja izdvojene namjene, kao i izvan područja zaštićenih dijelova prorode, određuje se prema tablici:

|  |  |
| --- | --- |
| napon  | širina koridora u metrima |
| 110 kV |  50 m (25+25 od osi DV-a) |

Tijelo koje vodi upravni postupak izdavanja dozvola za zahvat u prostoru (provođenje prostornog uređenja) i dozvola za gradnju građevina u zaštitnom koridoru dalekovoda ili prostoru u okruženju transformatorske stanice dužno je zatražiti posebne uvjete gradnje od nadležnog elektroprivrednog poduzeća/tvrtke (operator prijenosnog sustava, operator distribucijskog sustava ili drugi korisnik) u čijoj se nadležnosti ili vlasništvu nalazi postojeći ili planirani dalekovod/kabel ili transformatorska stanica.

Širina planiranih infrastrukturnih koridora unutar građevinskih područja naselja određuje se prema sljedećoj tablici:

|  |  |
| --- | --- |
| napon  | minimalna širina koridora u metrima |
| 110 kV | 40 m |

Unutar koridora planiranih dalekovoda izvan građevinskog područja ne može se izdati odobrenje za gradnju građevina koje se sukladno člancima 22. – 28. ovih odredbi za provođenje mogu graditi na poljoprivrednom i šumskom zemljištu.

Za gradnju u građevinskim područjima koja se nalaze unutar koridora planiranih dalekovoda obavezno je zatražiti posebne uvjete nadležnog javnopravnog tijela.

(4) Izmicanje i zaštitu postojećih elektroenergetskih vodova treba projektirati i izvesti prema "Tehničkim uvjetima za izbor i polaganje elektroenergetskih kabela nazivnog napona 1 kV do 35 kV" - Prve izmjene i dopune (Bilten HEP-a br. 130/03).

(5) U skladu sa člankom 39. i člankom 40. Zakona o tržištu električne energije (NN 22/13, 95/15,102/15,68/18,52/19), za polaganje novih elektroenergetskih vodova, kao i eventualno prelaganje i zaštitu postojećih elektroenergetskih vodova nadležan je HEP-ODS, ELEKTRA Zagreb.

(6) Prilikom planiranja (projektiranja) prostora potrebno je pridržavati se "Pravilnika o Tehničkim normativima za izgradnju nadzemnih vodova nazivnog napona od 1 kV do 400 kV" (NN 24/97).

(7) Kod planiranja vodova ostalih komunalnih sustava (vodovod, toplovod, parovod, plinovod) potrebno je poštivati tehničkim propisima određen minimalni razmak između planiranog komunalnog cjevovoda i postojećih/planiranih VN, SN i NN elektroenergetskih vodova.

(8) Eventualno premještanje i oštećenje elektroenergetske mreže i priključka snosi investitor.

(9) Postojeću elektroenergetsku mrežu u zoni zahvata za vrijeme radova treba po potrebi zaštititi, odnosno izmaknuti. Sve zahvate na postojećoj elektroenergetskoj mreži treba riješiti projektom.

(10) Na mjestima na kojima će biti položen elektroenergetski kabelski vodovi ispod prometnih površina, treba ih položiti u lTKC/TPEcijevi Ø200.

(11) U javnoj ne prometnoj površini s obje strane svake prometnice treba osigurati koridor minimalne širine 1 m za buduće elektroenergetske kabele srednjeg i niskog napona.

(12) Pri projektiranju treba obratiti pozornost na minimalne dopuštene razmake između elektroenergetskih kabela i ostalih komunalnih instalacija.

(13) Izvođač radova dužan je obavijestiti o početku radova HEP ODS d.o.o., Elektru Zagreb, Pogon Zaprešić pismenim putem, 15 dana unaprijed.

(14) Prije početka radova obavezno naručiti iskolčene elektroenergetskih vodova na predmetnom području.

(15) Sve radove u blizini elektroenergetskih podzemnih/nadzemnih vodova izvoditi uz potreban oprez-ručno.

(16) Tehnički uvjeti za opskrbu električnom energijom planiranih objekata definirati će se u Prethodnim elektroenergetskim suglasnostima za svaki pojedini objekt, u fazi ishođenja investicijsko-tehničke dokumentacije, a na temelju definiranih elektroenergetskih potreba.

(17) U slučaju potrebe izgradnje novih 20/0.4 kV transfonnatorskih stanica treba osigurati parcelu dimenzija 7×7 m, lociranu uz prometnicu te koridore za srednjenaponske i niskonaponske kabele.

(18) Ukoliko se naknadno pojavi potrošač s potrebom za velikom vršnom snagom, lokacija potrebne nove 20/0.4 kV transformatorske stanice osigurati će se unutar njegove parcele.

(19) Na koridorima elektroenergetskih kabela nije dopuštena sadnja visokog raslinja.

(20) Za priključak nove i eventualnu rekonstrukciju postojeće javne rasvjete, kao i za priključak eventualnih semafora treba ishoditi prethodne elektroenergetske suglasnosti (PEES) od Elektre Zagreb, Pogon Zaprešić.

(21) Troškove vezane za projektiranje i izvođenje premještanja elektroenergetske mreže, kao i troškove popravka kvarova na elektroenergetskim vodovima koji bi eventualno nastali pri izvođenju građevinskih radova, dužan je snositi investitor.

(22) Povezivanje, odnosno priključak planiranih elektrana iz reda obnovljivih izvora na elektroenergetsku mrežu odnosno novih korisnika elektroenergetske mreže sastoji se od pripadajuće trafostanice (TS) smještene u granicama obuhvata obnovljivog izvora energije i priključnog dalekovoda(DV)/kabela(KB) na postojeći ili planirani dalekovod/kabel (DV/KB) ili na postojeću ili planiranu trafostanicu u nadležnosti operatora elektroenergetske mreže. Prostor između granica obuhvat elektrane – obnovljivog izvora energije i postojeće elektroenergetske mreže je prostor za trase i lokacije u istraživanju građevina priključka. Točno definiranje trase priključnog dalekovoda (DV/KB) i lokacije transformatorske stanice (TS) koje čine priključak biti će ostvarivo samo po prethodno dobivenim posebnim uvjetima i uvjetima priključenja ili odgovarajućim drugim aktima prema posebnom propisu izdanim od strane nadležnog operatora elektroenergetske mreže (operator prijenosnog sustava ili operator distribucijskog sustava), na osnovi nadležnosti nad mjestom priključka na elektroenergetsku mrežu visokog ili srednjeg napona.

### 5.3. Telekomunikacije

Članak 38.

(1) Trase, koridori i površine za telekomunikacijske sustave prikazani su na kartografskom prikazu u mjerilu 1:25000.

(2) Kod izgradnje novih ili rekonstrukcije postojećih objekata, trase, koridori i površine telekomunikacijskog infrastrukturnog sustava određeni ovim planom mogu se mijenjati radi prilagodbe tehničkim rješenjima, imovinsko-pravnim odnosima i stanju na terenu. Promjene ne mogu biti takve da onemoguće izvedbu cjelovitog rješenja predviđenog ovim planom.

(3) Za projektiranje nove TK infrastrukture za pružanje javnih telekomunikacijskih usluga utvrđuju se sijedeći uvjeti:

* Telekomunikacijsku infrastrukturu planirati i projektirati podzemno i/ili nadzemno u zoni pješačkih staza ili zelenih površina
* Za ostala naselja: podzemno ili nadzemno u zoni pješačkih staza ili zelenih površina.
* Telekomunikacijsku infrastrukturu za magistralno i međumjesno povezivanje planirati i projektirati podzemno slijedeći koridore prometnica i željezničkih pruga. Iznimno, kada je to opravdano bitnim skraćivanjem trasa, koridor se može planirati i projektirati i izvan koridora prometnica vodeći računa o pravu vlasništva.
* za izgrađenu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova planirati dogradnju, odnosno rekonstrukciju te eventualno proširenje radi implementacije novih tehnologija i/ili kolokacija odnosno potreba novih operatora, vodeći računa o pravu zajedničkog korištenja od strane svih operatora.
* novu elektroničku komunikacijsku infrastrukturu za pružanje komunikacijskih usluga putem elektromagnetskih valova, bez korištenja vodova, odrediti planiranjem postave baznih stanica i njihovih antenskih sustava na antenskim prihvatima na izgrađenim građevinama i rešetkastim i/ili jednocjevnim stupovima u gradovima, naseljima i izvan njih, bez detaljnog definiranja (točkastog označavanja) lokacija različito za:
* gradove i gusto naseljena područja ili njihove dijelove i to posebno za brdovita i posebno za ravničarska područja;
* ostala naselja i to posebno za brdovita i posebno za ravničarska područja;

vodeći računa o mogućnosti pokrivanja tih područja radijskim signalom koji će se emitirati radijskim sustavima smještenim na te antenske prihvate (zgrade i/ili stupove) uz načelo zajedničkog korištenja od strane svih operatora-koncesionara, gdje god je to moguće.

* Unutar građevinskih područja naselja TK infrastruktura se mora planirati i projektirati isključivo unutar koridora prometnica.
* Glavnu trasu novoplanirane KK treba usmjeriti na postojeću komutaciju, ali u rubnim dijelovima trase treba predvidjeti mogućnost za montažu komunikacijsko-distributivnih čvorova kabinetskog tipa, dimenzija 2×1×2 m za koju lokaciju je potreban EE priključak, ali nije potrebno formirati zasebnu katastarsku česticu. Planom se predviđa mogućnost za realizaciju zračne distributivne Cu i FTTx mreže uz zajedničko korištenje postojećih EE stupova kao i ugradnja novih TK stupova.
* Postojeće TK kapacitete treba izmjestiti u novoigrađenu kabelsku kanalizaciju
* Privode kabelske kanalizacije planirati za sve građevne čestice u obuhvatu Plana
* Kapacitete i trasu kabelske kanalizacije, veličine zdenaca kabelske kanalizacije i broj cijevi planirati sukladno koncentraciji stambenih i poslovnih građevina.

Članak 39.

(1) Planom se propisuju sljedeći uvjeti za gradnju nove elektroničke komunikacijske infrastrukture za pružanje usluga putem elektromagnetskih valova:

* Elektronička komunikacijska infrastruktura (EKI) i povezana oprema prema načinu postavljanja dijeli se na elektroničku komunikacijsku infrastrukturu i povezanu opremu na postojećim građevinama (antenski prihvati) i elektroničku komunikacijsku infrastrukturu i povezanu opremu na samostojećim antenskim stupovima,
* na kartografskom prikazu „2.1. Elektroenergetska i telekomunikacijska mreža“ određena su područja planiranih zona elektroničke komunikacijske infrastrukture za smještaj samostojećih antenskih stupova u radijusu od 1000m i u radijusu od 1500m,
* unutar zone elektroničke komunikacijske infrastrukture uvjetuje se gradnja samostojećeg antenskog stupa takvih karakteristika da može prihvatiti više operatora
* iznimno ukoliko lokacijski uvjeti ne dozvoljavaju izgradnju jednog stupa koji ima takve karakteristike da može prihvatiti sve zainteresirane operatore (visina i sl.) dozvoljava se izgradnja nekoliko nižih stupova koji na zadovoljavajući način mogu pokriti planirano područje signalom.
* ukoliko je unutar zone planirane elektroničke komunikacijske infrastrukture već izgrađen samostojeći antenski stup/stupovi, tada je moguće planirati izgradnju dodatnog stupa za ostale operatore/operatora.
* dopušteno je postavljanje elektroničke komunikacijske infrastrukture i povezane opreme na postojećim građevinama (antenski prihvati) u skladu s posebnim uvjetima tijela i/ili osoba određenim posebnim propisima koji propisuje posebne uvjete gradnje.

(2) *Linijska i točkasta infrastruktura fiksnih komunikacija*

Prostornim planom utvrditi koridore elektroničke komunikacijske infrastrukture na regionalnoj i međunarodnoj razini sukladno razvoju lokalnih i regionalnih prometnica.

U definiranom području planirati uvjete za raszvoj infrastrukture te njihov razmje ju prostoru.

Za sve nove poslovne, stambeno-poslovne i stambene zgrade predvidjeti izgradnju kabelske kanalizacije do najbliže točke konekcije s postojećom, a sve prema Zakonu o elektroničkim komunikacijama i odgovarajućim Pravilnicima. Isto vrijedi i za sve poslovne, rekreacijske i urbane zone.

Omogućiti korištenje površina i pojaseva – koridora postojeće kabelske kanalizacije i elektroničke komunikacijske mreže za pojačanje elektroničkih komunikacisjkih kapaciteta usvrhu pružanja naprednih širokopojasnih usluga.

Pri planiranju i izgradnji cestovnih i željezničkih građevina potrebno je planirati polaganje cijevi za telekomunikacijske kablocve te razmještaj antenske mreže novih telekomunikacijskih tehnologija.

Za razvoj naselja, turističke ponude, uspostavljanje visokog stupnja kontrole zaštite, upravljanja i dr. od izuzetne je važnosti poboljšati i obnoviti postojeću EKI, te predvidjeti izgradnju nove EKI na područjima na kojima se održavaju sportska natjecanja, društvene aktivnosti te na rubnim područjima PP u sklopu osiguravanja suvremenog infrastrukturnog standarda.

Glavnu trasu novoplanirane KK treba usmjeriti na postojeću komutaciju, treba predvidjeti mogućnost za montažu komunikacijsko-distributivnih čvorova kabinetskog tipa, dimenzija 2x1x2 m za koju lokaciju je potreban EE priključak ali nije potrebno formirati zasebnu katastarsku parcelu. Potrebno predvidjeti mogućnost za realizaciju zračne distributivne Cu i FTTx mreže uz zajedničko korištenje postojećih EE stupova kao i ugradnju novih TK stupova.

Omogućiti korištenje javnih površina za postavu javnih telefonskih govornica (JTG) u svim naseljima. Omogućiti postavu 1 JTG prilagodene za potrebe osoba s invaliditetom (osigurati nesmetan pristup JTG bez zapreka - stepenice, stupići i slične barijere). JTG smještaju se prvenstveno uz sadržaje društvenih djelatnosti i glavna prometna raskrižja u naseljima.

Također napominju da Uredbom o mjerilima razvoja elektroničke komunikacijske infrastrukture i druge povezane opreme (NN 139/2012), koju je Vlada Republike hrvatske donijela na temelju članka 25. stavka 3. Zakona o elektroničkim komunikacijama, propisana su mjerila razvoja elektroničke komunikacijske infrastrukture i druge povezane opreme.

Uredbom je utvrđeno da se gradnja elektroničke komunikacijske infrastrukture i druge povezane opreme ((planira, u načelu, u koridori ili trasi komunalne infrastrukture što obuhvaća usklađenje planiranih trasa elektroničke infrastrukture i druge povezane opreme s trasama komunalne infrastrukture u odnosu na smještaj u prostoru i rokove gradnje.

### 5.4. Plinovodna mreža

Članak 40.

Trase, koridori i površine za infrastrukturnu mrežu plinovoda i produktovoda prikazani su na kartografskom prikazu u mjerilu 1:25000.

Kod izgradnje novih ili rekonstrukcije postojećih objekata plinovodne mreže, trase, koridori i površine za plinovodnu mrežu određeni ovim planom mogu se mijenjati radi prilagodbe tehničkim rješenjima, imovinsko-pravnim odnosima i stanju na terenu. Promjene ne mogu biti takve da onemoguće izvedbu cjelovitog rješenja predviđenog ovim planom.

*Uvjeti priključenja*

Priključivanje građevina na plinsku mrežu moguće je u građevinskim područjima naselja i područjima izdvojene namjene izvan naselja na način propisan od nadležnog distributera.

Za objekte za koje je planirana neposredna provedba ovog plana

Za ove objekte nadležni distributer odredit će uvjete priključenja pri sklapanju ugovora o priključenju. Za sklapanje ugovora uz zahtjev potrebno je nadležnom distributeru dostaviti:

* dokaz o vlasništvu
* kopiju katastarskog plana
* projekt kućne plinske instalacije izrađen prema HSUP – P 600
* atest dimnjaka ako su projektom predviđena trošila koja sagorjele plinove ispuštaju u dimnjak
* prijava ovlaštenog izvođača radova

Uvjeti priključenja i suglasnost nadležnog distributera za priključivanje na mrežu nisu uvjet za izdavanje lokacijske i građevinske dozvole.

Za objekte za koje je planirana posredna provedba ovog plana

Za ove objekte nadležni distributer odredit će uvjete priključenja pri izradi urbanističkog ili detaljnog plana uređenja.

Pri projektiranju i izgradnji STP (radni tlak do 6 bara) i VTP (radni tlak više od 6 bara) moraju se poštovati sljedeće minimalne sigurnosne udaljenosti (svijetli razmak) od postojećih i projektiranih instalacija i objekata:

* po vertikali kod križanja s ostalim instalacijama 0,5 m
* po horizontali pri paralelnom polaganju instalacija 1,0 m
* od stupova elektroenergetske i telekomunikacijske mreže 1,0 m
* od kanalskih okana kanalizacije, vodovoda i telekomunikacijske mreže
	+ za STP 1,0 m
	+ za VTP 2,0 m
* od zgrada i ostalih objekata
	+ za STP 2,0 m
	+ za VTP 10,0 m

Iznimno, kad nije moguće drugačije rješenje, minimalna udaljenost pri prolazu uz objekte može biti:

* + za STP uz posebne mjere zaštite (plastična ili čelična zaštitna cijev) 1,0 m
	+ za VTP uz posebne mjere zaštite (plastična ili čelična zaštitna cijev) 7,0 m

### 5.5. Vodovodna mreža

Članak 41.

Trase, koridori i površine za infrastrukturni sustav vodoopskrbe prikazani su na kartografskom prikazu u mjerilu 1:25000.

Kod izgradnje novih ili rekonstrukcije postojećih objekata vodoopskrbnog sustava, trase, koridori i površine za vodoopskrbni sustav određeni ovim planom mogu se mijenjati radi prilagodbe Koncepciji razvoja vodoopskrbnog sustava temeljenoj na Prethodnoj studiji izvodljivosti za potrebe definiranja koncepta Aglomeracije Donji Kraj, tehničkim rješenjima, imovinsko-pravnim odnosima i stanju na terenu. Promjene ne mogu biti takve da onemoguće izvedbu cjelovitog rješenja predviđenog ovim planom.

*Uvjeti priključenja*

Priključivanje građevina na vodovodnu mrežu moguće je u građevinskim područjima naselja i područjima izdvojene namjene izvan naselja na način propisan od nadležnog distributera.

Za objekte za koje je planirana neposredna provedba ovog plana

Za ove objekte nadležni distributer će omogućiti priključivanje na vodovodnu mrežu ako su zadovoljili slijedeće posebne uvjete:

* priključni vodovi vodovodne mreže moraju biti ukopani najmanje 80.0 cm ispod površine tla
* spajanje na javnu vodovodnu mrežu vrši se preko vodomjernog okna u kojem je montiran vodomjer
* vodomjerno okno mora biti smješteno na lako dostupnom mjestu, svijetlog otvora najmanje 80×80 cm

Priključenje ovih objekata na javni vodoopskrbni sustav izvodi javni isporučitelj vodnih usluga sukladno važećim Općim i tehničkim uvjetima isporuke vodnih usluga i/ili Posebnim uvjetima i/ili uvjetima priključenja (uvjet za izdavanje lokacijske i/ili građevinske dozvole).

Zahtjev za priključenje na javni vodoopskrbni sustav podnosi se isporučitelju vodnih usluga.

Za objekte za koje je planirana posredna provedba ovog plana

Planiranje vodoopskrbnih sustava do ovih objekata sa spojem na javni vodoopskrbni sustav izvodi javni isporučitelj vodnih usluga sukladno važećim Općim i tehničkim uvjetima isporuke vodnih usluga i/ili izradom Urbanističkog plana ili detaljnog plana uređenja.

Profil vodovodne mreže odredit će se projektnom dokumentacijom za svako pojedino naselje i/ili ulicu, prema hidrauličkom proračunu i uputama nadležnog isporučitelja vodnih usluga.

Uz javne prometnice u naseljima izvodi se hidrantska mreža s nadzemnim hidrantima, a sve prema važećem Pravilniku o hidrantskoj mreži za gađenje od požara.

Na građevinskim česticama poslovnih, proizvodnih, gospodarskih namjenakorisnici su dužni izvoditi zasebnu internu hidrantsku mrežu zaprotupožarnu zaštitu sukladno važećem Pravilniku o hidrantskoj mreži za gašenje od požara.

Pri izradi projekata za novu vodovodnu mrežu na području općine treba se pridržavati slijedećih općih uvjeta:

* Projektiranje javnog i internog vodoopskrbnog sustava vrši se u skladu s Općim i tehničkim uvjetima isporukevodnih usluga, tj. aktima isporučitelja vodnih usluga za područje Općine Dubravica.
* Vodovi vodovodne mreže ukapaju se najmanje 80.0 cm ispod površine tla. Profili vodova odredit će se projektom mreže za svako pojedino naselje.
* Uz javne prometnice u naseljima izvodi se hidrantska mreža s nadzemnim hidrantima, a sve prema pravilniku o hidrantskoj mreži za gašenje od požara (NN broj 08/06).
* Na površinama gospodarske namjene korisnici će izvoditi zasebne interne vodovodne mreže sa hidrantima za protupožarnu zaštitu.

### 5.6. Odvodnja otpadnih voda

Članak 42.

(1) Trase, koridori i površine za infrastrukturni sustav odvodnje prikazani su na kartografskom prikazu plana u mjerilu 1:25000.

(2) Sustav odvodnje na području Općine Dubravica je razdjelnog tipa, tj. tehnološke, sanitarne i oborinske vode se odvode zasebnim kanalima tj. sanitarne i tehnološke otpadne vode priključuju se na sustav javne odvodnje otpadnih voda, a oborinska odvodnja i njeno priključenje na recepijent se rješava s obzirom na vrstu i kvalitetu otpadnih voda.

Kanali odvodnje sanitarnih i oborinskih voda gradit će se u pravilu u trupu ceste.

***Sustav odvodnje otpadnih voda (sanitarne i tehnološke otpadne vode)***

(3) Sustav odvodnje otpadnih voda (sanitarne i tehnološke otpadne vode) predstavlja cjelinu koja se sastoji od kanala otpadnih voda (tlačnih i gravitacijskih cjevovoda), objekata na sustavu odvodnje (crpne stanice) i uređaja za pročišćavanje otpadnih voda projektirani i izgrađeni u skladu s Direktivom o pročišćavanju komunalnih otpadnih voda (UPOV Zajarki).

(4) Sanitarne i tehnološke otpadne vode iz građevina se prema važećim Općim i tehničkim uvjetima isporuke vodnih usluga javnog isporučitelja i Odluci o odvodnji otpadnih voda, priključuje nasustav javne odvodnje sanitarnih voda te se vodi kanalima do uređaja za pročišćavanje otpadnih voda UPOV Zajarki (recepijent je rijeka Sava). Ako ne postoji mogućnost priključenja na javni sustav odvodnje, sustav interne odvodnje privremeno se (dok se ne izgradi javna odvodnja) riješava priključenjem otpadnih voda na sabirnu jamu (odvoz sadržaja septika na UPOV Zajarki obavlja javni isporučitelj vodnih usluga) ili putem biološkog uređaja prema posebnim uvjetima nadležnih tijela (Hrvatske vode). Nakon izgradnje javnog sustava osvodnje obavezno je priključenje na javni sustav odvodnje sukladno Zakonu o vodnim uslugama.

(5) Za priključenje internog sustava odvodnje otpadnih voda na javnu odvodnju potrebno je zatražiti Posebne uvjete i/ili Uvjete priključenja i/ili predati Zahtjev prema nadležnom javnom isporučitelju vodnih usluga.

(6) Tehnološke otpadne vode (poslovnih, proizvodnih, gospodarskih namjena) potrebno je obraditi na uređaju za predtretman otpadnih voda prije upuštanja u sustav javne odvodnje, tj. u javni sustrav odvodnje otpadnih voda ne smiju se upuštati vode koje sadrže koncentracije agresivnih i štetnih tvari veće od maksimalno dozvoljenih Pravilnikom o graničnim vrijednostima emisije otpadnih voda.

(7) Sustav javne i interne odvodne otpadnih voda obavezno je projektirati i izvoditi u skladu s Odlukom o odvodnji, Pravilnikom o tehničkim zahtjevima zagrađevine odvodnje otpadnih voda, kao i rokovima obavezne kontrole ispravnosti građevina odvodnje i pročišćavanja otpadnih oda, Općim i tehničkim uvjetima isporuke vodnih usluga, isporučitelja vodnih usluga.

***Sustav odvodnje oborinskih voda***

(8) Odvodnja oborinskih voda rješit će se izgradnjom zasebne oborinske kanalizacije tj. oborinska odvodnja je obveza jedinice lokalne samouprave tj. Općine Dubravica te će se provoditi njeno planiranje u zoni obuhvata ovog plana (bilo otvorenim kanalima, zatvorenim cjevovodima ili lateralnim kanalima) u skladu s Zakonom o vodama i pripadajućim aktima iz vodnog gospodarstva.

(9) Kanali odvodnje oborinskih voda gradit će se u pravilu u trupu ceste, kao i u zaštitnom zelenom pojasu prometnica uz kolnik. Kanali odvodnje oborinskih voda mogu se graditi kao zatvoreni i kao otvoreni kanali, sukladno tehničkom rješenju sustavu odvodnje oborinskih voda cjelovitog područja u kojem će se odrediti i točna pozicija kanala unutar koridora rezerviranog za izgradnju prometnica i infrastrukture.

(10) Planom se utvrđuje da se projektiranje i izgradnja sustava oborinske odvodnje provodi u skladu s Zakonom o vodama i pripadajućim vodopravnim aktima Hrvatskih voda, Zakonom o zaštiti okoliša.

(11) Interni sustav odvodnje oborinskih voda s građevinskih čestica provodi se priključenjem na javnu oborinsku odvodnju i/ili rješavanjem oborinske odvodnje u okviru građevinske čestice u skladu s Zakonom o vodama i pripadajućim aktima iz vodnog gospodarstva, pri čemu se mora osigurati da se takvim ispuštanjem ne ugrožavaju interesi drugih pravnih i/ili fizičkih osoba.

### 5.7. Uvjeti za zaštitne i regulacijske građevine

Članak 43.

(1) Za vodotokove na području općine planom se utvrđuje inundacijski pojas potreban za njihovo održavanje. Kod potoka inundacijski pojas je širine 6 m od obale vodotoka odnosno 20 m od nožice izvedenog ili planiranog nasipa. Unutar inundacijskog pojasa zabranjuje se sva izgradnja, sadnja stabala ili bilo kakvi drugi radovi koji bi mogli onemogućiti pristup do vodotoka. Površine unutar inundacijskih pojasa mogu se koristiti u poljoprivredne svrhe.

(2) U projektima regulacije vodotoka postojeće stanje vegetacije mora se dokumentirati geodetskim i fotografskim snimkama, a u projektu se moraju predvidjeti mjere zaštite vegetacije kod izvođenja radova, te mjere obnove autohtone vegetacije po završetku radova na regulaciji vodotoka. U toku izvođenja neophodnih i nužnih regulacija vodotoka potrebno je zaštititi svu vegetaciju koja ne predstavlja prepreku izvođenju radova. Nakon završetka radova uz korita vodotoka treba obnoviti autohtonu vegetaciju.

## 6. Mjere zaštite krajobraznih i prirodnih vrijednosti i kulturno-povijesnih cjelina

### 6.1. Mjere zaštite krajobraznih i prirodnih vrijednosti

Članak 44.

(1) ***Planom se utvrđuju sljedeće mjere i uvjeti zaštite prirode:***

* u Planu prirodu treba štititi očuvanjem biološke i krajobrazne raznolikosti te zaštitom prirodnih vrijednosti, a to su zaštićena područja, zaštićene svojte te zaštićeni minerali i fosili.
* na području Općine Dubravica od zaštićenih područja nalaze se čret Dubravica s okolnom šumom Dubrava, koji je zaštićen temeljem Zakona o zaštiti prirode u kategoriji posebnog rezervata (botanički). U posebnom rezervatu nisu dopuštene radnje i djelatnosti koje mogu narušiti svojstva zbog kojih je proglašen rezervatom (NN 70/05.) Za područje posebnog rezervata treba sukladno Zakonu o zaštiti prirode donijeti plan upravljanja koji će određivati razvojne smjernice, način provođenja zaštite, način korištenja i upravljanja te pobliže smjernice za zaštitu i očuvanje prirodnih vrijednosti zaštićenog područja uz uvažavanje potreba lokalnog stanovništva.
* Za građenje i izvođenje radova, zahvata i radnji potrebno je zatražiti uvjete zaštite prirode i/ili dopuštenje nadležnog tijela državne uprave sukladno Zakonu o zaštiti prirode.
* Na području Općine potrebno je napraviti analizu prirodnih vrijednosti te na osnovu toga predložiti područja za zaštitu temeljem Zakona o zaštiti prirode ili odrediti područja koja će se štititi odredbana za provođenje plana kao osobito vrijedan prirodni predio.
* U cilju očuvanja prirodne biološke raznolikosti treba očuvati postojeće šumske površine, šumske rubove, živice koji se nalaze između obradivih površina, te zabraniti njihovo pretvaranje u obradive površine, osobito štititi područja prirodnih vodotoka i lokvi od neprimjerenih zahvata i radnji kao ekološki vrijedna područja.
* Pri oblikovanju građevina (posebice onih koje se mogu graditi izvan naselja) treba koristiti materijale i boje prilagođene prirodnim obilježjima okolnog prostora i tradicionalnoj arhitekturi.
* Prilikom zahvata na uređenju i regulaciji vodotoka s ciljem sprečavanja štetnog djelovanja voda (nastanak bujica i erozije) treba prethodno snimiti postojeće stanje te planirati zahvat na način da se zadrži doprirodno stanje vodotoka.
* Pri planiranju trasa novih prometnica uvažavati specifičnosti reljefa i vegetacijski pokrov na način da se utjecaj na krajobraz i prirodne sastavnice prostora svedu na najmanju moguću mjeru.
* Pri planiranju gospodarskih djelatnosti, treba osigurati racionalno korištenje neobnovljivih prirodnih dobara, te održivo korištenje obnovljivih prirodnih izvora. Korištenje prirodnih dobara u području obuhvata Plana može se planirati samo temeljem programa/planova gospodarenja/upravljanja u šumarstvu, lovstvu, vodnom gospodarstvu, rudarstvu i dr. koji sadrže uvjete i mjere zaštite prirode, nadležnog tijela za poslove zeštite prirode.
* Otkriće svakog minerala i /ili fosila koji bi mogao predstavljati zaštićenu prirodnu vrijednost, obavezno je prijaviti nadležnom tijelu za poslove zeštite prirode u roku od 8 dana.
* Ekološki vrijedna područja koja se nalaze na području Općine treba sačuvati i vrednovati u skladu sa važećim prospisima
* prilikom planiranja i uređenja građevinskih područja, izdvojenih građevinskih područja kao i zahvate izvan građevinskih područja planirati na način da njihova izgradnja ne uzrokuje gubitak rijetkih i ugroženih stanišnih tipova, gubitak staništa strogo zaštićenih biljnih i životinjskih vrsta te ciljeva očuvanja ekološke mreže;
* uređenje postojećih i širenje novih građevinskih područja a posebice zahvate izvan građevinskih područja planirati na način da se u najvećoj mogućoj mjeri očuvaju postojeće krajobrazne vrijednosti korištenjem materijala i boja prilagođenim prirodnim obilježjima okolnog prostora i tradicionalnoj arhitekturi;
* prilikom ozelenjivanja područja koristiti autohtone biljne vrste, a eventualne postojeće elemente autohtone flore sačuvati u najvećoj mogućoj mjeri te integrirati u krajobrazno uređenje;
* trase infrastrukturnih objekata planirati na način da njihova izgradnja ne uzrokuje gubitak rijetkih i ugroženih stanišnih tipova, gubitak staništa strogo zaštićenih biljnih i životinjskih vrsta te ciljeva očuvanja ekološke mreže;
* očuvati područja prekrivena autohtonom vegetacijom, postojeće šumske površine, šumske čistine i šumske rubove te živice koje se nalaze između obradivih površina, postojeće šume zaštiti od prenamjene i krčenja;
* očuvati vodena staništa u što prirodnijem stanju, štititi područja prirodnih vodotoka kao ekološki vrijedna područja te spriječiti njihovo onečišćenje a prema potrebi izvršiti revitalizaciju;
* izbjegavati regulaciju vodotoka, kanaliziranje i promjene vodnog režima vodenih staništa;
* obavezno planirati pročišćavanje sviliotpadnih voda.
* Na području PPUO Dubravica treba provoditi sljedeće mjere očuvanja:
	+ Osigurati povoljnu količinu vode u vodenim i močvarnim staništima koja je nužna za opstanak staništa i njihovih značajnih bioloških vrsta i očuvati povezanost vodnog toka.
	+ Izbjegavati regulaciju vodotoka i promjene vodnog režima vodenih i močvarnih staništa ukoliko to nije potrebno za zaštitu života ljudi i naselja.
	+ U zaštiti od štetnog djelovanja voda dati prednost korištenju prirodnih retencija i vodotoka kao prostora za zadržavanje poplavnih voda odnosno njihovu odvodnju.
	+ Gospodariti travnjacima putem ispaše i režimom košnje, prilagođenim stanišnom tipu te očuvati biološke vrste značajne za stanišni tip što podrazumijeva neunošenje stranih (alohtonih) vrsta i genetski modificiranih organizama, te poticati uzgoj autohtonih svojti biljaka i životinja.
	+ Očuvati povoljan omjer između travnjaka i šikara, uključujući i sprječavanje zarašćivanje travnjaka i dr.
	+ U gospodarenju šumama osigurati prikladnu brigu za očuvanje ugroženih i rijetkih divljih svojti te sustavno praćenje njihova stanja. U gospodarenju šumama očuvati u najvećoj mjeri šumske čistine (livade, pašnjaci i dr.) i šumske rubove. Prilikom dovršnog sijeka većih šumskih površina, gdje god je moguće i prikladno, ostavljati manje neposječene površine.
* planiranje stambenih, gospodarskih, turističkih, proizvodno-poslovnih, industrijskih i ostalih zona, proširivanje postojećih građevinskih područja i planiranje zahvata izvan građevinskih područja, planirati na način da njihova izgradnja ne uzrokuje gubitak rijetkih i ugroženih stanišnih tipova, te gubitak staništa strogo zaštićenih biljnih i životinjskih svojti;
* uređenje postojećih i širenje građevinskih područja planirati na način da se očuvaju postojeće krajobrazne vrijednosti;
* pri odabiru lokacije za smještaj postrojenja za proizvodnju energije iz obnovljivih izvora uzeti u obzir prisutnost ugroženih i rijetkih stanišnih tipova, zaštićenih i/ili ugroženih vrsta flore i faune te elemente krajobraza;
* prilikom ozelenjavanja područja zahvata koristiti autohtone biljne vrste, a postojeće elemente autohtone flore sačuvati u najvećoj mogućoj mjeri te integrirati u krajobrazno uređenje;
* pri odabiru trase prometnih koridora voditi računa o prisutnosti ugroženih i rijetkih staništa i zaštićenih i/ili ugroženih vrsta flore i faune te o ciljevima očuvanja ekološke mreže;
* potrebno je spriječiti zahvate koji značajno nagrđuju krajobraz i mijenjaju prepoznatljive vizure na vrijedne prostorne cjeline unutar obuhvata predmetnog plana, odnosno na mjestima s kojih se pružaju navedene vizure nije moguća gradnja, izuzev građevina koje imaju funkciju vidikovca i sl.;
* očuvati područja prekrivena autohtonom vegetacijom, postojeće šumske površine, šumske čistine i šumske rubove;
* gospodarenje šumama provoditi sukladno načelima certifikacije šuma, a postojeće šume zaštititi od prenamjene i krčenja;
* u gospodarenju šumama izbjegavati uporabu kemijskih sredstava za zaštitu bilja i bioloških kontrolnih sredstava;
* očuvati živi svijet u speleološkim objektima, fosilne, arheološke i druge nalaze, ne mijenjati stanišne uvjete u speleološkim objektima, njihovom nadzemlju i neposrednoj blizini;
* štititi područja prirodnih vodotoka kao ekološki vrijedna područja te spriječiti njihovo onečišćenje, a prema potrebi izvršiti revitalizaciju;
* izbjegavati regulaciju vodotoka, kanaliziranje i promjene vodnog režima vodenih staništa;
* otpadne vode (sanitarne i oborinske vode sa prometnih i manipulaativnih površina) zbrinuti vodonepropusnim razdjelnim sustavom odvodnje s potrebnim pročišćavanjem;
* osigurati povoljnu količinu vode u vodenim staništima koja je nužna za opstanak staništa i njihovih značajnih bioloških vrsta i očuvati povezanost vodnog toka.

(2) Područje obuhvata PPUO Dubravica preklapa se s područjima Ekološke mreže Republike Hrvatske koja je proglašena Uredbom o ekološkoj mreži i nadležnostima javnih ustanova za upravljanje područjima ekološke mreže (NN 80/19 i 119/23) odnosno tu se nalaze područja važna za divlje svojte i stanišne tipove HR2000670 Cret Dubravica. Slijedom navedenog, za planirane zahvate u prirodi, koji sami ili sa drugim zahvatima mogu imati bitan utjecaj na ekološki značajno područje ili zaštićenu prirodnu vrijednost/prirodnu vrijednost predviđenu za zaštitu, treba ocijeniti, sukladno Zakonu o zaštiti prirode, njihovu prihvatljivost za prirodu u odnosu na ciljeve očuvanja tog ekološki značajnog područja ili zaštićene prirodne vrijednosti.

U Upisniku zaštićenih područja utvrđeno je da se na području Općine Dubravica nalazi Cret Dubravica, zaštićeno područje u kategoriji posebnog rezervata, temeljem Zakona o zaštiti prirode (NN 80/13, 15/18, 14/19,127/19,155/23).

U skladu sa Uredbom o ekološkoj mreži i nadležnostima javnih ustanova za upravljanje područjima ekološke mreže (NN 80/19 i 119/23) unutar Općine Dubravica nalaze se sljedeća područja ekološke mreže:

* područje očuvanja značajno za vrste i stanišne tipove:
* Cret Dubravica HR2000670
* Sutla HR2001070.

(3) Za sve zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, sukladno važećim propisima provodi se ocjena prihvatljivosti za ekološku mrežu.

### 6.2. Stanje pravne zaštite kulturnih dobara

Članak 45.

Pojedinačne građevine, sklopovi, parcele i predjeli zaštite, koji se ovim Prostornim planom smatraju zaštićenima, prikazani su na kartografskim prikazima te su pojedinačno iskazani u slijedećem pregledu:

Kulturna dobra upisana u Registar nepokretnih kulturnih dobara (R):

* kurija župnog dvora, Rozga (Z-5852)
* župna crkva sv. Ane, Rozga (Z-5882)
* kapela Majke Božje Lušačke, Rozga (Z-5943)
* tradicijska okućnica, Pavla Štoosa 10, Dubravica (Z-5221)
* Mlin – vodenica na potoku Dubravica, Dubravica 109 (Z-2956)

Kulturna dobra zaštićena rješenjem o preventivnoj zaštiti (P):

u grupi sakralnih građevina:

Kulturna dobra predložena za upis u Registar (PR):

za upis u Registar predložena su kulturna dobra zaštićena rješenjem o preventivnoj zaštiti te:

u grupi civilnih građevina:

* Vila Strunjak, Vučilčevo

Kulturna dobra koja se štite odredbama ovog plana (ZPP):

u grupi povijesnih naselja (dijelova naselja):

* Dubravica, povijesna jezgra naselja
* Rozga, dio povijesnog naselja
* Vučilčevo, dio povijesnog naselja

u grupi sakralnih građevina:

* kapela Majke Božje Lurdske, Lugarski Breg
* kapela Sv. Antuna Padovanskog, Bobovec Rozganski

u grupi kapela poklonaca i raspela:

* + Kapela poklonac, Dubravica
	+ Kapela poklonac sv. Vida, Rozga
	+ Kapela poklonac Majke Božje Lušačke, Rozga
	+ Raspelo Dubravica
	+ Raspelo Vučilčevo
	+ Raspelo Kraj Gornji

u grupi javnih građevina:

u grupi stambenih građevina:

* + Kuća za učitelje, Dubravica

u grupi gospodarskih građevina:

* + Gospodarska zgrada, Dubravica

u grupi memorijalnih građevina i obilježja:

* + Mjesno groblje, Rozga
	+ Spomen ploča na rodnoj kući Pavla Štoosa, Dubravica
	+ Spomenik Pavlu Štoosu, Dubravica

u grupi arheoloških lokaliteta:

* + Lokalitet srušene kurije Oršić, Dubravica
	+ Kapela M.B.Lušačke i groblje

u grupi krajolika:

* + Područje doline Sutle
	+ padine istočno od Rozge i Dubravice

### 6.3. Mjere zaštite kulturno povijesne baštine

Članak 46.

(1) Mjere zaštite kulturno povijesne baštine primjenjuju se na građevine i pripadajuće parcele koji su kao kulturna dobra upisana u Registar (R) i koja su zaštićena rješenjem o preventivnoj zaštiti (P).

(2) Za sve zahvate na ovim registriranim i preventivno zaštićenim kulturnim dobrima, posebne uvjete će propisati nadležna uprava za zaštitu kulturne baštine u postupku ishođenja lokacijske dozvole. Za ove građevine kao najmanja granica zaštite utvrđuje se pripadna parcela ili njen povijesno vrijedni dio.

Za ove se građevine obavezno primjenjuju sljedeće mjere zaštite:

* prije bilo kakvih građevinskih zahvata potrebno je provesti konzervatorsko restauratorska istraživanja čiji se rezultati ugrađuju u projekt obnove i sanacije
* za vrijeme izvođenja građevinskih radova potrebno je osigurati stalan konzervatorski nadzor
* u zonama ekspozicije ovih građevina (zona zaštite krajolika) za svu novu gradnju potrebno je ishoditi posebne uvjete nadležne uprave za zaštitu kulturne baštine.

(3) Kod izdavanja lokacijskih i građevinskih dozvola u zoni zaštite (zona B) ili kontaktnoj zoni (zona E) povijesnog naselja ili povijesnog graditeljskog sklopa potrebno je osobito pažljivo čuvati mikroambijent naselja. Novu izgradnju treba uskladiti sa zatečenim tlocrtnim i visinskim veličinama postojećih zgrada kako bi se ustrojio skladan graditeljsko ambijentalni sklop.

(4) Oblikovanjem novih zgrada u kontaktnoj zoni (zona E) mora se uspostaviti harmonični odnos sa postojećom građevnom strukturom, u pogledu gabarita, nagiba krovova, upotrebi materijala završnog oblikovanja i kolorita.

(5) Vrijedne stambene i gospodarske zgrade koje su ovim planom evidentirane kao kulturna baština koja se štiti odredbama ovog plana (ZPP) te se mogu prenamijeniti za poslovne, trgovačke ili ugostiteljske namjene, predstavljanje i promidžbu tradicijskoga graditeljstva, i druge namjene.

(6) U sklopu izrade Urbanističkog plana uređenja Dubravice treba izraditi detaljnu konzervatorsku podloga za povijesno naselje Dubravica.

(7) U područjima dijelova krajolika su detaljnijom valorizacijom izdvojena kao «područja izrazitih vrijednosti za identitet prostora», u postupku izdavanja lokacijskih i građevinskih dozvola potrebno je posebno temeljito utvrditi odnos novih objekata i prostornih dominanti u krajoliku. Ne može se odobriti gradnja koja bi položajem, gabaritom ili oblikovanjem mogla zakloniti slikovite vidike, povijesne građevine vidljive u slici mjesta (dominante – crkve i kapele) ili vrijedne i dobro uočljive graditeljske sklopove (dvorce i kurije).

(8) U područjima krajolika ovim se planom utvrđuje obveza očuvanja tradicijskog parcelacijskog ustroja zemljišta, ako je to moguće, poticanje autohtonih poljodjelskih kultura i sadnja autohtonog bilja, te revitalizacija napuštenih vinograda.

(9) Na području zaštićenog krajolika izvan građevnog područja moguća je izgradnja samo klijeti i spremišta voća pod uvjetima propisanim odredbama ovoga Plana.

(10) Za arheološke lokalitete koji su evidentirani (ZPP) na temelju povremenih nalaza ili su pretpostavljeni i očekuju se mogući nalazi, a ne postoje točno utvrđene granice zaštite ne propisuju se direktivne mjere zaštite već je prije izvođenja zemljanih radova koji prethode građevinskim, potrebno provesti arheološka istraživanja te upozoriti naručitelje radova na moguće nalaze zbog čega je potreban pojačani oprez. Preporuča se detaljno istraživanje i konzervacija nalaza uz mogućnost korištenja metode anastiloze a u ekstremnim i temeljito dokumentiranim slučajevima i parcijalne dislokacije. U područjima kojim se ovim planom predviđa izgradnja objekata, a prostor nije izgrađen i priveden namjeni temeljem dosadašnjih prostornih planova, obvezuje se nositelj zahvata da tijekom izrade istražnih radova koji prethode procjeni utjecaja na okoliš osigura arheološko istraživanje rezultat kojeg mora biti detaljno pozicioniranje arheoloških nalaza u prostoru i njihova valorizacija. Investitor izgradnje na takvom prostoru ima obavezu obaviti arheološka istraživanja ili sondiranja prema uputama konzervatorskog odjela a u slučaju veoma važnog arheološkog nalaza može doći do izmjene projekta ili njegove prilagodbe radi prezentacije nalaza. Ako se zbog značaja nalaza istraženi prostori obvezno prezentiraju in situ, projektu konzervacije i prezentacije nalaza moraju se prilagoditi i planovi i projekti izgradnje objekata i uređivanja zemljišta.

### 6.4. Upravni postupak pri zaštiti kulturno povijesne baštine

Članak 47.

(1) Odredbe za uspostavu i provođenje mjera zaštite i obnove kulturne baštine proizlaze iz zakonskih propisa.

(2) Posebnom konzervatorskom postupku osobito podliježu slijedeći zahvati na zaštićenim i preventivno zaštićenim građevinama, sklopovima, predjelima i lokalitetima *(oznaka R i P)*:

* + popravak i održavanje postojećih građevina
	+ nadogradnje, prigradnje, preoblikovanja i građevne prilagodbe (adaptacije), rušenja i uklanjanja građevina ili njihovih dijelova
	+ novogradnje na zaštićenim parcelama ili unutar zaštićenih predjela
	+ funkcionalne prenamjene postojećih građevina
	+ izvođenje radova na arheološkim lokalitetima

(3) U skladu s navedenim zakonima za sve nabrojene zahvate na građevinama, građevnim sklopovima, predjelima (zonama) i lokalitetima, koji su ovim planom popisani kao zaštićeni (oznaka R) ili preventivno zaštićeni (oznaka P) u postupku ishođenja odobrenja za zahvat u prostoru potrebno je ishoditi zakonom propisane suglasnosti:

* + posebne uvjete (u postupku izdavanja lokacijske dozvole)
	+ prethodno odobrenje (u postupku izdavanja građevne dozvole)
	+ nadzor u svim fazama radova koji provodi nadležna Uprava za zaštitu kulturne baštine

(4) Zaštićenim građevinama, kod kojih su utvrđena spomenička svojstva i na koje se obvezatno primjenjuju sve navedene (spomeničke) odredbe, smatraju se sve građevine i lokaliteti koji su u ovim planom popisane kao: *registrirani (oznaka R)* ili *predloženi za zaštitu (oznaka P)*

Za građevine ili lokalitete koji su ovim planom popisani kao *evidentirana baština* (ZPP) najčešće lokalne važnosti, opisani postupak nije obvezan, a odobrenja za gradnju se izdaju na temelju mjera zaštite propisanih ovim planom.

(5) Za građevine i lokalitete predložene za zaštitu *(oznaka PR)* nadležni konzervatorski odjel po službenoj će dužnosti pokrenuti postupak dokumentiranja te donošenja rješenja o zaštiti. Do provedbe ovog postupka za ove će se građevine primjenjivati mjere zaštite propisane ovim planom. Nakon donošenja rješenja o zaštiti isto treba dostaviti tijelu nadležnom za izdavanje odobrenja za zahvate u prostoru koje će dalje postupati sukladno mjerama utvrđenim u rješenju i propisanom upravnom postupku u stavku 1. ovog članka.

## 7. Postupanje s otpadom

Članak 48.

(1) Do uspostave centra za gospodarenje otpadom (CGO) komunalni otpad sa područja Općine Dubravica odlagat će se na postojećoj uređenoj deponiji komunalnog otpada izvan Općine Dubravica.

(2) Planskim mjerama i sustavnom edukacijom stanovništva poticat će se izdvajanje organske komponente kućnog i biološkog otpada, njihovo kompostiranje i korištenje u poljoprivredi. U svim naseljima predviđa se uređenje reciklažnih dvorišta sa kontejnerima za odlaganje selektiranog otpada.

(3) Komunalni otpad u naselju potrebno je prikupljati u tipizirane posude za otpad ili veće metalne kontejnere s poklopcem, odnosno na način koji propisuje trgovačko društvo ovlašteno za prikupljanje i odvoz komunalnog otpada.

(4) U svim naseljima predviđa se uređenje kontejnerskih otoka sa kontejnerima za odlaganje selektivnog otpada.

(5) Na građevinskom području može se spaljivati samo drvo i lignocelulozni otpad.

## 8. Mjere sprječavanja nepovoljnog utjecaja na okoliš

Članak 49.

U cilju osiguranja i očuvanja kvalitetnih, zdravih i humanih uvjeta života i rada, ovim Planom utvrđuju se obveze, zadaci i smjernice za zaštitu tla, zraka, vode i zaštita od prekomjerne buke.

##### Zaštita tla

Vrlo vrijedno obradivo tlo kategorije P1 ne može se prenamjenovati u građevinsko zemljište te se slijedom toga na njemu ne mogu izvoditi nikakvi građevinski zahvati osim postavljanja infrastrukturnih sustava (dalekovodi, repetitori, odašiljači, vodovodi itd). Na ostalim obradivim, te poljoprivrednim i šumskim tlima mogu se graditi građevine koje se prema ovim provedbenim odredbama mogu graditi izvan građevinskih područja naselja.

Planom nisu predviđeni istražni radovi za utvrđivanje potencijalnih lokacija za eksploataciju mineralnih sirovina.

##### Zaštita voda

Zaštita voda na području Općine postići će se sljedećim mjerama:

* Gradnjom sustava odvodnje otpadnih voda (kanalizacijske mreže, objekata i dr.) na područjima bez kanalizacije, te pročišćavanjem otpadnih voda što će se postići izgradnjom uređaja za pročišćavanje otpadnih voda u skladu s Direktivom o pročišćavanju komunalnih otpadnih voda (91/271/EC) za ispunjenje Operatvnog plana aglomeracije Kraj Donji.
* Planom je osigurana odgovarajuća površina za izgradnju sustava kanala, kolektora, tlačnih cjevovoda i crpnih stanica koji će dovoditi otpadne vode do CUPOV Zajarki i pročešćene otpadne vode upuštat će u rijeku Savu.
* Do izgradnje sustava odvodnje otpadnih voda odvodnja građevina putem internog sustava odvodnje provodit će se u skladu s podzakonskim aktima temeljenim na Zakonu o vodama koji propisuju načine odvodnje za područje gdje nije izgrađen javni sustav odvodnje otpadnih voda.
* Odvodnja tehnoloških otpadnih voda (otpadne vode iz gospodarskih građevina i površina koje imaju nepovoljan utjecaj na okoliš) obzirom na količinu i kvalitetu otpadnih voda provodit će se u skladu s podzakonskim aktima iz područja zaštite okoliša i vodnogospodarskih interesa (Okolišna dozvola i/ili Vodopravni uvjeti).

Planom je predviđeno da će se sva naselja opskrbljivati vodom za piće iz javnog vodoopskrbnog sustava. Do izvedbe vodoopskrbnog sustava u svim naseljima opskrba vodom za piće vršit će se iz higijenski izgrađenih zdenaca.

Podovi u gospodarskim građevinama u kojima se drže životinje moraju biti nepropusni za tekućinu i imati rigole za odvodnju gnojnice. Dno i stijenke gnojišta do visine od 50cm iznad terena moraju biti izvedeni od nepropusnog materijala. Gnojnica se ne smije ispuštati u vodotoke niti u odvodne kanale.

Za sve zahvate u pojasu 20 m od vodotoka, odnosno 5 m od odvodnih kanala, potrebno je od Hrvatskih voda ishoditi vodopravne uvjete kojima će se odrediti mogućnost obavljanja istih te uvjeti za obavljanje istih.

Radi očuvanja i održavanja regulacijskih i zaštitnih te drugih vodnih građevina i sprječavanja pogoršanja vodnog režima, zabranjeno je:

* na nasipima i drugim regulacijskim i zaštitnim vodnim građevinama:
	+ kopati i odlagati zemlju, pijesak, šljunak, jalovinu i drugi materijal,
	+ prelaziti i voziti motornim vozilima izuzev na mjestima na kojima je to izričito dopušteno,
	+ podizati nasade,
	+ obavljati druge radnje kojima se može ugroziti sigurnost ili stabilnost tih građevina;
* saditi drveće na udaljenosti manjoj od 10 m od ruba korita vodotoka kanala;
* podizati zgrade i druge objekte na udaljenosti manjoj od 10 m od ruba vodotoka kanala;
* u uređenom inundacijskom području orati zemlju, saditi i sjeći drveće i grmlje;
* u uređenom inundacijskom području:
	+ podizati zgrade, ograde i druge građevine, osim regulacijskih i zaštitnih vodnih građevina do 6 metara od vanjske nožice nasipa, odnosno od vanjskog ruba regulacijske i zaštitne vodne građevine koja nije nasip (obala i obaloutvrda),
	+ vaditi pijesak, šljunak, kamen, glinu i ostale tvari do 20 metara od vanjske nožice nasipa, odnosno od vanjskog ruba regulacijske i zaštitne vodne građevine koja nije nasip (obala i obaloutvrda),
	+ kopati i bušiti zdence do 20 metara od vanjske nožice nasipa, odnosno vanjskog ruba regulacijske i zaštitne vodne građevine koja nije nasip (obala i obaloutvrda),
	+ bušiti tlo do 20 metara od vanjske nožice nasipa, odnosno od vanjskog ruba regulacijske i zaštitne vodne građevine koja nije nasip (obala i obaloutvrda);
* u neuređenom inundacijskom području, protivno vodopravnim uvjetima:
	+ podizati zgrade, ograde i druge građevine, osim regulacijskih i zaštitnih vodnih građevina,
	+ vaditi pijesak, šljunak, kamen, glinu i ostale tvari,
	+ kopati i bušiti zdence,
	+ bušiti tlo;
* na građevinama za melioracijsku odvodnju:
	+ obrađivati zemlju te obavljati druge radnje kojima se mogu oštetiti građevine za osnovnu melioracijsku odvodnju poremetiti njihovo namjensko funkcioniranje do udaljenosti od 5 m od ruba tih građevina,
	+ obrađivati zemlju te obavijati druge radnje kojima se mogu oštetiti građevine za detaljnu odvodnju poremetiti njihovo namjensko funkcioniranje do udaljenosti od 3 m od ruba tih građevina;
* u vodotoke i druge vode, akumulacije, retencije, melioracijske i druge kanale i u inundacijskom području odlagati zemlju, kamen, otpadne i druge tvari te obavljati druge radnje kojima se može utjecati na promjenu toka, vodostaja, količine kakvoće vode otežati održavanje vodnog sustava;
* graditi i/ili dopuštati gradnju na zemljištu iznad natkrivenih vodotoka, osim gradnje javnih površina (prometnice, parkovi, trgovi).

Iznimno od gore navedenog, odstupanja su moguća uz suglasnost Hrvatskih voda.

Uzgoj i sječa drveća u inundacijskom području može se obavljati isključivo na programa gopodarenja šumama u javnom dobru na koji suglasnost daju Hrvatske vode.

##### Sklanjanje ljudi

Mjere za zaštitu života i zdravlja ljudi od prirodnih i drugih nesreća provode se u skladu sa sljedećim propisima:

* Zakon o sustavu civilne zašite (NN 82/15, 118/18, 31/20, 20/21 i 114/22),
* Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora (NN 29/83, 36/85 i 42/86) osim odredbi o skloništima,
* Pravilnik o postupku uzbunjivanja stanovništva (NN 69/16),
* Procjena rizika od velikih nesreća za Općinu Dubravica (Službeni glasnik Općine Dubravica br. 02/18),
* Plan zaštite i spašavanja Općine Dubravica (Službeni glasnik Općine Dubravica br. 03/11).

U skladu sa Zakonom o sustavu civilne zaštite (NN 82/15, 118/18, 31/20, 20/21 i 114/22), sklanjanje ljudi na području Općine Dubravica osigurat će se u zaklonima prilagođavanjem pogodnih prirodnih, podrumskih i drugih pogodnih građevina za funkciju sklanjanja.

##### Zaštita od rušenja

Prometnice unutar novih djelova naselja moraju se projektirati na taj način da razmak građevina od prometnice omogućuje da eventualne ruševine građevina ne zapriječe prometnicu radi omogućavanja nesmetane evakuacije ljudi i pristupa interventnim vozilima.

Kod projektiranja građevina mora se koristiti tzv. projektna seizmičnost (ili protivpotresno inženjerstvo) sukladno utvrđenom stupnju potresa po MSC ljestvici njihove jačine prema mikroseizmičnoj rajonizaciji Zagrebačke županije. Za područje Općine Dubravica određen je osnovni stupanj seizmičnosti koji iznosi 8-9° MCS ljestvice.

##### Zaštita stabilnosti tla

Na području III i IV kategorije stabilnosti tla, što se smatraju ugroženim dijelovima čovjekovog okoliša, mogu se obavljati samo radovi koji ne ugrožavaju stabilnost tla.

Zemljišta i objekti na područjima III i IV kategorije stabilnosti tla, mogu se koristiti samo tako da se korištenjem ne ugrožava stabilnost tla. Na područjima III i IV kategorije stabilnosti tla, šumsko zemljište se ne smije pretvarati u voćnjake, vinograde, povrtnjake, oranice, livade ili u građevinsko zemljište, a sječa šume može se dozvoliti samo ako se time ne ugrožava opstanak šumskog raslinstva.

Na području III kategorije ne smije se na poljoprivrednim zemljištima mijenjati katastarske kulture, osim promjene u livade ili šume.

Na područjima IV kategorije ne smije se:

* kopati jame, zdence, jarke, putove i slično
* izvoditi bilo kakve građevinske radove, izuzev radova na saniranju terena
* obrađivati zemljište u poljoprivredne svrhe
* remetiti gornji pokrovni sloj zemlje (travnati sloj).

Na područjima III kategorije mogu se izdavati dozvole za gradnju ili rekonstrukciju objekata ako se prethodno provedena geomehanička istraživanja.

Dozvole na područjima III i IV kategorije stabilnosti tla moraju sadržavati obvezu investitora da naruči geomehanička istraživanja.

Geomehanička istraživanja (na području III i IV kategorije stabilnosti tla) mogu izrađivati samo poduzeća ili ustanove registrirane (i opremljene) za izvođenje geomehaničkih istražnih radova.

Za izdavanje dozvola za gradnju i rekonstrukciju objekata na području III kategorije potrebni su i vodopravni uvjeti.

Na području IV kategorije može se iznimno odobriti gradnja objekta, ako se izvrše sanacioni radovi stabiliteta tla.

Ukoliko je radovima na području III i IV kategrije stabilnosti tla predviđen stalan ili povremen nadzor geomehaničara nad izvođenjem radova, investitor je dužan pridržavati se uputa dobivenih od osobe ili ustanove koja vrši nadzor. Ukoliko nadzor geomehaničara nije posebno propisan, poduzeće, druge pravne osobe i građani korisnici odnosno vlasnici zemljišta objekata, dužni su prilikom izvođenja mjera osiguranja zemljišta od klizanja ili mjera saniranja terena pridržavati se uputa poduzeća, odnosno druge organizacije registrirane za tu djelatnost koja je te mjere propisala. Korisnici odnosno vlasnici zemljišta i objekata što se nalaze na ugroženim područjima, dužni su nadležnom vodnom gospodarstvu prijaviti svaku pojavu klizanja tla na zemljištu ili objektu što ga koriste odnosno kojega su vlasnici.

##### Zaštita od požara

Zaštita od požara ovisi o kvalitetnom procijenjivanju ugroženosti od požara i tako procijenjenim požarnim opterećenjima, vatrogasnim sektorima i vatrobranim pojasevima, te drugim zahtjevima utvrđenim prema Procjeni ugroženosti od požara i tehnoloških eksplozija Općine Dubravica, a provodi se prema Planu zaštite od požara na području Općine Dubravica.

Projektiranje s aspekta zaštite od požara stambenih, javnih, poslovnih, gospodarskih i infrastrukturnih građevina provodi se po pozitivnim hrvatskim zakonima i na njima temeljenim propisima i prihvaćenim normama iz oblasti zaštite od požara, te pravilima struke.

Rekonstrukcije postojećih građevina u naseljima potrebno je projektirati na način da se ne povećava ukupno postojeće požarno opterećenje građevine ili naselja kao cjeline. Radi smanjenja požarnih opasnosti kod planiranja ili projektiranja rekonstrukcija građevina građenih kao stambeni ili stambeno-poslovni blok potrebno je pristupiti promjeni namjene poslovnih prostora sa požarno opasnim sadržajima, odnosno zamijeniti ih požarno neopasnim sadržajima.

Kod projektiranja planiranih građevina na području Općine Dubravica radi veće unificiranosti u odabiru mjera zaštite od požara, prilikom procjene ugroženosti građevine od požara u prikazu mjera zaštite od požara kao sastavnom dijelu projektne dokumentacije potrebno je primjenjivati važeće propise.

Kod projektiranja nove vodovodne mreže ili rekonstrukcije postojeće mreže u naselju, obvezno je planiranje hidrantskog razvoda i postave nadzemnih hidranata.

Sve pristupne ceste u dijelovima naselja koje se planiraju izgraditi sa slijepim završetkom projektirati sa okretištem za interventna vozila na njihovom kraju.

Nove ceste i rekonstrukcije postojećih cesta sa dva vozna traka (dvosmjerne) projektirati minimalne širine kolnika od 6 metara. Osigurati vatrogasne pristupe u skladu s odredbama Pravilnika o uvjetima za vatrogasne pristupe (NN 35/94,55/94 i 142/03). Prilikom izrade prostornih planova užih područja za dijelova naselja s gustoćom izgrađenosti građevinskog područja većom od 30% i s većim nepokretnim požarnim opterećenjem, interpolirane nove građevine ili rekonstrukciju postojećih projektirati s većim stupnjem vatrootpornosti (min F120), uz ograničenje broja etaža, te uz obvezu izgradnje požarnih zidova, ograničenje na poslovne namjene s minimalnim požarnim opasnostima i projektiranje dodatnih mjera zaštite od požara (vatrodojava i sl.).

##### Zaštita od buke

Najviše dopuštene razine buke na vanjskim površinama ne smiju biti veće od vrijednosti utvrđenih u slijedećoj tablici:

|  |  |
| --- | --- |
| Namjena površine | Najviše dopuštene 15-minutne razine Leq u dBA |
| danju | noću |
| šport i rekreacija, kulturno - povijesni lokaliteti i parkovi  | 50 | 40 |
| stambena i mješovita namjena, škole i dječji vrtići  | 55 | 45 |
| mješovita namjena  | 60 | 50 |
| gospodarska namjena | Na granici ove zone buka ne smije prelaziti dopuštene razine u zoni s kojom graniči |

Na površinama gospodarske namjene na kojima se planira smještaj djelatnosti koje razvijaju veću razinu buke izvoditi zaštitu izgradnjom zaštitnih barijera ili sadnjom zaštitnog zelenila, a razine buke moraju se uskladiti sa vrijednostima navedenim u gornjoj tablici.

U naseljenim mjestima zabranjeno je obavljati radove i djelatnosti koje razvijaju buku koja ometa noćni mir i odmor, u vremenu od 23 - 06 sati idućeg dana.

Pri izradi prostornih planova užih područja, te projekata planiranih prometnica zadržati nivo buke u granicama dopustivim za pojedine namjene.

##### Zaštita od poplava

Planom su, sukladno posebnim propisima i Prostornom planu Zagrebačke županije, utvrđene poplavne zone velike, srednje i male vjerojatnosti pojave poplava prikazane na kartografskom prikazu "3.2 Područja posebnih uvjeta korištenja prostora". Za zahvate na tim područjima potrebno je zatražiti uvjete Hrvatskih voda.

##### Procjena utjecaja na okoliš

Za prometne, energetske, vodne, proizvodne, sportske, turističke, trgovačke i građevine na zaštićenim područjima, te građevine za postupanje s otpadom i površine eksploatacije mineralnih sirovina obaveza izrade studije utjecaja na okoliš određuje se u skladu sa posebnim propisom o procjeni utjecaja na okoliš.

##### Procjena rizika od velikih nesreća

U svrhu smanjenja rizika i posljedica velikih nesreća, odnosno prepoznavanja i učinkovitijeg upravljanja rizicima, za područje Općine Dubravica izrađena je Procjena rizika od velikih nesreća (Službeni glasnik Općine Dubravica br. 02/18), koja obuhvaća procjenu rizika od poplave, potresa, ekstremnih temperatura, epidamija i pandemija, suše, mraza i industrijskih nesreća.

Moguće poplave koje prijete Općini Dubravica neće biti obima velikih nesreća. Postojeće snage civilne zaštite u navedenom slučaju (najgori slučaj) bile bi dovoljne u provođenju mjera civilne zaštite. Veličina ugroženog područja i infrastrukture u navedenom slučaju pomoć sa županijske razine zbog malog kapaciteta operativnih snaga.

Za djelotvornije provođenje mjera civilne zaštite u slučaju poplave potrebno je:

* osigurati pravovremeno uzbunjivanje stanovništva,
* provoditi edukaciju stanovništva u provođenju samozaštite i uzajamne zaštite,
* opremati kadrovski i materijalno sustav civilne zaštite Općine Dubravica,
* snage civilne zaštite upoznati sa njihovim zadaćama u provođenju mjera zaštite i spašavanja,
* redovito ažurirati snage civilne zaštite s podacima o ljudskim i materijalnim sredstvima,
* provoditi vježbe kako bi svi sudionici sustava civilne zaštite bili upoznati sa svojim aktivnostima u slučaju poplava.

Raspoložive snage civilne zaštite bit će dostatne za saniranje šteta nastalih posljedicama potresa manjeg intenziteta, no kod potresa jačine VIII° po MCS ljestvici i jače (za što postoji mala vjerojatnost) postojećim snagama sustava civilne zaštite Općine Dubravica bit će potrebna pomoć operativnih i specijalističkih snaga sa županijske i državne razine.

Za djelotvorniju provedbu zaštite i spašavanja potrebno je:

* kontinuirano osposobljavanje snaga civilne zaštite,
* opremiti snage sustava civilne zaštite potrebnim materijalno-tehničkim sredstvima za spašavanje u slučaju potresa,
* educirati stanovništvo o mogućim opasnostima od potresa,
* prilikom izgradnje stambenih i poslovnih objekata poštivati mjere koje omogućavaju lokalizaciju i ograničavanje posljedica potresa (protu potresno projektiranje),
* provoditi vježbe kako bi svi sudionici sustava civilne zaštite bili upoznati sa svojim aktivnostima u slučaju potresa.

Moguće ekstremne temperature koje prijete Općini Dubravica ne mogu poprimiti obim velike nesreće. Postojeće snage sustava civilne zaštite u navedenom slučaju (najgori slučaj) bile bi dovoljne u provođenju mjera civilne zaštite. Po potrebi se može zatražiti pomoć županijske razine zbog malog kapaciteta operativnih kapaciteta i materijalno-tehničkih sredstava.

Moguće epidemije i pandemije koje prijete Općini Dubravica ne mogu poprimiti obim velike nesreće. Postojeće snage sustava civilne zaštite u navedenom slučaju (najgori slučaj) ne bi bile dovoljne u provođenju mjera civilne zaštite i zatražila bi se pomoć županijske razine zbog malog kapaciteta operativnih kapaciteta i materijalno-tehničkih sredstava.

Za djelotvornije provođenje mjera civilne zaštite u slučaju epidemije i pandemije potrebno je:

* osigurati pravovremeno obavješćivanje stanovništva o mogućoj opasnosti od epidemije i pandemije,
* provoditi edukaciju stanovništva u provođenju zdravstvene zaštite,
* osigurati pravovremene mjere zaštite stanovništva,
* provoditi vježbe kako bi svi sudionici u sustavu civilne zaštite bili upoznati sa svojim aktivnostima u slučaju epidemije i pandemije.

Moguće dugotrajne suše koje prijete Općini Dubravica ne mogu poprimiti obim velike nesreće. Postojeće snage sustava civilne zaštite u navedenom slučaju (najgori slučaj) bi bile dovoljne u provođenju mjera civilne zaštite. Po potrebi se može zatražiti pomoć sa županijske razine zbog malog kapaciteta materijalno-tehničkih sredstava.

Za djelotvornije provođenje mjera civilne zaštite u slučaju suše potrebno je:

* osigurati pravovremeno obavješćivanje stanovništva o mogućoj opasnosti od dugotrajne suše,
* osigurati pravovremene mjere zaštite od dugotrajne suše,
* provoditi vježbe kako bi svi sudionici u sustavu civilne zaštite bili upoznati sa svojim aktivnostima u slučaju pojave dugotrajne suše.

Raspoložive snage civilne zaštite bit će dostatne za saniranje šteta nastalih posljedicama industrijske nesreće na području benzinske postaje ČEF d.o.o.. Ukoliko dođe do širenja požara, snagama sustava civilne zaštite Općine Dubravica zatražit će pomoć županijskih operativnih snaga sustava civilne zaštite.

Za djelotvorniju provedbu zaštite i spašavanja potrebno je:

* kontinuirano osposobljavanje snaga civilne zaštite,
* opremiti snage sustava civilne zaštite potrebnim materijalno-tehničkim sredstvima za spašavanje u slučaju potresa,
* educirati stanovništvo o mogućim opasnostima od industrijske nesreće,
* prilikom izgradnje stambenih i poslovnih objekata poštivati mjere koje omogućavaju zaštitu od požara,
* provoditi vježbe kako bi svi sudionici sustava civilne zaštite bili upoznati sa svojim aktivnostima u slučaju industrijske nesreće.

## 9. Mjere provedbe plana

Članak 50.

Provedba plana vršit će se na dva načina:

* Neposrednom provedbom ovog plana
* Izradom detaljnijih planova čija je obaveza izrade utvrđena ovim planom

*Neposredna provedba plana*

Neposrednom provedbom plana smatra se izdavanje odobrenja za građenje na temelju lokacijskih uvjeta definiranih u ovom planu.

Neposrednom provedbom mogu se graditi, rekonstruirati, dograđivati i prenamjenovati objekti u skladu sa lokacijskim uvjetima propisanim u ovom planu.

 *Izrada detaljnijih planova*

Planom je određena obaveza izrade detaljnijih planova za :

* središnje naselje Općine, naselje Dubravica (u skladu sa člankom 157. Prostornog plana županije)
* neizgrađene površine gospodarske namjene za kamp, čime se rješava sanacija ekspolatacijskog polja Križne gorice

Dijelovi građevnog područja za koje je utvrđena obaveza izrade urbanističkih i detaljnih planova uređenja označeni su na kartografskom prikazu «Uvjeti korištenja i zaštite prostora» u mjerilu 1:25000; te na kartografskim prikazima građevinskih područja naselja u mjerilu 1:5000.

### 9.1. Obveza izrade prostornih planova

Članak 51.

(1) Prostornim planom uređenja Općine određeni su osnovni parametri za urbanističke planove uređenja kako slijedi:

* Urbanistički plan uređenja (UPU) zone gospodarske namjene u naselju Prosinec, 3,82ha
* Urbanistički plan uređenja (UPU) zone gospodarske namjene u naselju Vučilčevo, 5.7ha
* Urbanistički plan uređenja kampa u naselju Bobovec Rozganski, 20,64 ha

(2) Granice obuhvata UPU-a prikazane su u grafičkom dijelu Plana u mjerilu 1:5000. Do usvajanja UPU središta Dubravice u izgrađenom dijelu u njegovom se obuhvatu mogu izdavati odobrenja za gradnju na parcelama koje se nalaze uz postojeće javne prometnice označene na grafičkom prikazu plana. Takva se odobrenja izdaju u skladu sa lokacijskim uvjetima iz ovog plana.

(3) Do usvajanja UPU-a gospodarske zone u naselju Prosinec i Vučilčevo u njihovim se obuhvatima ne mogu izdavati odobrenja za gradnju.

(4) Prostornim planom uređenja općine određeni su osnovni parametri za urbanistički plan uređenja kako slijedi:

|  |  |
| --- | --- |
|  | **1. Urbanistički plan uređenja zone gospodarske namjene naselju Prosinec (3,82ha)** |
| namjena | gospodarska, pretežito industrijska i zanatska namjena  |
| uvjeti gradnje | ukupni koeficijent izgrađenosti najviše 0,30%, ukupni koeficijent iskorištenosti najviše 0,50; izgrađenost pojedine parcele do 50%; visina do Prizemlje + 2 kata |
| promet, zelenilo | najmanje 20% ukupne površine pod zelenilom |
|  | **2. Urbanistički plan uređenja zone gospodarske namjene naselju Vučilčevo (5.7** ha**)** |
| namjena | gospodarska, pretežito industrijska i zanatska namjena  |
| uvjeti gradnje | ukupni koeficijent izgrađenosti najviše 0,30%, ukupni koeficijent iskorištenosti najviše 0,50; izgrađenost pojedine parcele do 50%; visina do Prizemlje + 2 kata |
| promet, zelenilo | najmanje 20% ukupne površine pod zelenilom |
|  | **3. Urbanistički plan uređenja kampa 20,64 ha** |
|  | Potrebno je izvršiti sanaciju (dovođenje u početno stanje), prije prenamjene u kamp |

 (5) Osim urbanističkih planova uređenja navedenih u prethodnom stavku planom se utvrđuje obaveza izrade urbanističkih planova uređenja za sve površine koje su na kartografskim prikazima građevinskih područja naselja u mjerilu 1:5000 označene kao neizgrađeni – neuređeni dijelovi građevinskih područja.

### 9.2. Rekonstrukcija građevina čija je namjena protivna planiranoj namjeni

Članak 52.

Postojeće građevine, legalno izgrađene, koje su smještene protivno namjeni površina utvrđenoj ovim planom mogu se sanirati i rekonstruirati u obimu neophodnom za poboljšavanje uvjeta života i rada.

Neophodnim obimom rekonstrukcije za poboljšanje uvjeta života i rada smatra se:

1. za stambene građevine

* obnova, sanacija i zamjena oštećenih i dotrajalih konstruktivnih dijelova građevine u postojećim gabaritima
* rekonstrukcija svih vrsta instalacija
* dogradnja sanitarnih prostorija uz postojeće stambene građevine u najvećoj površini od 12 m2
* adaptacija prostora unutar postojećeg gabarita u stambeni prostor
* izgradnja dvostrešnog krovišta bez nadozida kod građevina s dotrajalim ravnim krovom

2. za građevine druge namjene

* obnova, sanacija i zamjena oštećenih i dotrajalih konstruktivnih dijelova građevine
* dogradnja sanitarija, garderoba, spremišta i sl. do najviše 16 m2 izgrađenosti za građevine do 100 m2 brutto izgrađene površine, odnosno do 5% ukupne brutto izgrađene površine za veće građevine
* prenamjena prostora pod uvjetom da novoplanirana djelatnost ne pogoršava stanje čovjekova okoliša
* postavljanje montažne garaže za osobni automobil
* zamjena dotrajalih instalacija, te izmjena uređaja i instalacija vezanih za promjenu tehničkih rješenja za obavljanje planirane djelatnosti
* rekonstrukcija i izgradnja prometnih površina.

OPĆINSKO VIJEĆE OPĆINE DUBRAVICA

KOMISIJA ZA STATUT, POSLOVNIK I NORMATIVNU DJELATNOST

|  |  |
| --- | --- |
| KLASA: 350-02/22-01/2URBROJ: 238-40-02-24-121Dubravica, 07. listopad 2024. godine | Predsjednik Komisije za Statut, Poslovniki normativnu djelatnost:Mario Čuk |

**SADRŽAJ**

**AKTI OPĆINSKOG VIJEĆA OPĆINE DUBRAVICA**

1. Odluka o primanju na znanje prijedloga Plana Proračuna Općine Dubravica za 2025. godinu, te projekcija za 2026. i 2027.
2. Odluka o izradi izmjene i dopune Prostornog plana uređenja Općine Dubravica
3. Odluka o isplati jednokratne novčane pomoći povodom božićnih blagdana socijalno ugroženim osobama s područja Općine Dubravica
4. Odluka o prihvaćanju prijedloga Plana radova Vodoopskrbe i odvodnje Zaprešić d.o.o. za 2025. godinu
5. Odluka o utvrđivanju svojstva nerazvrstane ceste javnog dobra u općoj uporabi
6. Odluka o I. izmjeni Odluke o visini naknade za rad predsjednika, potpredsjednika i članova Općinskog vijeća Općine Dubravica
7. Odluka o sufinanciranju i postupku sufinanciranja troškova smještaja djece u dječji vrtić „SMOKVICA“ u Dubravici
8. Odluka o određivanju namjene nekretnine k.č.br. 72/7 k.o. Dubravica (DVORIŠTE, KUĆA, Dubravica, Ulica Pavla Štoosa 22) u vlasništvu Općine Dubravica

**AKTI OPĆINSKOG NAČELNIKA OPĆINE DUBRAVICA**

1. Odluka o sufinanciranju škola plivanja za učenike 4.c razreda PŠ Dubravica
2. XII. Izmjene i dopune Plana nabave za 2024. Godinu
3. I. dopune Pravilnika o unutarnjem redu Jedinstvenog upravnog odjela Općine Dubravica
4. Odluka o dodjeli financijske pomoći za pokroviteljstvo filma o Domovinskom ratu u programu TV ZAPAD i izvještavanja iz Vukovara i Škabrnje

**AKTI OPĆINSKOG VIJEĆA OPĆINE DUBRAVICA**

1

Na temelju članka 40. stavka 2. Zakona o proračunu („Narodne novine“ broj 144/21) i članka 21. Statuta Općine Dubravica („Službeni glasnik Općine Dubravica“ br. 01/2021, 03/2024),a na prijedlog općinskog načelnika Općine Dubravica, Općinsko vijeće Općine Dubravica na svojoj 23. sjednici održanoj dana 12. studenog 2024. godine donosi

**ODLUKU**

**o primanju na znanje prijedloga Plana Proračuna Općine Dubravica za 2025. godinu, te projekcija za 2026. i 2027. godinu**

**Članak 1.**

Ovom Odlukom prima se na znanje prijedlog Plana Proračuna Općine Dubravica za 2025. godinu, te projekcija za 2026. i 2027. godinu.

**Članak 2.**

Prijedlog Plana Proračuna Općine Dubravica za 2025. godinu, te projekcije za 2026. i 2027. godinu nalaze se u prilogu ove Odluke te čine njezin sastavni dio.

**Članak 3.**

Ova Odluka stupa na snagu osmog dana od dana objave u Službenom glasniku Općine Dubravica te će se zajedno sa prilogom objaviti i na mrežnoj stranici Općine Dubravica [www.dubravica.hr](http://www.dubravica.hr) .

OPĆINSKO VIJEĆE OPĆINE DUBRAVICA

KLASA: 024-02/24-01/15

URBROJ: 238-40-02-24-3

Dubravica, 12. studenog 2024. godine

 Predsjednik Ivica Stiperski

2

Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 21. Statuta Općine Dubravica (Službeni glasnik Općine Dubravica broj 01/2021, 03/2024), Općinsko vijeće na 23. sjednici održanoj 12.11.2024. godine donosi

**Odluku o izradi izmjene i dopune**

**Prostornog plana uređenja Općine Dubravica**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Općine Dubravica, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Dubravica (Službeni glasnik Općine Dubravica broj 1/06, 2/09, 4/09 (ispravak Odluke), 2/11 (ispravak greške), 3/11 (ispravak greške), 2/13, 4/15, 1/16 (pročišćeni tekst), 2/19, 3/19 (pročišćeni tekst), 06/24 i 07/24-pročišćeni tekst)) u daljnjem tekstu: izmjena i dopuna Plana.

Nositelj izrade izmjene i dopune Plana je Općina Dubravica, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članaka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana su sljedeći:

1. Usklađenost sa zakonskim i podzakonskim okvirom
	1. Zakonska obveza izrade izmjene i dopune Plana i usklađenje sa Zakonom

Obveza donošenja izmjena i dopuna Prostornog plana uređenja Općine Dubravica propisana je odredbom članka 75. Zakona o prostornom uređenju ("Narodne novine" broj 153/13, 65/17, 114/18, 39/19, 98/19 i 67/23, dalje u tekstu: Zakon), a ovlašenje Općinskog vijeća Općine Dubravica za donošenje izmjene i dopune Plana sadržano je u odredbi članka 109. stavka 4. Zakona. Postupak izrade i donošenja izmjene i dopune Plana provodi se sukladno Zakonu, Uredbi o određivanju građevina, drugih zahvata u prostoru i površina državnog i područnog (regionalnog) značaja ("Narodne novine" broj 37/14 i 154/14), Uredbi o informacijskom sustavu prostornog uređenja ("Narodne novine" broj 115/15), Pravilniku o prostornom planovima ("Narodne novine" broj 152/23), ovoj Odluci i drugim podzakonskom propisima iz područja prostornog uređenja te posebnim propisima čije su odredbe od utjecaja na postupak izrade i donošenja izmjene i dopune Plana.

* 1. Usklađenje s planom više razine

Sukladno odredbama članka 61. stavka 2. Zakona izmjena i dopuna Plana mora biti usklađena s prostornom planom više razine i to:

Prostorni plan Zagrebačke županije (Glasnik Zagrebačke županije broj 3/02, 6/02 (ispravak), 8/05, 8/07, 4/10, 10/11, 14/12 (pročišćeni tekst), 27/15, 31/15 (pročišćeni tekst), 43/20 i 46/20 (ispravak Odluke) i 2/21 (pročišćeni tekst))

* 1. Usklađenje s planom šireg područja iste razine

Nije potrebno usklađivati se s planom šireg područja iste razine.

1. Određivanje novih prostorno planskih rješenja

Općina će, temeljem zaprimljenih zahtjeva javnopravnih tijela i ustanova razmotriti mogućnost prihvaćanja navedenih zahtjeva u okvirima koju su utvrđeni Zakonom o prostornom uređenju i Prostornim planom Zagrebačke županije.

Osnovni ciljevi i programska polazišta za izradu izmjene i dopune Plana su:

* + Cilj izrade izmjene i dopune Plana je osuvremeniti, unificirati i digitalizirati prostorni plan uređenja Općine te time pojednostavniti i olakšati njegovu provedbu.
	+ Osnovna programska polazišta izmjene i dopune Plana su razvoj konkurentnog i održivog gospodarstva, poboljšanje kvalitete javnih usluga, uvođenje novih naprednih tehnologija te očuvanje i zaštita okoliša.
	+ Izmjena i dopuna Plana će biti izrađena u modulu ePlanovi i modulu ePlanovi Editor informacijskog sustava prostornog uređenja, sukladno Pravilniku o prostornim planovima (NN 152/23).
	+ Izmjena i dopuna Plana će se izraditi i provoditi putem digitalnog infrastrukturnog servisa za unapređenje pružanja elektroničkih javnih usluga što će smanjiti opterećenja građanima, poslovnim subjektima i investitorima.
	+ Izmjenom i dopunom Plana će se ubrzati izdavanje akata za gradnju i realizacija investicija na svim razinama upravljanja.
	+ Nova tehnologija izrade Izmjene i dopune Plana omogućit će unošenje svih relevantnih prostornih podataka te njihovu analizu i usporedbu. Prostorni razvoj će se temeljiti na sveobuhvatnoj analizi prostornih podataka koja će omogućiti kvalitetno i objektivno donošenje odluka o prostoru te precizniju projekciju njihovog sinergijskog učinka.

***Obuhvat izmjene i dopune Plana***

Članak 4.

Prostorni obuhvat izmjene i dopune Plana je područje jedinice lokalne samouprave Općine Dubravica u administrativnim granicama utvrđenima Zakonom o područjima županija, gradova i općina u Republici Hrvatskoj (NN 86/06, 125/06-ispravak, 16/07-ispravak, 95/08-Odluka USRH, 46/10-ispravak, 145/10, 37/13, 44/13, 45/13 i 110/15).

***Sažeta ocjena stanja u obuhvatu izmjene i dopune Plana***

Članak 5.

Ocjena stanja u obuhvatu izmjene i dopune Plana proizlazi iz:

* + Područje Općine Dubravica je većim dijelom ruralnog karaktera, a prostorna struktura naselja je u skladu s tim osnovnim obilježjima. Povoljan prometni položaj, prihvatljiva cijena građevinskog zemljišta i dobra infrastrukturna opremljenost rezultirali su povećanim interesom za gospodarska i druga ulaganja na području Općine Dubravica.
	+ Zbog svih navedenih karakteristika nužno je unaprijediti prostorni plan Općine koji se, iako izrađen korištenjem digitalnih tehnologija, provodi primarno korištenjem zastarjelih analognih tehnika. Tehnologija kojom je Plan izrađen ne omogućuje cjelovitu i sveobuhvatnu analizu prostornih podataka.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu izmjene i dopune Plana u skladu s kojima javnopravna tijela utvrđuju zahtjeve za izradu izmjene i dopune Plana su:

* + Strategija razvoja Urbane aglomeracije Zagreb za razdoblje 2021.-2027. (u izradi)

***Način pribavljanja stručnih rješenja za izradu izmjene i dopune Plana***

Članak 7.

Osigurava stručni izrađivač izmjene i dopune Plana sa suradnicima.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Županijska uprava za ceste Zagrebačke županije, HR-10000 Zagreb, Remetinečka cesta 3
	2. HŽ Infrastruktura d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva 12
	3. Hrvatske vode, VGO za gornju Savu, HR-10000 Zagreb, Ulica grada Vukovara 271
	4. HRVATSKI TELEKOM d.d., HR-10000 Zagreb, Radnička cesta 21
	5. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9
	6. Hrvatske šume d.o.o., Uprava šuma Podružnica Zagreb, HR-10000 Zagreb, Lazinska 41
	7. Ministarstvo unutarnjih poslova, Policijska uprava zagrebačka, Odjel za sigurnost cestovnog prometa, HR-10000 Zagreb, Petrinjska 20
	8. Ministarstvo unutarnjih poslova, Ravnateljstvo civilne zaštite, Područni ured civilne zaštite Zagreb, Služba za inspekcijske poslove, HR-10000 Zagreb, Avenija Većeslava Holjevca 20
	9. PLINACRO d.o.o., HR-10000 Zagreb, Savska cesta 88a
	10. JANAF d.d., HR-10000 Zagreb, Miramarska cesta 24
	11. Ministarstvo gospodarstva i održivog razvoja, Uprava za zaštitu prirode, HR-10000 Zagreb, Radnička cesta 80
	12. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a
	13. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78
	14. Ministarstvo mora, prometa i infrastrukture, Uprava za cestovni promet, cestovnu infrastrukturu i inspekciju, Sektor cestovne infrastrukture, HR-10000 Zagreb, Prisavlje 14
	15. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1
	16. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20
	17. Ministarstvo kulture i medija, Uprava za zaštitu kulturne baštine, Konzervatorski odjel u Zagrebu, HR-10000 Zagreb, Mesnička 49
	18. ZAPREŠIĆ d.o.o., HR-10290 Zaprešić, Zelengaj 15
	19. VODOOPSKRBA I ODVODNJA ZAPREŠIĆ d.o.o., HR-10290 Zaprešić, Zelengaj 15
	20. Općina Luka, HR-10296 Luka, Trg Sv. Roka 1
	21. Grad Zaprešić, HR-10290 Zaprešić, Nova Ulica 10
	22. Općina Marija Gorica, HR-10299 Marija Gorica, Gorička 18a
	23. Općina Pušća, HR-10294 Donja Pušća, Kumrovečka 109
	24. Hrvatski operator prijenosnog sustava d.d., Prijenosno područje Zagreb, HR-10000 Zagreb, Kupska 4
	25. HEP-Operator distribucijskog sustava d.o.o., Elektra Zagreb, HR-10000 Zagreb, Gundulićeva 32
	26. Hrvatske ceste d.o.o., Sektor za održavanje i promet, Poslovna jedinica Zagreb, Tehnička ispostava Zagreb, HR-10000 Zagreb, Metalčeva 5

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Zaprešić d.o.o., HR-10290 Zaprešić, Zelengaj 15
2. Vodoopskrba i odvodnja Zaprešić d.o.o., HR-10290 Zaprešić, Zelengaj 15
3. Zavod za prostorno uređenje Zagrebačke županije, Ulica grada Vukovara 72, 10000 Zagreb

Rok za dostavu zahtjeva je 30 dana od zaprimanja poziva za dostavu zahtjeva.

Ukoliko javnopravno tijelo odnosno pravna osoba ne dostavi zahtjeve u roku iz prethodne alineje, smatra se da zahtjeva nema.

Zahtjevi za izradu izmjene i dopune Plana dostavljaju se na sljedeći način:

* + modul ePlanovi Informacijskog sustava prostornog uređenja (za javnopravna tijela), poštom uz dostavnicu, elektroničkim putem ili osobnom dostavom

***Dinamika s fazama izrade izmjene i dopune Plana***

Članak 9.

Za izradu izmjene i dopune Plana određuju se dinamika i faze izrade izmjene i dopune Plana kako slijedi:

1.Određivanje nositelja izrade izmjene i dopune Plana

2.Određivanje odgovornog voditelja izrade nacrta prijedloga izmjene i dopune Plana

3.Izradu prijedloga Odluke o izradi izmjene i dopune Plana

4.Pribavljanje mišljenja na prijedlog Odluke o izradi izmjene i dopune Plana sukladno posebnim zakonima kojima se uređuje zaštita okoliša i prirode

5.Donošenje Odluke o izradi izmjene i dopune Plana

6.Prikupljanje zahtjeva za izradu izmjene i dopune Plana

7.Izradu stručnih rješenja izmjene i dopune Plana

8.Utvrđivanje prijedloga izmjene i dopune Plana za javnu raspravu

9.Provedba javne rasprave

10.Izrada izvješća o javnoj raspravi

11.Utvrđivanje konačnog prijedloga izmjene i dopune Plana

12.Pribavljanje mišljenja na konačni prijedlog izmjene i dopune Plana

13.Donošenje Odluke o usvajanju izmjene i dopune Plana na predstavničkom tijelu jedinice lokalne samouprave

Postupak izrade i donošenja izmjene i dopune Plana provest će se sukladno odredbama Zakona o prostornom uređenju (NN 153/13, 65/17, 114/18, 39/19, 98/19 i 67/23) i Pravilnika o prostornim planovima (NN 152/23).

***Izvori financiranja izrade izmjene i dopune Plana***

Članak 10.

Izrada izmjene i dopune Plana financirat će se sredstvima Nacionalnog plana oporavka i otpornosti i iz Proračuna Općine Dubravica.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

Mišljenje, KLASA: 351-03/24-03/42, URBROJ: 238-18-02/1-24-3 od 04. studenog 2024. godine, koje je izdalo nadležno tijelo za zaštitu okoliša i prirode: Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša.

***Prijelazne i završne odredbe***

Članak 12.

Do donošenja izmjena i dopuna Plana nije zabranjeno izdavanje akata kojima se odobravaju zahvati u prostoru u obuhvatu važećeg Plana.

Članak 13.

Ova Odluka stupa na snagu 8. dana od dana objave u Službenom glasniku Općine Dubravica.

OPĆINSKO VIJEĆE OPĆINE DUBRAVICA

KLASA: 024-02/24-01/15

URBROJ: 238-40-02-24-4

Dubravica, 12. studenog 2024. godine

PREDSJEDNIK OPĆINSKOG VIJEĆA

Ivica Stiperski

3

Na temelju članka 21. Statuta Općine Dubravica („Službeni glasnik Općine Dubravica“ br. 01/2021, 03/2024) Općinsko vijeće Općine Dubravica na svojoj 23. sjednici održanoj dana 12. studenog 2024. godine donosi

**ODLUKU**

**o isplati jednokratne novčane pomoći povodom božićnih blagdana**

**socijalno ugroženim osobama s područja Općine Dubravica**

**Članak 1.**

Ovom se Odlukom odobrava isplata jednokratne novčane pomoći socijalno ugroženim osobama s područja Općine Dubravica povodom božićnih blagdana.

**Članak 2.**

Jednokratna novčana pomoć određuje se u iznosu od **60,00 EUR** i isplatit će se sljedećim osobama:

**ROZGA, POLOGI, KRAJ GORNJI DUBRAVIČKI**

|  |  |  |  |
| --- | --- | --- | --- |
| **Br.**  | **Prezime i ime** | **Ulica i kućni broj** | **Naselje** |
|  | Ciglar Drago | Rozganska cesta 26 | Rozga |
|  | Golub Marina | Rozganska cesta 42 | Rozga |
|  | Pušić Veljko | Matije Gupca 16 | Kraj Gornji Dubravički |
|  | Drago Zimak | A. Mihanovića 53 | Kraj Gornji Dubravički |
|  | Stjepan Obrubić | Jablanska 6 | Kraj Gornji Dubravički |
|  | Daniel Rašić | Selska ulica 3 | Kraj Gornji Dubravički |
|  | Željko Sever | Rozganska cesta 27 | Rozga |
|  | Šahimpašić Dragica | Rozganska cesta 7 | Rozga |

**PROSINEC, DONJI ČEMEHOVEC**

|  |  |  |  |
| --- | --- | --- | --- |
| **Br.**  | **Prezime i ime** | **Ulica i kućni broj** | **Naselje** |
| 1. | Križančić Nada | Sutlanske doline 115 | Prosinec |
| 2. | Unetič Marija za dijete Unetič Paola | Sutlanske doline 115 | Prosinec |

**LUGARSKI BREG, LUKAVEC SUTLANSKI**

|  |  |  |  |
| --- | --- | --- | --- |
| **Br.**  | **Prezime i ime** | **Ulica i kućni broj** | **Naselje** |
| 1. | Štos Vladimir | Pavla Štoosa 73 | Lukavec Sutlanski  |

**Članak 3.**

Sredstava za isplatu jednokratne novčane pomoći iz čl. 1. ove Odluke odobravaju se sa proračunske skupine konta 3811- Pomoć obiteljima.

**Članak 4.**

Ova Odluka stupa na snagu osmog dana od dana objave u “Službenom glasniku Općine Dubravica“.

OPĆINSKO VIJEĆE OPĆINE DUBRAVICA

KLASA: 024-02/24-01/15

URBROJ: 238-40-02-24-5

Dubravica, 12. studenog 2024. godine

 Predsjednik Ivica Stiperski

4

Na temelju članka 21. Statuta općine Dubravica („Službeni glasnik Općine Dubravica“ br. 01/2021, 03/2024) Općinsko vijeće Općine Dubravica na svojoj 23. sjednici održanoj dana 12. studenog 2024. godine donosi

**ODLUKU**

**o prihvaćanju prijedloga Plana radova Vodoopskrbe i odvodnje Zaprešić d.o.o.**

**za 2025. godinu**

**Članak 1.**

Ovom se Odlukom odlučuje o prijedlogu Plana radova Vodoopskrbe i odvodnje Zaprešić d.o.o. za 2025. godinu na izradi projektne dokumentacije i izgradnji komunalne infrastrukture na distributivnom području VODOOPSKRBE I ODVODNJE ZAPREŠIĆ d.o.o. za Općinu Dubravica, koji je sastavni dio ove Odluke, kako slijedi:

Prijedlog Plana radova za 2025. godinu se prihvaća uz sljedeće izmjene:

* na stavci **II. VODOOPSKRBA, točka B/IZGRADNJA iz Sredstva potpore**:
1. **Red.br. 1.** Krajgorska ulica - dogradnja, vrijednosti 32.400,00 EUR, zahtjev za priključak - **ne prihvaća se**
2. **Red.br. 3.** Vinogradski put 6, Bobovec Rozganski - dogradnja, vrijednosti 18.000,00 EUR, zahtjev za priključak 2022., Bogdanić Tamara – **prihvaća se uz uvjet** da zahvat ne zadire u asfaltni sloj nerazvrstane ceste Vinogradski put
3. **Red.br. 7.** Dogradnja vodovoda Odvojak Rozganske ceste, Rozga, PU 341/22/VR, vrijednosti 37.800,00 EUR - **ne prihvaća se**
4. **Red.br. 8.** Kumrovečka cesta (k.b. 241 do općine), Dubravica, rekonstrukcija + priključci, vrijednosti 92.500,00 EUR - **ne prihvaća se**
* sve ostale stavke prijedloga Plana se prihvaćaju.

**Članak 2.**

Ova Odluka stupa na snagu osmog dana od dana objave u „Službenom glasniku Općine Dubravica“.

OPĆINSKO VIJEĆE OPĆINE DUBRAVICA

KLASA: 024-02/24-01/15

URBROJ: 238-40-02-24-6

Dubravica, 12. studenog 2024. godine

 Predsjednik Ivica Stiperski

5

Na temelju članka 107. stavka 3., članka 131. stavka 1. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, [114/22](https://www.zakon.hr/cms.htm?id=54142), [04/23](https://www.zakon.hr/cms.htm?id=55690), [133/23](https://www.zakon.hr/cms.htm?id=58636)) te članka 21. Statuta Općine Dubravica („Službeni glasnik Općine Dubravica“ broj 01/2021, 03/2024) Općinsko vijeće Općine Dubravica na svojoj 23. sjednici održanoj dana 12. studenog 2024. godine donijelo je

**ODLUKU**

**o utvrđivanju svojstva nerazvrstane ceste**

**javnog dobra u općoj uporabi**

**Članak 1.**

 Ovom Odlukom utvrđuje se svojstvo nerazvrstane ceste, javnog dobra u općoj uporabi u vlasništvu Općine Dubravica za nerazvrstanu cestu:

1. **Jablanska ulica** u Kraju Gornjem Dubravičkom, k.č.br. 3563, k.o. Kraj, površine 132 m2.

**Članak 2.**

Primjenom članka 131. i 133. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, [114/22](https://www.zakon.hr/cms.htm?id=54142), [114/22](https://www.zakon.hr/cms.htm?id=54121), [04/23](https://www.zakon.hr/cms.htm?id=55690), [133/23](https://www.zakon.hr/cms.htm?id=58636)), a na temelju Geodetskog elaborata izvedenog stanja nerazvrstane ceste izrađenog od Zaprešić d.o.o. za obavljanje komunalnih djelatnosti Zaprešić, Zelengaj 15, ovlašteni inženjer geodezije Luka Čanak, dipl. ing. geod. kod nadležnog ureda za katastar evidentirat će se stvarno stanje nerazvrstane ceste iz članka 1. ove Odluke te kod nadležnog zemljišno-knjižnog odjela u stvarnoj površini upisati kao nerazvrstana cesta, javno dobro u općoj uporabi u neotuđivom vlasništvu Općine Dubravica. Za obavljanje ostalih radnji vezanih za utvrđivanje svojstva nerazvrstanih cesta ovlašćuje se općinski načelnik Općine Dubravica.

**Članak 3.**

 Ovu Odluku dužni su provesti Državna geodetska uprava, PUK Zagreb, Odjel za katastar nekretnina Zaprešić i Općinski sud u Novom Zagrebu, Stalna služba u Zaprešiću, Zemljišno-knjižni odjel.

**Članak 4.**

 Ova Odluka stupa na snagu osmog dana od dana objave u Službenom glasniku Općine Dubravica.

OPĆINSKO VIJEĆE OPĆINE DUBRAVICA

KLASA: 024-02/24-01/15

URBROJ: 238-40-02-24-7

Dubravica, 12. studenog 2024. godine

 Predsjednik Ivica Stiperski

6

Na temelju članka 31. stavak 2. Zakona o lokalnoj i područnoj (regionalnoj) samoupravi („Narodne novine“ broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727),  [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)), a u vezi sa člankom 31.a istog Zakona, članka 22. i 26. Statuta Općine Dubravica („Službeni glasnik Općine Dubravica“ br. 01/2021, 03/2024), Općinsko vijeće Općine Dubravica na svojoj 23. sjednici održanoj dana 12. studenog 2024. godine donosi

**ODLUKU O I. IZMJENI**

**ODLUKE**

**o visini naknade za rad predsjednika, potpredsjednika i članova**

**Općinskog vijeća Općine Dubravica**

**Članak 1.**

 Ovom Odlukom mijenja se članak 1. Odluke o visini naknade za rad predsjednika, potpredsjednika i članova Općinskog vijeća Općine Dubravica („Službeni glasnik Općine Dubravica“ broj 02/2023) i glasi:

*„Ovom Odlukom utvrđuje se iznos naknade za rad:*

* ***predsjednika Općinskog vijeća*** *Općine Dubravica u iznosu od* ***99,00 EUR (neto)*** *mjesečno*
* ***potpredsjednika Općinskog vijeća*** *Općine Dubravica u iznosu od* ***85,00 EUR (neto)*** *mjesečno*

* ***članova Općinskog vijeća*** *Općine Dubravica u iznosu od* ***60,00 EUR*** *(neto) po svakoj sjednici Općinskog vijeća na kojoj prisustvuju“*

**Članak 2.**

Ostale odredbe Odluke ostaju neizmijenjene.

**Članak 3.**

 Ova Odluka o I. izmjeni Odluke visini naknade za rad predsjednika, potpredsjednika i članova Općinskog vijeća Općine Dubravica stupa na snagu osmog dana od dana objave u „Službenom glasniku Općine Dubravica“ te se primjenjuje od 01. prosinca 2024. godine.

OPĆINSKO VIJEĆE OPĆINE DUBRAVICA

KLASA: 024-02/24-01/15

URBROJ: 238-40-02-24-8

Dubravica, 12. studenog 2024. godine

Predsjednik Ivica Stiperski

7

Na temelju članka 2. Zakona o predškolskom odgoju i obrazovanju („Narodne novine“ broj [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479), [98/19](https://www.zakon.hr/cms.htm?id=40813), [57/22](https://www.zakon.hr/cms.htm?id=52474), [101/23](https://www.zakon.hr/cms.htm?id=57865)) i članka 21. Statuta Općine Dubravica (Službeni glasnik Općine Dubravica br. 01/2021, 03/2024) Općinsko vijeće Općine Dubravica na svojoj 23. sjednici održanoj dana 12. studenog 2024. godine donosi

**ODLUKU**

**o sufinanciranju i postupku sufinanciranja troškova smještaja djece u dječji vrtić „SMOKVICA“ u Dubravici**

**Članak 1.**

Ovom se Odlukom uređuje postupak sufinanciranja troškova smještaja djece sa područja Općine Dubravica u dječji vrtić „SMOKVICA“ u Dubravici.

**Članak 2.**

Općina Dubravica snosi troškove sufinanciranja smještaja djece u dječji vrtić „SMOKVICA“ u Dubravici uz sljedeće uvjete:

* podnošenje zahtjeva za sufinanciranje,
* barem jedan od roditelja odnosno skrbnika treba imati prebivalište na području Općine Dubravica (uvjerenje o prebivalištu ili preslika osobne iskaznice)
* uvjerenje o prebivalištu djeteta,
* podnošenje potvrde o zaposlenju barem jednog roditelja,
* sve obveze prema Općini Dubravica trebaju biti podmirene.

Općina Dubravica snosi troškove sufinanciranja smještaja djece u dječji vrtić „SMOKVICA“ u Dubravici za samohrane roditelje koji, uz ispunjavanja uvjeta propisanih ovim člankom, moraju ispuniti i dodatni uvjet odnosno podnijeti dokaz samohranog roditelja (rješenje Hrvatskog centra za socijalni rad ili smrtni list za preminulog roditelja ili potvrdu o nestanku drugog roditelja ili drugi odgovarajući dokaz).

Ovom Odlukom ovlašćuje se općinski načelnik na donošenje pojedinačnih Odluka/potvrda o sufinanciranju troškova smještaja djeteta u dječji vrtić „SMOKVICA“, temeljem podnesenih zahtjeva za sufinanciranje, sukladno odredbama ove Odluke.

**Članak 3.**

Općina Dubravica sufinancira troškove smještaja djece u dječji vrtić „SMOKVICA“ u Dubravici sa sljedećim iznosima:

***REDOVITI 10 – satni PROGRAM njege, odgoja, obrazovanja, zdravstvene zaštite i socijalne skrbi predškolskog djeteta***

***i***

***REDOVITI PROGRAM njege, odgoja, obrazovanja, zdravstvene zaštite i socijalne skrbi predškolskog djeteta s poteškoćama u razvoju, uključeno u redovitu skupinu u skraćenom trajanju od 4-8 sati:***

* **300,00 EUR (73,17%) *mjesečno******za prvo dijete******u vrtiću*** *od ukupnog iznosa od* ***410,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* **310,00 EUR (75,61%) *mjesečno******za drugo dijete u vrtiću*** *od ukupnog iznosa od* ***410,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***410,00 EUR (100,00%) mjesečno za treće i svako sljedeće dijete u vrtiću, kao i za djecu poginulih branitelja*** *od ukupnog iznosa od* ***410,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***310,00 EUR (75,61%) mjesečno za prvo dijete u vrtiću samohranih roditelja*** *od ukupnog iznosa od* ***410,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* **320,00 EUR (78,05%) *mjesečno za drugo dijete u vrtiću samohranih roditelja*** *od ukupnog iznosa od* ***410,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***410,00 EUR (100,00%) mjesečno za treće i svako sljedeće dijete u vrtiću samohranih roditelja*** *od ukupnog iznosa od* ***410,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*

***REDOVITI PROGRAM njege, odgoja, obrazovanja, zdravstvene zaštite i socijalne skrbi predškolskog djeteta s poteškoćama u razvoju uključeno u redovitu skupinu u skraćenom trajanju DO 4 SATA:***

* **170,00 EUR (60,71%) *mjesečno za prvo dijete u vrtiću*** *od ukupnog iznosa od* ***280,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***190,00 EUR (67,86 %) mjesečno za drugo dijete u vrtiću*** *od ukupnog iznosa od* ***280,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***280,00 EUR (100,00%) mjesečno za treće i svako sljedeće dijete u vrtiću, kao i za djecu poginulih branitelja*** *od ukupnog iznosa od* ***280,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***180,00 EUR (64,29%) mjesečno za prvo dijete u vrtiću samohranih roditelja*** *od ukupnog iznosa od* ***280,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***200,00 EUR (71,43%) mjesečno za drugo dijete u vrtiću samohranih roditelja*** *od ukupnog iznosa od* ***280,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***280,00 EUR (100,00%) mjesečno za treće i svako sljedeće dijete u vrtiću samohranih roditelja*** *od ukupnog iznosa od* ***280,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*

***OPSERVACIJSKI PROGRAM za djecu s poteškoćama u razvoju (2 sata dnevno kroz 3 mjeseca):***

* ***110,00 EUR (55,00 %) mjesečno*** *od ukupnog iznosa od* ***200,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*
* ***110,00 EUR (55,00 %) mjesečno za dijete samohranih roditelja*** *od ukupnog iznosa od* ***200,00 EUR*** *mjesečno naknade za korištenje usluge smještaja djeteta u dječji vrtić „SMOKVICA“*

**Članak 4.**

Općina Dubravica ovlaštena je u bilo kojem trenutku tijekom trajanja Ugovora o pružanju usluga predškolskog odgoja i obrazovanja na području Općine Dubravica između Ustanove dječji vrtić „Smokvica“ i Općine Dubravica (Klasa:400-02/19-01/2, Urbroj: 238/40-01-19-1 od 08. siječnja 2019. godine) promijeniti način i iznos sufinanciranja, o čemu je dužna bez odgađanja obavijestiti dječji vrtić „SMOKVICA“ u pisanom obliku, a koja će odluka i kriteriji iz iste biti primjenjivi stupanjem na snagu predmetne odluke.

**Članak 5.**

Sufinancirani iznos naknade za korištenje usluga dječjeg vrtića „SMOKVICA“ iz članka 3. ove Odluke Općina Dubravica se obvezuje plaćati dječjem vrtiću „SMOKVICA“ najkasnije u roku od 15 dana od dana primitka računa dječjeg vrtića „SMOKVICA“ koji može biti izdan najranije prvog radnog dana u mjesecu za prethodni kalendarski mjesec, a kojem računu dječji vrtić „SMOKVICA“ obavezno mora priložiti detaljnu specifikaciju iz koje će biti vidljivo koja su djeca i u kojem periodu vremena koristila usluge dječjeg vrtića „SMOKVICA“, odnosno koja djeca, iz kojih razloga te u kojem vremenskom periodu nisu koristila odnosne usluge.

**Članak 6.**

Ukoliko bi nastupila objektivna potreba za povećanjem naknade korištenja usluga dječjeg vrtića, posebice ako bi sukladno primjenjivim zakonskim propisima predškolski standardi bili u znatnoj mjeri izmijenjeni, odnosno, ako bi cijene energenata i/ili materijalnih troškova vezanih za pružanje usluga predškolskog odgoja i obrazovanja bile znatno povećane, Dječji vrtić SMOKVICA se o tome obvezuje bez odgađanja obavijestiti Općinu Dubravica, u kojem će slučaju ista, najkasnije u roku od 8 (slovima: osam) dana od dana primitka odnosne obavijesti, obavijestiti Dječji vrtić SMOKVICA, po prethodno donesenoj novoj odluci Općinskog vijeća Općine Dubravica.

**Članak 7.**

Tijekom ljetnih mjeseci srpnja ili kolovoza zbog korištenja godišnjih odmora, program predškolskog odgoja dječjeg vrtića „SMOKVICA“ u Dubravici neće se odvijati u razdoblju do 3 (tri) tjedna, te je dječji vrtić „SMOKVICA“ u navedenom razdoblju dužan omogućiti polaznicima pružanje usluge programa predškolskog odgoja u objektu dječjeg vrtića „SMOKVICA“ u Luki, gdje će u to vrijeme raditi jedna od odgojiteljica iz područnog objekta dječjeg vrtića „SMOKVICA“ u Dubravici.

**Članak 8.**

Općina Dubravica će financirati obvezni Program predškole za djecu u godini prije polaska u školu koja nisu uključena u neki od programa predškolskog odgoja i obrazovanja koji se ostvaruje u dječjem vrtiću „SMOKVICA“ u Dubravici u iznosu od **33,18 EUR** mjesečno po djetetu.

Općina Dubravica ne sufinancira posebne programe učenja stranih jezika koji se ostvaruje u dječjem vrtiću „SMOKVICA“ u Dubravici.

**Članak 9.**

Općina Dubravica će sufinancirati trošak smještaja djece sa područja Općine Dubravica koja pohađaju neki drugi dječji vrtić umjesto dječjeg vrtića „SMOKVICA“ u Dubravici ako su ispunjeni svi propisani uvjeti iz članka 2. ove Odluke uz ispunjenje jednog dodatnog uvjeta: ishoditi Potvrdu Dječjeg vrtića "Smokvica" da trenutno nije moguć upis djeteta u dječji vrtić u Dubravici zbog  popunjenosti kapaciteta.

Dječji vrtić „Smokvica“ se obavezuje obavijestiti roditelje ako/kada se stvore uvjeti za upis njihovog djeteta  u dječji vrtić u Dubravici nakon čega su roditelji/skrbnici djeteta dužni upisati dijete u dječji vrtić „Smokvica“ u Dubravici jer će u protivnom Općina Dubravica prestati sa sufinanciranjem troška smještaja njihovog djeteta u nekom drugom dječjem vrtiću.

Iznosi sufinanciranja propisani ovom Odlukom na jednaki se način primjenjuju i na sufinanciranje troška smještaja djece sa područja Općine Dubravica koja pohađaju neki drugi dječji vrtić umjesto dječjeg vrtića „SMOKVICA“ u Dubravici.

**Članak 10.**

Sredstva za sufinanciranje dječjeg vrtića iz čl. 3. ove Odluke osigurana su u Proračunu Općine Dubravica na skupini konta 3522– Primarni smještaj.

Sredstva za financiranje obveznog Programa predškole iz čl. 8. ove Odluke osigurana su u Proračunu Općine Dubravica na skupini konta 3522– Predškolski odgoj.

**Članak 11.**

Stupanjem na snagu ove Odluke odnosno od 01. siječnja 2025. godine prestaje važiti Odluka o sufinanciranju i postupku sufinanciranja troškova smještaja djece u dječji vrtić „Smokvica“ u Dubravici („Službeni glasnik Općine Dubravica“ broj 05/2024 od 22. srpnja 2024.)

**Članak 12.**

Ova Odluka stupa na snagu osmog dana od dana objave u „Službenom glasniku Općine Dubravica“, a primjenjuje se od **01. siječnja 2025. godine.**

OPĆINSKO VIJEĆE OPĆINE DUBRAVICA

KLASA: 024-02/24-01/15

URBROJ: 238-40-02-24-9

Dubravica, 12. studenog 2024. godine

 Predsjednik Ivica Stiperski

8

Na temelju članka 21. Statuta Općine Dubravica (Službeni glasnik Općine Dubravica br. 01/2021, 03/2024) Općinsko vijeće Općine Dubravica na svojoj 23. sjednici održanoj dana 12. studenog 2024. godine donosi

**ODLUKU**

**o određivanju namjene nekretnine k.č.br. 72/7 k.o. Dubravica**

**(DVORIŠTE, KUĆA, Dubravica, Ulica Pavla Štoosa 22)**

**u vlasništvu Općine Dubravica**

**Članak 1.**

Ovom Odlukom određuje se namjena sljedeće nekretnine:

* **k.č.br. 72/7 k.o. 335681 Dubravica**, upisane u zk.ul.br. 2259, oznaka zemljišta: Ulica Pavla Štoosa DVORIŠTE površine 299 m2, KUĆA, Dubravica, Ulica Pavla Štoosa 22, površine 75 m2, ukupne površine 374 m2, vlasnički udio: 1/1 OPĆINA DUBRAVICA, OIB: 89243140464, ULICA PAVLA ŠTOOSA 3, DUBRAVICA

Namjena nekretnine iz prethodnog stavka ovog članka je **INTERPRETATIVNI CENTAR „Kuća Rožanica“ za očuvanje slavenske baštine i promicanje zavičajne tradicije.**

**Članak 2.**

Ovom Odlukom ovlašćuje se općinski načelnik Općine Dubravica na provedbu radnji realizacije projekta rekonstrukcije postojećeg objekta u Interpretativni centar.

**Članak 3.**

Ova Odluka stupa na snagu osmog dana od dana objave u Službenom glasniku Općine Dubravica.

OPĆINSKO VIJEĆE OPĆINE DUBRAVICA

KLASA:024-02/24-01/15

URBROJ: 238-40-02-24-10

Dubravica, 12. studeni 2024. godine

 Predsjednik Ivica Stiperski

**AKTI OPĆINSKOG NAČELNIKA OPĆINE DUBRAVICA**

1

Na temelju članka 38. Statuta Općine Dubravica („Službeni glasnik Općine Dubravica“ br. 01/2021,03/2024) Općinski načelnik Općine Dubravica donosi

**ODLUKU**

**o sufinanciranju škole plivanja za učenike 4.c razreda PŠ Dubravica**

**Članak 1.**

 Ovom Odlukom sufinancira se škola plivanja za 9. učenika 4. c razreda PŠ Dubravica koja je provedena u razdoblju od 16.09.-27.09.2024. godine.

 Škola plivanja sufinancirati će se u iznosu od 1.012,50 EUR

**Članak 2.**

 Sredstva za sufinanciranje škole plivanja iz čl. 1 ove Odluke odobravaju se sa proračunske pozicije R046, broj konta 323990 – Škola plivanja.

**Članak 3.**

 Ova Odluka stupa na snagu danom donošenja, a objavit će se u „Službenom glasniku Općine Dubravica“.

**KLASA: 602-01/24-01/8**

**URBROJ: 238-40-01-24-2**

Dubravica, 02. listopada 2024. godine

 NAČELNIK

 Marin Štritof

2

**KLASA: 400-03/24-01/1**

**URBROJ: 238-40-01-24-13**

Dubravica, 31. listopad 2024. godine

Na temelju članka 4. Zakona o izmjenama i dopunama Zakona o javnoj nabavi („Narodne novine“ br. 114/2022), a u vezi sa člankom 28. stavkom 1. i 5. Zakona o javnoj nabavi („Narodne novine“ br. 120/16), članka 38. Statuta Općine Dubravica („Službeni glasnik Općine Dubravica“ br. 01/2021, 03/2024), a u skladu sa Planom proračuna Općine Dubravica za 2024. godinu, općinski načelnik Općine Dubravica donio je dana 31. listopada 2024. godine

**XII. IZMJENE I DOPUNE**

**PLANA NABAVE ZA 2024. GODINU**

**Članak 1.**

 Ovim Planom utvrđuje se pravo i obveza Općine Dubravica za provođenje postupaka nabave propisanih Zakonom o javnoj nabavi, Zakonom o izmjenama i dopunama Zakona o javnoj nabavi i sukladno Pravilniku o provedbi postupaka jednostavne nabave („Službeni glasnik Općine Dubravica“ br. 02/2023).

**Članak 2.**

 Donose se XII. Izmjene i dopune Plana nabave Općine Dubravica za 2024. godinu sukladno Planu proračuna Općine Dubravica za 2024. godinu:

|  |
| --- |
| **XII. IZMJENE I DOPUNE PLANA NABAVE** |
|  |
| Naručitelj | OPĆINA DUBRAVICA |  |
| Godina | 2024 |  |
| Verzija | 13 |  |
| Datum donošenja | 31.10.2024 |  |
| **Redni broj** | **Evidencijski broj nabave** | **Zakonski okvir** | **Predmet javne nabave** | **Vrsta ugovora** | **CPV** | **Procijenjena vrijednost nabave (EUR)** | **Vrsta postupka** | **Društvene i druge posebne usluge** | **Predmet podijeljen u grupe** | **Tehnika / Okvirni sporazum** | **Financiranje iz EU fondova** | **Planirani početak postupka** | **Planirano trajanje ugovora / O.S.** | **Provodi drugi naručitelj** | **Napomena** |  |
| 0001 | 01/2024 | Jednostavna nabava | Reprezentacija | Robe | 15000000 - Hrana, piće, duhan i srodni proizvodi | 2.656,00 |   |   | - |   | NE |   |   |   |   |  |
| 0002 | 02/2024 | Jednostavna nabava | Uredski materijal | Robe | 22800000 - Papirnati ili kartonski registri, knjigovodstvene knjige, uvezi, obrasci i drugi tiskani uredski materijal | 5.518,40 |   |   | - |   | NE |   |   |   |   |  |
| 0003 | 03/2024 | Zakon o javnoj nabavi | Električna energija | Robe | 09310000 - Električna energija | 29.628,00 | Otvoreni postupak |   | NE |   | NE | 2. kvartal | 1. godina |   |   |  |
| 0004 | 04/2024 | Jednostavna nabava | Plin | Robe | 09121200 - Plin za plinovodnu mrežu | 9.560,00 |   |   | - |   | NE |   |   |   |   |  |
| 0005 | 05/2024 | Jednostavna nabava | Usluge telefona, telefaksa i interneta | Usluge | 50334110 - Usluge održavanja telefonske mreže | 2.760,00 |   |   | - |   | NE |   |   |   |   |  |
| 0006 | 06/2024 | Jednostavna nabava | Usluge pošte-poštarina | Usluge | 64110000 - Poštanske usluge | 3.080,00 |   |   | - |   | NE |   |   |   |   |  |
| 0007 | 07/2024 | Jednostavna nabava | Usluge promidžbe i informiranja | Usluge | 98390000 - Ostale usluge | 8.496,00 |   |   | - |   | NE |   |   |   |   |  |
| 0008 | 08/2024 | Jednostavna nabava | Intelektualne i osobne usluge | Usluge | 71310000 - Savjetodavne tehničke usluge i savjetodavne usluge u građevinarstvu | 26.000,00 |   |   | NE |   | NE | 1. kvartal | Tijekom godine |   |   |  |
| 0009 | 09/2024 | Jednostavna nabava | Usluge odvjetnika | Usluge | 79110000 - Usluge pravnog savjetovanja i zastupanja | 3.185,60 |   |   | - |   | NE |   |   |   |   |  |
| 0010 | 10/2024 | Jednostavna nabava | Programi Libusoft | Robe | 48000000 - Programski paketi i informacijski sustavi | 9.297,60 |   |   | - |   | NE |   |   |   |   |  |
| 0011 | 11/2024 | Jednostavna nabava | Ostale usluge | Usluge | 98000000 - Ostale javne, društvene i osobne usluge | 4.035,20 |   |   | - |   | NE |   |   |   |   |  |
| 0012 | 12/2024 | Jednostavna nabava | Usluga čišćenja općinske zgrade | Usluge | 90911200 - Usluge čišćenja zgrada | 3.696,00 |   |   | - |   | NE |   |   |   |   |  |
| 0013 | 13/2024 | Jednostavna nabava | Uredska oprema i namještaj | Robe | 30190000 - Razna uredska oprema i potrepštine | 7.716,80 |   |   | - |   | NE |   |   |   |   |  |
| 0014 | 14/2024 | Jednostavna nabava | Opremanje dječjeg igrališta, uređenje vanjskih terena i okoliša uz dječji vrtić Dubravica | Radovi | 45214100 - Građevinski radovi na zgradama za dječji vrtić | 26.700,00 |   |   | - |   | NE | 2. kvartal | 60 dana od potpisa Zapisnika o uvođenju u posao |   |   |  |
| 0015 | 15/2024 | Jednostavna nabava | Oprema-zgrada vrtića | Robe | 39161000 - Namještaj za dječje vrtiće | 4.000,00 |   |   | - |   | NE |   |   |   |   |  |
| 0016 | 16/2024 | Jednostavna nabava | Proširenje javne rasvjete | Robe | 34993000 - Cestovna rasvjeta | 5.320,00 |   |   | - |   | NE |   |   |   |   |  |
| 0017 | 17/2024 | Jednostavna nabava | Izrada strateškog programa Općine Dubravica | Usluge | 85312320 - Usluge savjetovanja | 5.200,00 |   |   | - |   | NE |   |   |   |   |  |
| 0018 | 18/2024 | Jednostavna nabava | Izrada projektne dokumentacije za proširenje groblja | Usluge | 71242000 - Izrada projekta i nacrta, procjena troškova | 3.190,40 |   |   | - |   | NE |   |   |   |   |  |
| 0019 | 19/2024 | Jednostavna nabava | Izgradnja grobnih mjesta | Radovi | 45215400 - Radovi na groblju | 12.000,00 |   |   | - |   | NE |   |   |   |   |  |
| 0020 | 20/2024 | Jednostavna nabava | Građevinski radovi-Rekonstrukcija Kumrovečke ceste izgradnjom nogostupa-3.faza | Radovi | 45213316 - Radovi na postavljanju nogostupa | 48.000,00 |   |   | - |   | NE | 3. kvartal | do 20.12.2024. |   |   |  |
| 0021 | 21/2024 | Jednostavna nabava | Rekonstrukcija staze na groblju-građenje | Radovi | 45215400 - Radovi na groblju | 40.664,00 |   |   | - |   | DA |   |   |   |   |  |
| 0022 | 22/2024 | Jednostavna nabava | Rekonstrukcija - Ulica Svetog Vida-radovi | Radovi | 45233141 - Radovi na održavanju cesta | 53.600,00 |   |   | - |   | NE | 1. kvartal |   |   |   |  |
| 0023 | 23/2024 | Jednostavna nabava | Rekonstrukcija-Otovačka-Vranaričić-radovi | Radovi | 45233141 - Radovi na održavanju cesta | 20.720,00 |   |   | - |   | NE |   |   |   |   |  |
| 0024 | 24/2024 | Jednostavna nabava | Zemljište za dječje igralište | Usluge | 70122200 - Usluge kupnje zemljišta | 16.000,00 |   |   | - |   | NE |   |   |   |   |  |
| 0025 | 25/2024 | Jednostavna nabava | Izrada projektne dokumentacije-Rekonstrukcija Rozganske ceste sa izgradnjom vodoopskrbnog cjevovoda | Usluge | 71242000 - Izrada projekta i nacrta, procjena troškova | 9.200,00 |   |   | - |   | NE |   |   |   |   |  |
| 0026 | 26/2024 | Zakon o javnoj nabavi | Građevinski radovi-Rekonstrukcija Rozganske ceste sa izgradnjom vodoopskrbnog cjevovoda | Radovi | 45231000 - Građevinski radovi na cjevovodu, komunikacijskim i energetskim vodovima | 800.000,00 | Otvoreni postupak |   | NE |   | DA | 2. kvartal | 1 godina |   |   |  |
| 0027 | 27/2024 | Jednostavna nabava | Trošak stručnog nadzora-Rekonstrukcija Rozganske ceste sa izgradnjom vodoopskrbnog cjevovoda | Usluge | 71247000 - Nadzor građevinskih radova | 16.000,00 |   |   | - |   | DA |   |   |   |   |  |
| 0028 | 28/2024 | Jednostavna nabava | Tehnička pomoć u pripremi i provedbi postupaka javne nabave projekta Rekonstrukcija Rozganske ceste sa izgradnjom vodoopskrbnog cjevovoda | Usluge | 72224000 - Usluge savjetovanja na području vođenja projekta | 12.000,00 |   |   | - |   | DA |   |   |   |   |  |
| 0029 | 29/2024 | Zakon o javnoj nabavi | Sanacija pokosa na dijelu groblja Općine Dubravica izgradnjom potpornog zida i pješačke staze | Radovi | 45215400 - Radovi na groblju | 167.000,00 | Otvoreni postupak |   | NE |   | NE | 3. kvartal | 1 godina |   |   |  |
| 0030 | 30/2024 | Jednostavna nabava | Stručni nadzor-Izgradnja potpornog zida, sanacija pokosa i staza-groblje u Rozgi | Usluge | 71247000 - Nadzor građevinskih radova | 3.200,00 |   |   | - |   | NE |   |   |   |   |  |
| 0031 | 31/2024 | Jednostavna nabava | Projektna dokumentacija-Izgradnja potpornog zida, sanacija pokosa i staza-groblje u Rozgi | Usluge | 71242000 - Izrada projekta i nacrta, procjena troškova | 4.000,00 |   |   | - |   | NE |   |   |   |   |  |
| 0032 | 32/2024 | Jednostavna nabava | Građevinski radovi-Kumrovečka cesta (Karasi) | Radovi | 45233141 - Radovi na održavanju cesta | 5.600,00 |   |   | - |   | NE |   |   |   |   |  |
| 0033 | 33/2024 | Jednostavna nabava | Građevinski radovi-Ul.Sv.Vida (od Kumrovečke c. do kbr. 11a) | Radovi | 45233141 - Radovi na održavanju cesta | 32.000,00 |   |   | - |   | NE |   |   |   |   |  |
| 0034 | 34/2024 | Zakon o javnoj nabavi | Rekonstrukcija prometnice izgradnjom nogostupa s oborinskom odvodnjom u Lukavečkoj ulici - 1. faza: izgradnja oborinske odvodnje | Radovi | 45213316 - Radovi na postavljanju nogostupa | 96.000,00 | Otvoreni postupak |   | NE |   | NE | 3. kvartal | 120 dana od dana potpisa Zapisnika o uvođenju u posao |   |   |  |
| 0035 | 35/2024 | Jednostavna nabava | Općinske manifestacije | Usluge | 79952000 - Usluge organiziranja događanja | 4.672,00 |   |   | - |   | NE |   |   |   |   |  |
| 0036 | 36/2024 | Jednostavna nabava | Uskrsni sajam | Usluge | 79952000 - Usluge organiziranja događanja | 6.376,00 |   |   | - |   | NE |   |   |   |   |  |
| 0037 | 37/2024 | Jednostavna nabava | Berba 2024-Kak su brali naši stari | Usluge | 79952000 - Usluge organiziranja događanja | 6.371,20 |   |   | - |   | NE |   |   |   |   |  |
| 0038 | 38/2024 | Jednostavna nabava | Građevinski radovi-Rekonstrukcija kurije starog Župnog dvora u Rozgi-9. faza | Radovi | 45212360 - Građevinski radovi na vjerskim objektima | 36.640,00 |   |   | - |   | NE | 2. kvartal |   |   |   |  |
| 0039 | 39/2024 | Jednostavna nabava | Održavanje javne rasvjete | Usluge | 50232100 - Usluge održavanja ulične rasvjete | 2.656,00 |   |   | - |   | NE |   |   |   |   |  |
| 0040 | 40/2024 | Jednostavna nabava | Održavanje javnih zelenih površina | Usluge | 77313000 - Usluge održavanja parkova | 6.376,00 |   |   | - |   | NE |   |   |   |   |  |
| 0041 | 41/2024 | Jednostavna nabava | Nabava materijala i opreme za održavanje cesta | Robe | 34921000 - Oprema za održavanje cesta | 7.000,80 |   |   | - |   | NE |   |   |   |   |  |
| 0042 | 42/2024 | Jednostavna nabava | Održavanje nerazvrstanih cesta i javnih površina na kojima nije dopušten promet motornim vozilima | Radovi | 45233141 - Radovi na održavanju cesta | 7.646,40 |   |   | - |   | NE |   |   |   |   |  |
| 0043 | 43/2024 | Jednostavna nabava | Košnja trave i raslinja uz nerazvrstane ceste | Radovi | 45112730 - Radovi krajobraznog uređenja cesta i autocesta | 3.292,00 |   |   | - |   | NE |   |   |   |   |  |
| 0044 | 44/2024 | Jednostavna nabava | Zimsko održavanje | Usluge | 90620000 - Usluge čišćenja snijega | 6.371,20 |   |   | - |   | NE |   |   |   |   |  |
| 0045 | 45/2024 | Jednostavna nabava | Održavanje groblja | Radovi | 45112714 - Radovi krajobraznog uređenja groblja | 5.309,60 |   |   | - |   | NE |   |   |   |   |  |
| 0046 | 46/2024 | Jednostavna nabava | Legalizacija nerazvrstanih cesta | Usluge | 71355000 - Geodetske usluge | 5.456,00 |   |   | - |   | NE |   |   |   |   |  |
| 0047 | 47/2024 | Zakon o javnoj nabavi | Rekonstrukcija kulturnog centra Dubravica | Radovi | 45000000 - Građevinski radovi | 424.713,60 | Otvoreni postupak |   | NE |   | DA | 4. kvartal | 1 godina |   |   |  |
| 0048 | 48/2024 | Jednostavna nabava | Izmjena projektne dokumentacije-Rekonstrukcija kulturnog centra Dubravica | Usluge | 71242000 - Izrada projekta i nacrta, procjena troškova | 12.742,40 |   |   | - |   | NE |   |   |   |   |  |
| 0049 | 49/2024 | Jednostavna nabava | Usluge-Božićna rasvjeta | Usluge | 50232100 - Usluge održavanja ulične rasvjete | 3.400,00 |   |   | - |   | NE |   |   |   |   |  |
| 0050 | 50/2024 | Jednostavna nabava | Tekuće i investicijsko održavanje-općinskih zgrada | Usluge | 50000000 - Usluge popravaka i održavanja | 4.000,00 |   |   | - |   | NE |   |   |   |   |  |
| 0051 | 51/2024 | Jednostavna nabava | Izrada projektne dokumentacije za biciklističke staze | Usluge | 71242000 - Izrada projekta i nacrta, procjena troškova | 26.100,00 | Jednostavna nabava |   | NE |   | DA | 1. kvartal | 1 godina |   |   |  |
| 0052 | 52/2024 | Zakon o javnoj nabavi | Izrada projektne dokumentacije za sportsko-rekreacijski centar Dubravica | Usluge | 71242000 - Izrada projekta i nacrta, procjena troškova | 48.000,00 | Otvoreni postupak |   | NE |   | DA | 4. kvartal | 6 mjeseci |   |   |  |
| 0053 | 53/2024 | Jednostavna nabava | Nabava autobusnih nadstrešnica | Robe | 44212321 - Autobusne nadstrešnice | 9.000,00 |   |   | NE |   | NE | 3. kvartal |   |   |   |  |
| 0054 | 54/2024 | Jednostavna nabava | Izgradnja armirano-betonskog temelja za montažu autobusne nadstrešnice | Radovi | 45213311 - Građevinski radovi na autobusnim postajama | 3.000,00 |   |   | NE |   | NE |   |   |   |   |  |
| 0055 | 55/2024 | Jednostavna nabava | Izgradnja drenaže na Parku za vježbanje u Općini Dubravica | Radovi | 45111240 - Radovi na drenaži terena | 3.600,00 |   |   | NE |   | NE | 4. kvartal |   |   |   |  |
| 0056 | 56/2024 | Jednostavna nabava | Usluga izrade Plana rasvjete Općine Dubravica | Usluge | 71600000 - Usluge tehničkog ispitivanja, analize i savjetovanja | 4.300,00 |   |   | NE |   | NE | 4. kvartal |   |   |   |  |
| 0057 | 57/2024 | Jednostavna nabava | Digitalizacija prostornog plana uređenja Općine Dubravica | Usluge | 71410000 - Usluge urbanističkog planiranja | 14.000,00 |   |   | NE |   | DA | 4. kvartal |   |   |   |  |

Članak 3.

 Ove XII. Izmjene i dopune Plana nabave za 2024. godinu primjenjuju se od dana donošenja, a objaviti će se u „Službenom glasniku Općine Dubravica“, na internetskoj stranici Općine Dubravica – [www.dubravica.hr](http://www.dubravica.hr) te u EOJN RH.

Načelnik

Marin Štritof

3

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» br. 86/08, 61/11, 4/18 i 112/19, dalje u tekstu: Zakon), članka 38. stavka 4. podstavka 8. Statuta Općine Dubravica ("Službeni glasnik Općine Dubravica" br. 01/2021, 03/2024) i članka 6. i 15. Odluke o ustrojstvu i djelokrugu Jedinstvenog upravnog odjela Općine Dubravica ("Službeni glasnik Općine Dubravica" br. 03/2024), a sukladno odredbama Uredbe o klasifikaciji radnih mjesta u lokalnoj i područnoj (regionalnoj) samoupravi (,,Narodne novine" br. 74/10, 125/14 i 48/23, dalje u tekstu: Uredba), na prijedlog pročelnika Jedinstvenog upravnog odjela Općine Dubravica, općinski načelnik Općine Dubravica dana 04. studenog 2024. godine donosi

1. **DOPUNU**

**PRAVILNIKA**

**O UNUTARNJEM REDU JEDINSTVENOG UPRAVNOG ODJELA**

**OPĆINE DUBRAVICA**

Članak 1.

U Pravilniku o unutarnjem redu Jedinstvenog upravnog odjela Općine Dubravica („Službeni glasnik Općine Dubravica“ broj 04/2024, u nastavku: Pravilnik) iza članka 50. dodaje se novi članak 50.a i glasi:

***Članak 50.a***

***Službenici i namještenici imaju pravo jednom godišnje na sistematski pregled.***

Članak 2.

Iza dodanog članka 50.a dodaje se novi članak 50.b i glasi:

***Članak 50.b***

***Službenici i namještenici imaju pravo na uvećanje koeficijenta složenosti poslova radnog mjesta za neprekinuti radni staž ostvaren u lokalnoj, državnoj ili javnoj upravi i to za navršenih:***

 ***- 10 do 19 godina - za 4%,***

 ***- od 20 do 29 godina - za 6%,***

 ***- od 30 i više godina - za 8%.***

Članak 3.

Iza dodanog članka 50.b dodaje se novi članak 50.c i glasi:

***Članak 50.c***

***Službeniku i namješteniku se isplaćuje novčana naknada za podmirivanje troškova prehrane, najviše u ukupnom godišnjem iznosu na koji se prema posebnim propisima ne plaća porez na dohodak, a koji Zaključkom nakon donošenja Proračuna za narednu godinu utvrđuje općinski načelnik, sukladno Planu Proračuna.***

***Zaključkom iz st. 1 ovog članka, osim iznosa, utvrditi će se mjesečni raspored i rok isplata naknade za podmirivanje troškova prehrane na tekući račun službenika i namještenika.***

***Mjesečnu naknadu za podmirivanje troškova prehrane ne ostvaruju službenici i namještenici koji u mjesecu u kojem se naknada isplaćuje ne rade ni jedan radni dan (zbog godišnjeg odmora, dugotrajnog bolovanja, korištenja prava na rodiljni ili roditeljski dopust i sl.).***

***Eventualno isplaćena naknada za mjesec u kojem službenik ili namještenik nije radio niti jedan dan, uskratit će se kod prve sljedeće isplate.***

Članak 4.

Ostale odredbe Pravilnika ostaju neizmijenjene.

Članak 5.

Ovaj Pravilnik stupa na snagu osmog dana od dana objave u Službenom glasniku Općine Dubravica, a njegove odredbe se primjenjuju od 01. siječnja 2025. godine

OPĆINSKI NAČELNIK OPĆINE DUBRAVICA

KLASA: 024-08/24-01/1

URBROJ: 238-40-01-24-2

Dubravica, 04. studeni 2024. godine

NAČELNIK

Marin Štritof

4

Na  temelju članka 38. Statuta Općine Dubravica („Službeni glasnik Općine Dubravica“ broj 01/2021,03/2024) općinski načelnik Općine Dubravica dana 07. studenog 2024. godine donosi

**ODLUKU**

**o dodjeli financijske pomoći za pokroviteljstvo filma o Domovinskom ratu u programu TV ZAPAD i izvještavanja iz Vukovara i Škabrnje**

**Članak 1.**

Ovom Odlukom odobrava se financijska pomoć u iznosu od 500,00 eura za pokroviteljstvo filma o Domovinskom ratu u programu TV ZAPAD i izvještavanja iz Vukovara i Škabrnje u organizaciji Sjever Sjeverozapada d.o.o., OIB: 56789283198, Ulica Zelengaj 15, 10290 Zaprešić.

**Članak 2.**

 Pomoć iz članka 1. ove Odluke doznačiti će se Sjever Sjeverozapadu d.o.o.

**Članak 3.**

 Sredstva za isplatu financijske pomoći iz članka 1. ove Odluke odobravaju se na proračunskoj poziciji R253, broj konta 3811 – Ostale udruge.

**Članak 4.**

 Ova Odluka stupa na snagu danom donošenja, a objaviti će se u „Službenom glasniku Općine Dubravica“.

KLASA: 402-01/24-01/3

URBROJ: 238-40-01-24-2

Dubravica, 07. studeni 2024. godine

NAČELNIK

 Marin Štritof